text:
15-12-09 星期二
今日係賴仔生日,竟然咁齊人
順便做埋冬啦
都幾平喎
天氣越凍,越鍾意飲啤酒
爹地媽咪妹妹賴仔遲大到
我同餅餅點住啲小食食先囉
燒腩仔,一般啦,如果去埋骨就仲好
海蜇皮蛋,呢個正呀,糖心皮蛋黎架
油鹽水花甲,放咗花椒八角,好好唔可以食
辣辣地,好好食呀,花甲無沙可以放心食
豉椒炒蟶子,粉得好惹味,不過芡汁重手咗
蟶子夠晒彈牙
蒜蓉粉絲蒸扇貝
新鮮,足夠了
枝竹炆班腩,又話枝竹炆班腩,黎到都無枝竹嘅,不過有我最愛波波呀
即係生根呢,生根唔夠腍,咬落仲有硬硬的
班腩唔腥,又無乜骨,唔錯
臘味炒芥蘭,即係呢,烚熟咗啲菜之後再炒,同生炒係兩回事黎架
唔好呃我,我係食得出架
我對呢碟菜好失望
上湯豆苗
豆苗唔老,上湯有魚味蝦味,不過可以接受
辣酒煮花螺,放咗唔知幾多隻指天椒,辣到搶喉,不過食食吓就習慣了
花螺好細隻,不過每一隻都好腍,反而比較大隻啲嘅就韌
煎老鼠班,斤半,蒸得唔熟,中間骨嘅部份,骨肉分離唔到
不過條魚好滑,魚好新鮮
煎蓮藕餅,肉多過蓮藕,又多油,唔好食
食飽收枱,上蛋糕
生日快樂呀賴仔
厚厚朱古力,包住軟綿綿蛋糕
好好食呀
附送每人一碗綠豆沙,好食,唔會太稀,又有放香草,不過無海帶
埋單$1,100
做冬點可以唔食湯圓吖
我帶佢地去食湯圓皇


c: text/html

text:
2 點半行開始行番去酒店 pack 番 d 嘢入喼 3 點正出發去機場 時間啱啱好 ~~
我覺得呢棵樹嘅形狀好得意呀 好似舉重咁
一出門口就有的士 好在係 Hyundai 唔會貴 哈哈
個女仔 夜晚見到會好驚囉
有 Trip Start 又幾好喎
到機場喇 又想落雨喇
終於落喇
印象中 馬來西亞都好似有個搭
Check in 之後都 3 點 40 分 lu 無嘢做就去食嘢啦 其實唔餓 不過想坐下 ~
Hot local drink + 2 Soft-boiled eggs + kaya toast ( SGD 4.30 ) 再加多杯 Iced lemon tea
撈埋一齊食
去到機場就真係好唔捨得冰姑喇 眼紅紅索哂鼻水 嚇到里奧大人唔敢出聲 之後佢話佢都唔捨得冰冰 話好在唔係日日見 唔係更加唔捨得 嗚 ~
雖然只係檢查跟身物件 但都要除外套
個天仍然喊緊
有得掛相機 不過我驚唔記得拎 所以多數跟身囉
d 花生都唔好食嘅
尋晚冰姑先講話有套港產片好好睇 但唔記得咩名 只記得係個字 同埋人妖做 咁啱我想睇劉青雲 所以睇呢套 "掃毒" 原來就係冰姑講嘅果套戲 真係邪 ^^
熄燈瞓覺 不過其實個個都睇緊戲
10 點半等行李喇
估唔到要排隊等的士
11 點半番到屋企 沖完涼先執嘢 今次買咗好小嘢 所以執得唔辛苦 哈 ~
仍然處於興奮狀態 所以 1 點幾先瞓得呀 ~
熱熱熱新加坡之旅 行程完畢 ^^

robotstxt: allowed

filter: keep


text:
2016年1月9日 星期六
吉豚屋吉列豬扒專門店 @ 九龍灣 ( 9-JAN-2016 )
吉列豬柳泡菜湯烏冬鍋
( 9-JAN-2016 SAT )
今朝 6 點 47 分電話響 咁里奧大人聽電話 之後我聽到對方叫我名 咁我都知係平安鐘打黎通知話媽咪又入院 我聽完電話都瞓番 lu 不過其實都瞓得唔好囉 ~
7 點 50 分起身 8 點半就去到餐廳 都可以慢慢食呢 ~
菇場忙呀 不過做咗個幾鐘就搞掂 又可以做下私人嘢 lu 呵 ~
放工番屋企 差唔多 2 點就去食 lunch 喇 ~
食完行陣就番屋企抖下 6 點出門口探媽咪 ~
見到媽咪精神唔錯喎 感恩感恩 我同媽咪講囉 今次醒喇 一有事就要入院 唔好拖到最辛苦先入院 咁真係差好遠架 ~
工人話媽咪今朝心跳 13x 同埋塊臉好黃好腫 所以問媽咪入唔入院 媽咪話入 我見到媽咪只係種豆同聞氣 平時有好多嘢喺身邊架 同埋邊樹咁有精神呀 哈 真係好感恩呢 ~
家姐 7 點幾先到 因為佢之前已經 book 咗同狗仔去打針 咁婆婆又係好麻鬼煩 今日打咗兩次比我 三次比家姐問媽咪點 大佬呀 都未去到醫院 鬼知點咩 我知妳關心媽咪 我好感激 但妳咪成日打黎啦 家姐聽唔到就即打比我 我聽唔到就即打比家姐 家姐話媽咪入咗院 佢又即打黎 家姐都話同佢講咗啦 唔知搵我做咩 ~
咁婆婆 6 點半又打比家姐 家姐同佢講話同狗仔打針 未探得媽咪 婆婆就話做咩唔探媽咪 ?! 家姐又再講多次唔係唔探 係一陣先探 婆婆仍繼續話佢做咩唔探媽咪 ?! 家姐發火啦 話佢唔知媽咪今日會入院 同埋一早已經 book 咗同狗仔打針 一陣會探媽咪 ~~~~
之後婆婆 6 點 40 分打比我 問媽咪點 我話無咩事 唔駛擔心 佢話咁就好喇 咁探完媽咪唔駛再打比佢 佢瞓覺 ~~~~
我同番家姐講啦 佢話婆婆可能嬲咗佢 我話是鬼但啦 一日打幾十次電話黎問點點點 真係聽佢電話算好比面啦 知就話答到妳啫 唔知又點答妳呀 ?! 問乜鬼喎 咁 7 點幾婆婆居然又打比家姐 問媽咪點 救命呀 頭先咪答咗無嘢囉 如果佢知道埋里奧大人電話 我好好好肯定佢都會打埋比里奧大人 因為婆婆有時真係痴鬼線 我同家姐一齊探媽咪 佢打完比家姐再打比我 之後話想聽我地講嘅嘢係咪一樣 我真係想講話係咪神經病 @@
不過講到底 媽咪又係煩 成日唔開電話 所以點解對住佢地會咁火滾係有原因囉 ~
坐到 8 點都走喇 我勁想食熱嘢 所以又去吉豚屋喇 今次要等位 等咗 10 分鐘左右就有位呢 ~
超級勁飽 所以一定要行陣先番屋企 ~
沖埋涼就 hea 喇 line 到差唔多 12 點都瞓喇 聽朝要好早起身呢 ~
2 則留言:


text:
Day 6 31/10/2013
Sevilla, Spain > Lisbon,
Portugal
行走里數 : 488km
今日要由Sevilla, Spain 驅車去 Lisbon,
Portugal,車程差不多要6個鐘,其實如果行收費高速公路應該4個鐘到就可以到Lisbon.不過係網上面見到有人講葡萄牙嘅收費道路有分人手俾飛同埋電子收費嘅,人手俾飛嘅,就係你一駛入去收費道路就要攞張飛,到出去呢條道路個時就咁交俾收費亭,佢哋就會顯示你呢一程路段需要俾幾多錢,呢個都唔係問題.問題係電子收費道路係會用攝影機係每一個路段到影低你個車牌,然後就扣錢又或者去唔知咩地方俾錢,呢一個到幾麻煩.我係D論壇到見到有人行完,好耐都無寄來話要收佢錢,亦都有人收到租車公司寄來嘅賬單要收錢,而收嘅路費又唔係好多,反而租車公司收嘅行政費就重貴過個路費,重要係每一程收一次行政費~~因為我都唔知我行經嘅路段會唔會有電子收費系統,所以為免麻煩,用多個幾鐘時間去呢個葡萄牙啦~~~
精美早餐.
出發啦….
朝早食完呢個早餐之後,我哋就出發,呀~~點知落到去個停車場,用個Remote開門無反應,咁就弊家火啦,未夠6點鐘我諗個負責人都未?醒啦,但係如果最後都攪唔到嘅,都要叫醒個負責人喇.原來地下停車場個度門要係前面先有反應,反而地面個度門係地下到都接收到訊息.
攪下攪下都要成6點幾先出發,向葡萄牙出發啦~~~一路行都幾順利,其實一路行咗好耐都未知過咗境未,都行咗差不多成兩個幾鐘個時,都係時候去放一放水,順便入埋油.入完油又繼續行,其實都唔知幾時入咗去葡萄牙嘅,不過睇D路牌嘅指示開始有D唔同就知道已經進入咗葡萄牙.個GPS預測我哋要用成差不多6個鐘先會到達葡萄牙嘅住宿,但係我哋都係用咗差不多5個鐘就到,因為D路嘅速度完全係同GPS入面嘅資料有唔同,係行快咗嘅,所以就快咗到.
入下油先,側邊睇重靚仔
不過來到葡萄牙,去住宿其中一條路好似改咗道,重有兩個警察企咗係到,有D人好似俾佢哋抄緊牌.GPS指示個條路係要左轉,但係其實係唔可以左轉,之後就係呢到兜咗一個圈先搵到條路去我哋住個間住宿.我哋住呢一間住宿其實就係黃色電車站隔離,而呢條路係一條掘頭路來,所以係住宿出面條路泊滿晒車.我初初都覺得呢一條路係可以免費泊車嘅,到我哋走個一日我見到泊係呢一條街嘅車都好安全.
到咗但係未係時間Checkin,不過其實我哋一早Email 咗佢問可唔可以泊架車入去停車場先,然後再Checkin,佢哋話無問題,重俾咗一堆 Code 我哋,有停車場Lift用架啦,大門用架啦,同埋我哋住個一間房嘅Code.開頭入個Code 去停車場部 Lift 到無反應,咁啱係 Reception 到又有個人係到,咪問下佢囉,佢話個Code啱嘅,不過部Lift就行得比較慢,叫我哋要等一等,咁我就順便問一問可唔可以Checkin呢?佢就話要1500之後先得,其實都無所謂嘅,我哋泊低咗架車就會出去睇嘢同食嘢.之後我就出返去,再入過個Code,部Lift終於開咗門啦.呢部Lift又係啱啱好入到部車,不過又要好小心咁揸入去,呢個西葡之旅簡直就係駕車技術大改進課程.佢哋安排咗我哋泊係地下2樓,落到有4個位係到,不過就無車係到,我哋就求其泊一個.之後,就上返去借個廁所一用,因為我哋都揸咗成差不多兩個幾鐘嘅車程.
攪掂就出去搵食,來到葡萄牙又要將手錶嘅鐘教慢一個鐘,咁就差不多12點喇.
一入到D大城市例必塞車
Apartment入面部Lift 都幾型
B1/F有個活動室,住客可以係呢到吹水打枱波
外型成間工廠咁
呢到就係黃色電車嘅站


text:
家長會之後先知道原來要交著校服嘅學生相,
仲要湊小檬嘅婆婆,姐姐同我都要交相.
諗過去快和美,不過真係唔知到時小檬唔肯坐會點..
終於膽敢問問NT哥哥.
哥哥雖然生病,不過都一口答應,為免佢要食完藥揸車,
於是我地成家人去佢屋企影~
唔想傳染我地,仲要帶住口罩開工,真係辛苦哂!
先影小檬,因為佢果張一定要得,其他二打六唔得都冇所謂.
影咗兩三張已經唔得要走人,勉強都揀到嘅,
不過想要再好啲,於是再試, 已經全部違反哂平時嘅規則,
賣哂大包用電話呀,ipad 呀,去麥當勞呀,買玩具,
咩都招數都出齊去氹佢坐好,佢都唔就範.
算,先影婆婆,姐姐同我,冇難度啦,之後B be,
同未識坐嘅BB影都幾難,佢好緊張,已經托住佢條腰,
不過佢都好驚,冇表情,唔喊都偷笑,仲話想佢笑.
到返小檬,再嚟多round,引到佢笑喇,
不過全部唔正面.放棄.
橫掂影開,影埋恤衫,點知都係唔得
再影已經發脾4,走咗去...
算啦,反正都未必有用
睇相喇
小檬
B be
NG ~
其實好鍾意呢4張
點解咁憂怨?
B be個樣幾緊張
塊面好快大過張相喇
至於媽咪果張都OK好嘅,不過就冇謂獻醜喇
很感激,在生命中遇到的大部分人也對我好好.
這位萍水相逢的攝影C哥哥也對我一家也超級好.
可能是緣份啦~感激遇見你.
做長輩嘅我臨走梗係收埋封利是等佢搵吓啦~


text:
今日我真係好開心好開心呀! 因為今日lunch諗住又落街同Hedy傾電話嘅時候, 突然有個同事叫Pauline嘅向lift口問我去邊到食飯, 我話冇呀! 諗住落街買嘢上嚟食之嘛! 佢就話咁不如一齊食啦! 我更係唔會say no啦! 話曬同d同事快d熟絡d都係一件好事哎! 最多臨番上公司之前偷偷地bee啫!
點知一落到街佢就問我bee唔bee o家! 我更係唔會否認啦! 哈哈! 求之不得添啦! 跟住佢就帶咗我去一個大排檔, 一齊bee住食飯喇! 初頭都驚冇乜嘢講, 點知...可能佢哋始終係sales呢! 真係幾吹得! 剩係講旅行經都講到停唔到囉! 哈哈! 佢重話比我聽, 原來公司隔離架貨lift門口係可以bee o家! 哈哈! 好嘢!
到到四點零鐘, 哼! 我點會放過哎! 就試試去貨lift門口先, 重特登打曬比Hedy, 諗住傾住bee! 點知...一入去就比我遇正另一個同事Niki, 佢又向到bee緊, 我拿拿聲cut咗Hedy線, 探吓風先! 佢話WorldTrade其實都嚴o家! 同埋toliet有人投訴過, 但係呢個位連食蕉見到都唔會噪, 重有個罐向到, 比佢哋放煙頭添! 唉! 好係好啦!
番番office msn話比Hedy聽, 哈哈! 羨慕死佢啦! 哈哈哈! 好事陸續好黎~~因為我每次去toliet都會叫阿姐Eva幫我聽電話, 咁佢就會坐出黎我個位, 幫我開吓門呀咁囉! 但係如果我去bee的話, 打我唔去得多, 一日一次4點幾, e+得閒就話啫! 如果忙嘅時候, 阻住人做嘢, 遲早一日唔係比人踢爆, 就係同人結怨啦! 所以我好直接咁問佢, 係未每次佢都要坐出嚟睇住個門口哎, 定還是我飛條線入去比佢都得呢? 佢話只不過係呢排得閒, 所以冇所謂坐出嚟啫! 其實我知佢向邊的話, 飛條線比佢就得, 如果搵唔到佢, 可以飛比另外一個叫Trisha嘅同事都得! 嘩! 真係一天都光曬囉! 第日去toliet或去bee都唔洗同人交代! 呵呵! 咁我都唔會過份嘅!
都重未夠高興, 再高興d都重有! 尋日未講話電腦冇喇叭嘅, 點知我今日臨放工, 唔小心踢到部腦, 發現原來佢個羅由插住個headphone o家! 實在係太好啦! 我即刻就試吓佢, 冇問題! 正! 哈哈!
收工就約咗Hedy同六師弟佢哋飲嘢! 真係棧! 番咗三日工又放三日假, 哈哈! 不過今晚唔夜番得, 因為聽朝一早重要去拜山! 唉! 早d訓啦!


text:
2016年5月21日星期六
沙律菜包糯米波波
這天,我們便來個糯米波波餐.
糯米蒸熟,放涼一點,搓成糯米波波.
小菜園嘅沙律菜長大了很多,摘咗唔同款式,用來包啲糯米波波.
配菜有兩款香草:莞茜同綠蘇,仲有碌冧漬蔬菜,同魚露雞.
選擇好自己想要嘅配搭,包起就食得.
糯米波波嘅口感同一般飯團好唔一樣,係極之彈牙,好Q嘅感覺,有機會要試試.
糯米波波我刻意整多咗,吃完飯抖一陣,可以用來做甜品.
家中還有印度芒果,立刻用來做王子愛吃嘅芒果椰汁糯米.
呢個甜品我麻麻,於是一早為自己準備咗凍紅綠豆沙牛奶.
我一半都未食完,有人已經大叫,話要多一碟,吓!呢碟都唔少嘢喎,仲食?!
好彩我真係仲有一份糯米波波同椰汁,本來留第日食嘅,依家拎埋出嚟,切多個芒果就搞掂啦.
食完第二份,有人飽到反艇...
26 則留言:
又飽肚又好味,等我揾日都試下回覆刪除回覆
係呀,咁樣唔使另外再整主食,同埋可以食少啲肉刪除
糯米唔好食咁多呀,唔知王子知唔知?回覆刪除回覆
我今日都買左包糯米, 又係想整這個甜點同遲D包糭食.回覆刪除回覆
糭我麻麻,但係鍾意食糯米雞刪除
吓? 甜品都係糯米,王子唔悶架?回覆刪除回覆
佢仲可以食兩碟甜品,真係好鍾意刪除
呢個甜品餐,我食唔到,消化系統受不了.回覆刪除回覆
我得㗎,不過我唔多鍾意食甜飯類嘅食物刪除
好勁一次過可以食到咁多糯米!回覆刪除
糯米波波未試過咁食,搵日試下先回覆
糯米波波似食日本嘅mochi,好彈牙好Q果種刪除
王子唔係話要瘦身咩?回覆刪除回覆
分明係今日嘅我,打倒昨日嘅我刪除
自己包糯米波波幾得意呢回覆刪除回覆
好似飯團咁,但係糯米波波其實似mochi,QQ的刪除
王子要增肥了!回覆刪除回覆
好彩佢運動量高咋刪除
又真係好飽喎~~~~~@@回覆刪除回覆
佢食第二碟甜品時,我真係有啲o咀刪除
- 回覆
睇見都想食呀,我前幾日都整左芒果糯米飯,不過係用黑糯米呢回覆刪除回覆
我都想買返包黑糯米呀,次次都唔記得買,下次一定要記得!刪除


text:
2012年5月7日 星期一
忙碌大小姐
26 則留言:
佢最後鍾意訓邊張呢?回覆刪除回覆
我都唔知呢!佢一陣左一陣右,有時仲要霸埋張梳化,又有時要係房門"HOU"住兩個小朋友.刪除
其餘時間仲要目及實兩姊妹哩!回覆刪除回覆
係呀!忙過我返工呀!刪除
哈哈, 新歡舊愛好難揀喎...大小姐真係忙屎~回覆刪除回覆
係呀!由朝忙到晚,瞓一陣又去過第二度.刪除
大小姐:識分身術就好啦 ~~~ :P回覆刪除回覆
咁要請教大叔啦.刪除
大小姐話要試清楚架麻... 係咪先?!回覆刪除回覆
大小姐:妳最知我心意,張張瞓過先安樂!刪除
我成日覺得大小姐好悶貢...回覆刪除
=_(回覆
大小姐:而家唔悶啦!我要係門口"HOU"住個兩隻百厭星!刪除
啲黃色像毛毛東西是大小姐的摯愛?回覆刪除回覆
有時都會咬吓,不過佢最鐘意都係瞓.刪除
揀瞓邊張,真係好忙呀佢回覆刪除回覆
生活都好充實架!刪除
請問,貓咪長大左係咪就會乖乖地坐下瞓下曬下太陽?唔會擒黎擒去?唔會整爛屋企啲野呢?回覆刪除回覆
我家小孩8個月大,係屋企5個月,都無打爛野,反而我地要收好啲野,同真係要教!不過栗子啱啱咬斷差電電線!我都有話佢地!大致上我家小孩Ok刪除
大小姐係老貓,唔會周圍跳.而且,佢習慣我生活係習慣,知道有D地方唔俾佢去,佢習慣咗都唔會亂黎.而小朋友就仲要時間,之前新環境,佢地會好奇,真係無乜邊度未去過.有D地方,佢地去過,但係D野跌晒落黎,又或者有D地方佢企唔搵,佢就唔會再去,而家小朋友除左佢地兩個玩打交時都定左好多,無再周圍跳.刪除
至於抓野問題,要花多D時間,大小姐其實乜都唔抓,淨係抓梳化.所以妳有乜唔想佢抓,就要第一時制止佢,如果佢以為可以抓,以後就好難教.
而我老媽教阿珠兩個家姐時,有乜唔啱就會打到佢匿埋,係有用,但係以後乜都驚餐死,同唔會痴人.
又因為我對小動物特別寬容,所以我好多野都唔介意,除非會令佢地有危險,若果唔係我都由得佢.
所以,如果由佢地細個就定下固定既規矩會好D,同埋大貓貓又真係會定好多.
我唔識教,所以我諗如果真係收養都搵啲成長左既 ~~~刪除
意粉, 睇o黎你就快做貓奴啦喎...收養成貓都ok 嘅, 有d 都好痂人o架(好似達仔咁)刪除
養貓貓是 R 的心願,我始終心繫狗狗 ~~~刪除
阿粉:其實教得好係唔會整爛野架回覆刪除回覆


text:
其實而家乜節物節都冇乜特別慶祝
都係搵間自己想試既餐廳試下 又或者約幾個朋友食餐飯聚聚
前幾日問小俊會同我去邊樹食飯
(其實係想睇下佢有冇心同我去食 冇心我會嬲架 haha 佢而家好醒會扮諗..e e er er咁)
佢話想去船街搵間餐廳試下.....都好! 之前去ship 22試過都ok
但當日search下openrice有乜可以試 好似又冇乜啱心水
突然記得附近有間食crepe想試好耐 即刻whatsapp問小俊好唔好..但佢好少話唔好既
情人節當日好凍 (印象中好似得12度)
小俊仲問咁凍點解唔去食熱嘢 食crepe飽唔飽架 哈~ 我當然唔會理佢..想食就食喇
開頭心諗應該冇乜人咁凍去食crepe卦 大安指意冇book位
點知都full喎 好在2人位仲有2張預留比walk in客
餐廳設計好簡約 好french style
套黃色餐具都好靚
我飲earl grey 咁多款英式茶最愛都係earl grey
餐牌除佐crepe就係crepe haha 其實仲有啲小食既 (mussel之類都有)
我地揀佐一個沙律 一個主菜(兩款都有crepe喺底)
沙律份量都好多 我地揀佐吞拿魚, 薯仔, 橄欖, 羊奶芝士, 蕃茄, 沙律菜
啲沙律始終濕濕地 塊crepe會淋晒口感麻麻地
主菜既crepe材料有芝士, 蛋, ham, 菠菜
份量都足夠二人份 都好味架
但食得多會覺得悶 好似食嚟食去都係嗰啲食材咁
甜品唔想再揀有crepe包住 好飽
揀佐個香蕉+兩球雪糕+cream
send佐呢張去我地個吹水group 比佢地話我咁凍仲食雪糕 痴鬼線
咩痴線呀 天寒地凍先最適宜食雪糕嘛 見啲人落住雪食雪糕我都不知幾羡慕呀
不過呢期成日都好想食雪糕呀 大鑊 好驚變大肥婆


text:
今日一早就要向 Las Vegas 進發, 車程大概 4 個幾鐘, 咁大約路程一半, 停低一陣係加油站抖抖氣!
超熱呀, 買罐 Coke "gur" 吓先!
見到有得賭既 sign, 表示目的地近啦
第 1 站 : Premium Outlet
點幾 2 點, 去醫肚最實際望晒全場食店, 都係去食日式 + International lunch buffet
食飽飽係 Outlet 大約有 3 個鐘逛逛, 好快行完因為冇咩啱睇, 但度度好熱, 焗住揾舖頭鼠入去過冷河, 慘!
5 點半集合, 快速去 M&M's 朱古力及可口可樂世界
老實講, 之前未去過 M&M's 朱古力及可口可樂世界, 以為會好似啲大樓咁, 大把野睇 + 大把野玩/買, 失望!
可能有期望, 就太失望啦!
係咁咦到此一遊, 要先趕去食早飯 (early dinner at 6pm),
之後夜遊賭城
呢餐中餐啲野食唔錯架, 不過餐晏仔未落格,
激氣!
花旗蔘雞湯, yummy
開始 2 小時夜遊賭城
先去舊城區, must see 8 點鐘既 show沿途隨意影
到左舊城區
8 點開 show, 係天幕頂 show 咁大把
有舊必有新, 去新城區 Bellagio 睇戶外音樂噴泉表現
返到酒店差唔多 10 點, 應該要上房休息, 但呢樹嗰質素 really terrible , 好難瞓得著, to be continued ......


text:
靖翹出世前我地同影曦做咗好多心理輔導
同佢洗晒腦,因為怕影曦會妒忌靖翹
我見過有小朋友因為細妹/細佬出世,覺得自己被冷落
喺無人見到時會meet細佬妹!攪到佢地喊同瘀咗一撻撻!
好彩我99好有經驗,教咗我好多野,令到影曦好錫靖翹!
http://www.amazon.com/s/ref=nb_ss_b?url=node%3D4&field-keywords=new+baby&x=0&y=0
呢個網頁嘅第三,四本書,當年我都有喺圖書館惜過返去畀大女睇
waiting for baby有講媽咪有咗bb,媽咪嘅生理變化
例如媽咪體重上升,有時要見下e生,check血壓,個肚會愈嚟愈大呀咁.
my new baby有講做大哥哥有d咩可以幫到手咁
細b出世前畀大嗰個知道將會發生咩事,咁就會好d,佢地會有心理準備
另外,喺我細女出世前,我99買咗架我大女好鐘意嘅玩具車畀佢,到細女出世時,就話架車係妹妹畀佢嘅禮物,令大女對妹妹有好嘅印象.同時間,因為佢掛住玩架車,而少咗留意我要花好多時間喺妹妹身上.
因為嗰時我餵人奶,一個睇住兩個.為免大女喺我餵緊奶時爬上我到,每次餵奶前我都準備咗:電視同dvd搖控,佢鐘意嘅書放喺我側邊,佢架車喺電視面前,佢嘅小食,佢鐘意嘅玩具.佢一話要我抱,我就畀第二樣野佢,一路keep her away,我就可以安心餵奶.久而久知佢就知道我餵奶時佢唔可以要我抱,佢會等到我餵完先走過我問我可唔可以抱佢.
仲有就係喺細b出世前後,你嘅生活唔好有太大改變(e.g.唔好突然要大嗰個返學,可能佢地會覺得我地專登送走佢!)亦唔好呢個時候potty train,因為佢會以為因為細b嘅出現,佢先會有咁嘅改變.一時間變得太多會令小朋友難以接受,產生情緒問題.
如果喺細b出世後,大嗰個突然啜手指/懶尿,都千其唔好鬧佢.因為可能佢都係想引你注意啫!只要你畀佢知道,父母仲係好關懷佢,好錫佢,仲會同佢一齊做細b出世以前會做嘅事(如一齊去公園玩),等佢得到full attention,呢d情況就會慢慢改善.
好似我地咁,本來都想當年19個月大仲瞓緊bb床嘅影曦讓張床出嚟畀細妹嘅.但係基於我地都唔想將佢嘅野突然畀咗細妹,我地就買咗個moses basket畀靖翹瞓.靖翹瞓到6個月時我地先慢慢轉張兒童床畀影曦,靖翹就可以瞓bb床啦.


text:
今晚去咗UBABY嘅講座,UBABY可能唔係太多人識,佢係類似BBCARE咁,提供一站式嘅購物平台,陪月服務,講座,課程等...本來都麻麻地想去呢個講座,因為怕呢啲公司攪嘅冇奶粉商攪嘅咁好,不過見佢TOPIC講breast feeding,又話有示範,好似幾實用咁!嘩!去到間嘢細到吖,有少少嘢賣,間咗一部份出嚟做TALK,得四十幾個位,真係有D嚇襯!
一開始先介紹自己間公司,HARD SELL都爆!又話自己D嘢平,陪月又專業等等...
唔理佢UP乜啦!講座第一PART係由陪月講解餵哺母乳嘅方法,泵奶,按摩,坐月湯水,禁忌等等乜都講齊,仲比埋個公仔我地學餵奶姿勢同掃風,自己有得試做,又有陪月喺側邊教,好有用又好玩!!好過平時嗰D齋睇齋聽囉!
第二PART係講初生嬰兒成長學,個SPEAKER又係HARD SELL都暈!講到自己勁專業勁有經驗,踩人地DISNEY嗰D教學套裝,又SELL我地比錢上佢D COURSE!都係唔理佢啦!!由於時間唔係好夠所以講得好急,由BB剛出世開始到一歲,講佢地嘅成長同變化,教我地同佢地相處時要注意D咩,雖然唔係好深入,但起碼喺咁多其他嘅講座都冇聽過,所以都幾值得聽吓!下星期佢地又有個講座淨係講嬰兒成長學,我又報咗名喇!哈哈!!
細公司送嘅贈品梗係少D啦,但都唔平喎!支Nature's Mother breast cream都賣二百幾蚊呀!抵晒!!


text:
中環在線:港視故技重施
魔童搵「街霸」谷網購
■港視著數專員(右)喺九龍灣向路人推銷網購,惟對方齋睇唔幫襯.
為搶客,「魔童」王維基可以去到幾盡?佢最近故技重施,用番以前搞長途電話生意sell客嗰招,搵來一班「著數專員(Jetsoers)」擺街推銷(俗稱街霸),吸引街客去佢嘅港視
(1137,HKTV)網購.
華華噚日行經九龍灣,見到有個青BB嘅街站,同埋著住HKTV制服嘅工作人員(著數專員),再走埋去八卦,先知道港視最近開始擺街霸sell客.
■王維基
登記即有50蚊優惠
呢位著數專員會直接教人裝App網購,即場裝App就會送上一包果仁零食或一塊面膜.如果街客用著數專員提供嘅優惠號碼,去HKTVmall網購,就可以得到50蚊優惠;街霸又會提供特價貨品優惠,主要係家庭用品.著數專員如果成功遊說街客網購,即係開單喇,就可以分到傭金,幾多就冇人肯講嘞.
喺九龍灣呢位著數專員話,一日都有10至20名街客肯用優惠號碼網購,甚至有人主動走埋去問有乜優惠.
港視方面就話,公司之前喺港鐵(066)做過宣傳,市民對佢哋有初步認識,所以𠵱家就用著數專員針對唔同地區吸客.
聞說港視街霸最近會喺九龍灣,上環,美孚等地區擺檔,本周六會去天水圍一帶宣傳,港視仲希望當日即場網購,可以做到即日送貨.果然係橋唔怕舊.
話你知:首創街頭拉客上台
「魔童」王維基當年硬撼壟斷市場,創立CTI(港視前身),用長途電話回撥功能拉低收費,今時今日成條街都係嘅「街霸」,都係由王維基諗出嚟.
話說,CTI成立初期曾諗過開舖頭,但間舖冇嘢賣,只係為咗畀客戶登記上台用長途電話,要租舖頭似乎有啲嘥.於是就喺一間大型連鎖店,租個位開個櫃枱收客,慳成本之餘反應又好好,成為街霸雛形.
之後街霸由舖頭走上街,旺角西洋菜南街與深水埗黃金商場成街都係電訊商易拉架廣告,一邊拉客,一邊又要同食環署大鬥法,隨時走鬼冚旗,街邊賣電訊plan甚至成為香港特色.玩到咁墟冚,難怪魔童重施故技拉客網購.
李華華
mailto:LiWaWa@AppleDaily.com
李華華
LiWaWa@AppleDaily.com
中環在線 - 李華華 舊文


text:
2015年4月28日星期二
Formel 1- Showrun
早45分鐘到已經冇咗有利位置.
個活動其實係推廣奧地利Spielberg嘅方程式賽.
準備防撞欄.
有耳塞派.其實唔太嘈,冇需要用.
花式表演.
大會主持係電台DJ.
名人Niki Lauda. 電影一級雙雄 (Rush)嘅真實故事主人翁.
終於有賽車睇.
車身低,唔係好影到.仲要突然攝咗個cameraman喺度遮住晒.
好快完咗
車手係呢位澳洲人Daniel Ricciardo. 維也納市長歡迎佢.
花式表演又出場攝時間..
個個都舉機.
表演者.
訪問時間.
之後有同粉絲簽名時間.我唔係粉絲,都係走人.
同場有換呔比賽玩.
仲有電玩.
31 則留言:
我成日唔明點解賽車會算係運動回覆刪除
點解有咁多煙架回覆刪除
咁多人好虛撼.回覆刪除
我就覺得無聊.睇真賽車比赛更好.回覆刪除回覆
佢就係想你買飛去睇.刪除
最怕攝咗個cameraman喺度,明明係有利位都俾佢强搶呀回覆刪除回覆
唔卑佢攝又唔得喎.刪除
都話明 formula 1,梗係一陣風啦.回覆刪除
好似華納片場既表演...回覆刪除
車手都有市長接見,香港腳王子連企都冇位, 點搞架你...回覆
似架.刪除
我微服出巡.
好危險...佢唔怕跑車撞落觀眾欄咩??欄杆又唔高??回覆刪除
Niki Lauda 旁邊係咪佢嘅孖仔女(龍鳳胎)?佢有無帶埋老婆嚟?佢老婆細過佢成30年㗎回覆刪除回覆
我之後睇報紙先知係佢啲仔女.刪除
我地這裡有夜間嘅F1 race回覆刪除回覆
我度電台有報導你嗰邊嘅 F1㗎.刪除
個耳塞硬崩崩就唔好要,塞到耳仔痛!回覆刪除回覆
係好軟好軟嘅膠嚟㗎.刪除
出現啦.
- 回覆
出晒煙時係好嗅膠味刪除
派埋耳塞咁貼心.回覆刪除
可惜無嘢食派啦回覆刪除回覆
自家品牌能量飲料都冇得派...刪除


text:
2013年6月27日星期四
BB攻略之陸 - 新生兒深切治療及特別嬰兒護理病房
因為小B早咗出世,佢有一段時間都住喺NNICU(新生兒深切治療及特別嬰兒護理病房).
在每天陪伴BB健康成長嘅同時,我心諗不妨為呢個造福人群嘅病房解開少少神秘面紗,等多啲人可以了解多啲.
其實BB係住喺呢個病房嘅特別護理病房入面,嚴格嚟講唔算係ICU嘅,佢哋話要插晒喉,駁晒機嗰啲先係ICU.
無論如何,病房入面係24小時當值,姑娘同「姐姐」嘅比例高,因為每個初生嬰兒都要得到照顧,入面基本上唔熄燈,只准父母於每日下午五點半至八點半探訪,或父母其中一位於餵奶時間嚟餵奶,祖父母都免問,每次探訪都要表明身份,都幾嚴格㗎.
好多BB都要喺入面留數以星期計,所以私院真係唔好諗,2萬幾蚊一晩喎,隨時要幾廿萬埋單!保險可以claim幾多先?
下面呢部係心跳同氧飽和度嘅,大部分初生都要駁住監察.
發佈者: Gary Goh 於 21:44 0 留言
標籤: BB攻略
2013年6月26日星期三
BB攻略之伍 - BB床來了
為了迎接BB回家,我哋都要做好準備.早兩日BB床送來了,嘩!都好大舊喎,一定有排砌了……呢張0/3嘅BB床,同埋Aprica嘅high chair!
發佈者: Gary Goh 於 08:19 0 留言
標籤: BB攻略
新居啟動之陸拾叄 - 小小工人房improvement工程
自從師傅封咗道工人房牆,我就覺得間房都幾焗下,工人一定會住得辛苦,佢亦可能會唔開心.唯有喺自己方面做好啲,所以叫咗師傅加一個百葉通風,師傅仲提議加多個抽氣扇,好提議!即刻接受啦!
整好之後道牆就變咗咁嘅樣,另一邊嘅巴士門都有百葉嘅,希望達到兩邊對流窗嘅效果啦.
發佈者: Gary Goh 於 08:16 0 留言
2013年6月22日星期六
新居啟動之陸拾貮 - 淘燈飾入手
今朝去福田會合咗幫我喺深圳收淘寶貨嘅朋友,然後一齊搭火車出返市區,兩盞燈唔重,不過包裝大件啲,我拖車仔都好方便嘅.
擺低咗盞燈我就走人了.點知師傅話安裝時發生短路,第三排燈都著唔到,懷疑隻牛燒咗,張相仲見到燶咗一撻.另外兩排燈就好似無事.我唱住「為何偏偏選中我」咁搵我個朋友安排換貨,唔好意思又要煩到人.
喺佢幫我小緊個dealer時,師傅call我話佢哋又搞掂了,佢話之前啲線擺得唔好,條電線掂到個金屬盤,所以先發生短路,隻牛幸免於難,佢哋搞咗一輪後就掂咗喇,真係大吉大利!
發佈者: Gary Goh 於 17:48 0 留言
2013年6月21日星期五
新居啟動之陸拾壹 - 焗爐,抽油煙機歸位
煤氣公司師傅一日內把煮食爐同大佬畀我嘅焗爐裝好了,唔知係咪work嘅呢?
至於德國寶抽油煙機都裝好,睇落去好大工程,先將摩打收入廚櫃,煙喉經假天花跨去另一邊廚櫃,再經廚櫃穿入工人厠,然後先出到街……希望咁都可以抽得ok啦,都幾遠水路,第時我會考慮埋呢樣嘢㗎喇!
發佈者: Gary Goh 於 20:48 0 留言
2013年6月20日星期四
新居啟動之陸拾 - 鑊氣list
今日好熱,個人又好攰!
成個晏晝飯都無食,走咗去整把三星鎖,真係令人想發狂鬧人發洩呀!雖然最後都都整咗,但我覺得舟車勞頓,連把鎖都殘咗囉,仲有來來回回的士錢都唔少啦!
把心一橫,寫返個鑊氣list,等我唔好忘記……
1. 電子鎖底板壞了
- 買把全新鎖都會壞底板嘅?無得換因為過咗7日.無得上門修理因為叫師傅自己裝,上門要收$350.要自己拎去紅磡整,諗住午飯時間去,修理部又1-2pm食飯,真係趕頭趕命,一拆一裝仲驚把鎖花晒.其實啲生意都幾好做,賣個壞鎖畀人,如果人哋嫌煩就賺多$350!仲好驚兩年保養期過咗後唔知點算𠻹,買新嘅底板都可以壞,兩年後更加唔駛講……
2.冷氣機搖控壞了
- 網上買冷氣,諗住唔係揾最平,喺元朗做街坊生意嘅,裝全新大金冷氣,個搖控唔work,又叫我打電話揾原廠保養,大佬,畀成皮嘢唔該唔好賣我次貨好唔好?!
3. 面盆盆冚石裝了做石冚盆
- 明明買咗個流線型嘅面盆,師傅竟然用塊雲石冚住咗佢,激死朕了!冒住雲石會爛嘅風險,都叫師傅整返好佢!
發佈者: Gary Goh 於 18:48 0 留言
2013年6月16日星期日
新居啟動之伍拾玖 - 無線電門鐘金蟬脫殻
哈哈!自從我在討論區得知可以用自己嘅制面去換嗰啲無線電門鐘嘅制面之後,我就無打算過唔換了,而且我好早期就已經買咗呢隻E3000嘅門鐘制,唔用就會嘥咗!
我去鴨寮街問過,有啲衰舖同我講唔會得,得一間同我講話可以自己換,不過都唔緊要啦,我喺討論區已經見過成功嘅例子,所以我就叫師傅幫手換,好彩師傅做到之餘仲整到咁fit𠻹!正呀!
發佈者: Gary Goh 於 16:17 0 留言
新居啟動之伍拾捌 - 面盆的疑惑3
尋日我又抽空上咗去新屋睇進度
見個面盆同塊台面雲石已經裝好
當時覺得無乜嘢,仲影咗呢一張相
後來攞返出嚟先發現個盆竟然做咗喺台底!我搵個窄面盆搵得咁辛苦都係因為我想揾個盆冚石嘅,即係條盆邊會喺台面石嘅上面,而家,我個Kohler嘅流線條全部隱藏晒喺塊石下面……激死……
打畀師傅問仲有無得改,佢話有但驚唔靚喎,仲想話我一路畀佢睇啲盤都係石冚盤,真係同佢講多啲都嘥氣.
思前想後,都係做返上去會靚啲,於是叫返師傅改.面盆的疑惑竟然可以寫到第三篇……
其他嘢都裝好,爐頭,潔具都ready喇,連燈光都裝好,真係淨係爭個面盆咋!
發佈者: Gary Goh 於 10:04 0 留言
2013年6月14日星期五
新居啟動之伍拾柒 - 接近完工
發佈者: Gary Goh 於 13:58 0 留言
2013年6月13日星期四
新居啟動之伍拾陸 - Kessebohmer廚廁配件
發佈者: Gary Goh 於 18:30 0 留言
2013年6月11日星期二
新居啟動之伍拾伍 - 接近埋尾進度報告
今日趁住可以早啲收工上咗去新居𥄫𥄫.師傅一家三口同一位木工師傅都在場,因為吹水時間用多咗,無乜影相,遲啲先補返.
食飯時間我去咗駱克道買咗兩隻方型嘅「肚臍抽」,係用喺我個洗手盆櫃嘅,都一併拎埋上去.
另外,亦安排咗送德國寶嘅抽油煙機過嚟,相信好快就會裝埋㗎喇.佢叫我約埋個煤氣爐同焗爐安裝𠻹……今日真係見到有好多嘢埋緊尾,連Corian都裝埋喇.
油漆就全部已經搞掂,幅啡色牆唔錯,達到了心目中嘅效果.
發佈者: Gary Goh 於 22:29 0 留言
新居啟動之伍拾肆 - 淘燈飾
講咗好耐想試下淘寶返嚟嘅燈飾,一路拖下拖下都未攪,其實已經睇啱咗啲款一排㗎喇,就係一路都未send條link畀阿聰幫我代購.
終於早兩日睇完拍了板,試試以下兩款先,一盞做書房,一盞做走廊位,其他燈飾可以喺香港買,因為未搬入嚟都唔係咁趕嘅.
發佈者: Gary Goh 於 17:56 0 留言
訂閱: 文章 (Atom)


text:
作為保養嘅一部分,間中要拎d古董出嚟睇下同活動一下個 shutter. 呢部寶貝係我收藏之中最古老嘅,至少有一百歲.
原來嘅機主係部機隱蔽處寫左自己個名,要拆開前鏡先可以見到.估計應該都係一位愛機之人.
今次拆開呢部係 Kodak Six-16, 用比 120 大一節o既 616 菲菻. 八角形設計好靚仔, 用冇 coating Anastigmat 鏡頭, 抺乾淨之前好蒙, 抺之後又好反光. 吹漲~
無聊人可以考慮換鏡
好 like 呢部機角形設計, 仲有應該係當年時興o既 art deco 線條
還原了
今日又拆開一部來洗白白.
拆左個殼個樣真係連呀媽都認佢唔到.原來部機入面大部份零件都係用膠做,金钃快門連接閃光燈接點.快門全開時會接通電極,接通電流去 flash cube
同個外殼合照
又攪掂.靚仔晒
大部分買番來嘅相機個快門都有問題,可能係因為部部都最少有幾十年歷史.今次拆開呢部係 Brownie Starmeter.唔好諗住有個 meter 就係自動測光同曝光,呢部機只係有一個內置嘅測光錶.影相時係要睇完測光錶上面嘅 EV 值然後轉動光圈.
又係爆到散晒,好彩當年呢類膠機一般都設計簡單,拆開同還原都唔係難事
由於有光圈同閃光接點,呢部機嘅快門比起其他機複雜
設計似乎冇予計需要修理,保護板要多花時間去拆
攪掂.可以開工了.
今次呢部機又殘又舊,快門又唔得.因為咁所以用好平嘅價錢就可以買左佢番來.跟著好自然地又係發肢解事件 😛
拆開發現原來快開結構十分簡單,只係用一塊金屬片.結構簡單但係設計就唔簡囉.
至於個正面就真係 cheap 到冇朋友,竟然係一張紙!濕左點算呢...
膠鏡,咭紙.
洗完白白開始重裝
View finder 入面查實仲有咭紙
安裝完成.
最後安番個 AG1B影番張 靚仔晒 (^.^)v
Bullet 個樣好可愛, 係 1957~1964 年產品,用 127 菲林.今次呢部買番來時竟然見到有隻小昆蟲係個鏡頭入面長眠,冇乜可能唔爆開佢攪攪.
除左快門部份,成部機包括鏡頭都係用膠做.由於只有一個速度,所以設計都好簡單.
睇下佢冇面見人個樣
抹到乾乾淨淨,還原了
可能係因為柯達可以自己做菲林嘅原故,佢d相機都幾多款.呢部係disc cam又係一個好例子.佢用嘅菲林好似隻 MD咁插入部機到,所以部機可以做到好薄.不過唔明點解佢連電池都要固定做左入部機裏面.唔知係唔係諗住攪攪新意思sell唔需要入電夠晒簡單呢?
設計靚仔,要換電就要拎返去dealer
打開個蓋
電池有過熱保護,唔怕爆
買番來嘅玩具一搬都會有少少問題.今次呢部都唔例外.查實始終都已經係五六十年前嘅機,仲有咁嘅condition都算好好. 落到我手好自然又係....被爆開了
Kodak 双鏡反光機.用127菲菻,冇快門速度調較只有兩個固定大少光圈,夠晒簡單. 抹完之後部機靚晒,個 shutter 加油之後都正常番
呢部係 Kodak 嘅 Hawkeye No. 2 Model C.做乜要拆開佢呢?因為部機保存得唔好,viewfinder塊鏡跌左出來.無辦法之下唯有拆出來整,順便抹抹塊發晒毛嘅鏡片.
花左唔少時間去拔晒d釘出來,因為唔可以整花本來d皮同埋釘.攪完就放番晒入去.
繼續閱讀 →
好平嘅新玩具
呢部係柯逹 Disc Camera, 菲林唔係傳統一筒而係好似隻碟咁入落去部機到, 唔知MD設計係唔係抄佢呢 😛 Tele版本有固定zoom,係用個閃燈彈出來連動控制.
望落真係好似部discman


text:
之前一直去開天后個間 相比之下,呢間個入口係私隱度高D, 裝修就呢間個FEEL GRAND D 帶房呀姐都幾好禮貌, 房比去天后維記大D 不過我地間房個鏡前面竟然有張梳化庶住,個高度仲要庶到高過張床 所以除非企係床上面做,唔係塊鏡等於廢 鐘意玩鏡的,我SUGGEST搭多幾個站去天后個間仲好,反正個間個位一出MTR過條馬路就到,仲就腳
2 HR 28X 通常行斜路上去,日抖下午果度無咩人經過 D呀姐都幾有禮貌, 最值得欣賞係D 鏡位SET得好,去過灣仔維記,果間好奇怪,鏡前面放左張梳化,庶住左D重要位== 所以相對之下,天后呢間好好多 不過唔好既係,成日都聽到開門聲,聽到出面D呀姐聲
可能因為近MTR,多左D旅客,有鬼佬又有大陸人拖哂行李, 去到RECEPTION個態度好串,不過當時異國風FEEL左先試呢間 佢話10分鐘後有,就帶左我地去一個擺哂園林景既花園仔度等,果度有三張櫈,三張櫈之間都有好高既草庶隔住,有塊有暗花既玻璃都E HEY 望到RECPETION出面個情況 原來退左果間係大房,就用細房價用左大房,入到去張床好大,有按摩池同蒸氣浴室, 得一塊連身鏡係門口側邊,無得邊做邊望鏡, 不過都有樣驚喜,就係大按摩池度有塊大鏡係WALL,可以對住鏡係按摩池玩,都好有視覺效果


text:
「時間」
唔經唔覺郭大少話咁快已經五個月大!時間真係過得好鬼快,而依家佢越嚟越多表情,但係最安慰嘅係佢都算係一個開心嘅小朋友.我相信除咗自己個仔之外都好少見到咁開心嘅小朋友.因為佢基本上好鍾意笑,除咗有要求,但係只要你同佢玩,一般佢都會俾返一個好燦爛嘅笑容俾你.有時出街嘅時候,有啲陌生人見到佢同佢笑,佢都會唔執輸咁俾返個招牌笑容人哋.
「長大」
好多時啲人話細路仔大得好快,真係完全冇錯.依家睇返郭大少啱啱出世嘅時候啲相同依家比較真係唔同晒.啱啱出世嘅時候真係好的骰,不過最好笑嘅係佢表情多多,成日古靈精怪.湊一個小朋友真係唔簡單,上年嘅今日仲係老婆個肚入面,今年已經五個月人仔.時間真係過得太快喇!有時希望佢快啲長大,但係又好矛盾地想佢停留係呢個咁得意嘅階段.父母嘅思想真係好難捉摸.
「樂天」
郭大少啲得意嘢真係數之不盡,有時雖然搞到我哋兩公婆一頭煙,但係只要佢開心,只要佢健康就得.夜晚瞓覺好甜嗰樣,到朝頭早一起身見到佢搵你然之後同你笑個樣,真係乜都唔記得,乜都忘記晒.希望郭大少繼續咁開開心心,做個快樂同樂天嘅小朋友.始終希望佢有一個快樂嘅童年,健健康康咁成長.做人父母我諗應該都係盼望小朋友咁啫!
Also published on Medium.


text:
2010年3月28日 星期日
九龍寨城公園
2010年3月21日 星期日
去川龍飲早茶
星期日, 我地兩公婆加埋梓皓同亞爸, 一朝早向川龍出發, 去見識一下亞蘇介紹o既全自助式茶樓
由老公揸車, 9:00已到達, 嘩!真係好多人呀, 人山人海, 我一個箭步上樓上睇下有冇位, 咁啱又有張吉枱喎.
跟住就自己動手--攞杯,碗, 筷子,匙, 連茶都係自己沖, 茶味濃淡自己話事, 又幾好玩喎!
全自助式無服務o既茶樓香港都好少喇, 自己郁下手又幾特別嘅
奉勸D使慣人o既公子小姐就千其唔好黎喇, 呢度係全無服務, 想飲茶食野全部都要自己親力親為一腳踼
食飽飽就遊車河上大帽山郊遊公園, 等梓皓可接觸下大自然, 吸啖氣都舒服D
今朝太早起身啦, 行左一陣梓皓就開始摟眼瞓, 上到車一陣佢已瞓左, 架車一路行搖搖下真舒服, 老豆就專登駛落青山公路行, 等亞仔可瞓耐D, 真係廿四孝呀!
之後就發現梓皓塊面比D蚊錫左好多下, 唔又係o既, 梓皓真係幾嫩幾好味喎! 識揀!
2010年3月20日 星期六
荔枝角公園-嶺南之風+海天一色BBQ
今日下午由老公揸車, 同梓皓去荔枝角公園影相. 原來呢個公園有PART叫嶺南之風, 係宮心計o既拍攝場地, 古色古香, 真係幾靚. 不過因為個公園太接近美孚新邨, 影相要避位唔影D高樓大廈都有D難度
去到梓皓當然例牌周圍走啦, 又要爬石頭, 又玩追雀仔, 最開心係佢, 媽咪我就揸住個相機追住亞仔影相. 之後同佢行過去兒童遊樂場玩. 都玩到成四點鐘, 上到車梓皓就瞓左喇
由於我地兩公婆仲未食晏, 我就提議去海天一色BBQ, 可食晏加食埋晚餐. 梓皓又可玩單車同大龍舟 咁我地就返屋企攞錫紙, 梓皓架BB車同埋佢D用品, 一家三口去BBQ.
去到海天一色梓皓就醒左喇, 我地兩公婆就一個同仔玩一個燒野食, 好在我有先見知明, 攞定錫紙, 要燒得耐o 既食物(腎, 雞中翼, 魷魚, 叉燒粒) 包落錫紙度, 一包包放落爐度燒, 如果用叉逐樣慢慢燒, 單靠一雙手真係有排燒, 估唔到用錫紙包住d野又幾正喎, 唔乾又有肉汁, 係就無左BBQ風味喇, 但無計啦, 得我地一家三口就係咁喇, 所以燒到尾我地支叉都好乾淨, 支叉淨係燒過芝士腸, 丸同方包咋, 哈哈!
玩到差不多八點, 我地就打度回府喇
訂閱: 文章 (Atom)


text:
10:15am 熱華田一杯
12:30pm 厦門炒米(走蝦及火腿絲) + 白灼菜心
7:30pm Grill Chicken Salad一碟
瞓足10粒鐘, 爽呀! 差d 唔知醒起身叫對寶貝返學.今日又day off, 可以唞唞义吓電.昨天係我同honey嘅結婚紀念日, 竟然我哋兩個都唔記得咗, 我個腦真係咁busy咩! 唔得, 揾日要佢補番數.我諗佢家吓仲未記得.
天氣實在太凍啦! 所以成日想食嘢, 特別係熱嘢! 所以我個保暖杯超有用.返工前本來想叫杯熱朱古力飲吓, 問餅鋪位啊姐有冇hot chocolate賣, 佢好大聲話有, 仲問我要唔要糖, 我都R晒頭, 乜唔係有糖嘅咩! 點知我見佢拎罐美綠出嚟沖比我, 啊姐, 究竟hot chocolate係乜你知唔知, 如果我要飲美綠嘅話, 我會直接叫啊華田囉! 激C我!
家陣返工, lunch要係出面食, 但要宇宙唔難, 同細妹一齊叫share兩份食, 佢雖然冇跟宇宙但又係無菜不歡嘅, 所以每日lunch主打一定有碟菜, 再叫肉飯粉麵都無問題, 我揀一樣,點都可以宇宙到, 正呀!
我仲醒目都帶一大盒紅提子返工做下午茶, 唔怕餓起上嚟亂食嘢!
所以要做至fit宇宙人絕對無難度! 你睇會長綠茶, 唔使兩星期就搞掂咗個5磅幾, 只要有决心, 健康瘦身無難度.


text:
今日係跟太陽哥哥的一週年紀念日,原先諗住weekend時過澳門玩的,章程都拎埋,但怕熱的我臨時又十五十六,最終我地都係決定留係香港,去食buffet刷餐勁既!旅行就計劃九月/十月尾去台灣/泰國補祝返,希望到時冇咁熱啦,最重要係請到假,計埋之前已計劃好的年尾北海道之旅,真係好期待呀!
講返今日呢個大日子,第一餐係凌晨的宵夜,原本諗住買蠔仔粥同糖水,點知兩樣都打烊了,唯有揀車仔面,個人開心胃口大增啦,食完都唔飽,仲食左朱古力mini poppers,零食...第二餐就係麥當奴早餐,講左成個幾月都食唔到,我放假佢又要返工,到禮拜六日都係被睡魔打敗!今日終於食到想食好耐既薯餅啦!
之後返左屋企,因為我要拎前幾日整好個張咭,唔記得帶...太陽哥哥尋晚一到十二點就比左佢整個張比我,奈何我個張漏左係屋企,激死!
點知佢未睇已經踢爆左知道張咭係我自己整的,有冇攪錯!佢就話係我掛住同我媽咪傾偈時,佢係我書檯見到有本自製賀咭的書,就拎左黎睇,由於我貼晒post-it,佢連個款都見埋,真係...無癮!
雖然係咁,但佢都好心急想睇完成品;一如所料,佢對我張咭的製作過程好有興趣,應該都幾鐘意,佢知我level,都唔會點高要求既,佢仲話一個人唔整開呢d野要佢整真係好花時間架!不過個整信封笑話,真係好好笑,笑到成車人都聽到呢!
之後去左旺角行街,食野,影貼紙咭,我地仲未買野比對方,因為大家都諗唔到呢期有咩需要,但太陽哥哥話今日少少野都想買比我,我就揀左chip n dale最新的schedule book,入面真係好colourful好靚呢!
貼紙咭影左兩張,第一張係右邊,影完覺得好唔靚,所以再影過,第二張好d啦,起碼比第一張同上個月那張靚!
六點半就到左九龍酒店,呢度好多野食,生蠔之餘仲有長腳蟹,個位仲有把專剪長腳蟹用的較剪呢,真細心!
熟食的食物都幾特別,唔係求其d炒野焗野,較為特別係魚翅,鵝肝,海蜇同即焗梳夫厘,仲有麵檔的那個湯係經特別"R製"架,係另一煲野入面一路興住,淋落去時有一d白色獻汁的物體,唔同平時用返煲清湯當湯比客咁,好好味!
嚴格黎講,我覺得呢度既食物款式同滿足程度,仲好過貴格的shangri-la!下次一家人黎食都係一個唔錯的選擇!


text:
日頭無啦啦多日假,好在夜晚家姐既「兄弟姊妹」餐最終冇受影響,作為伴娘兼新娘子細妹既我,今晚似乎受到好多「兄弟」既注目,可能我喺家姐既朋友中間,算係個小妹妹,注目程度大增,不過當大夥一開始傾計,每個人既性格,唔多唔少會喺對話中間,表露出嚟而唔自知.
其實作為一個男人,根本唔需要刻意表露自己有幾掂,我唔知係咪30歲既男人,喺佢啱啱步入中年,浮沉於職場冇10年都有8年既時期,人生既職業生涯開始漸入佳境既情況下,喺我呢個只喺社會大學,入學唔夠2個月既妹妹仔面前,一定要表現得好掂,好疊馬,人生閱歷好豐富,咁先安樂.
究竟係我唔入流定咩事,佢地成日講自己既事業係點,一季有幾多Bonus,對我,可能真係未識得欣賞,我仲係超級幼稚,希望個男人有自己既理想,而唔係講到買樓就得個諗字.
理想可以係興趣可以係想十年廿年後想點想點,而唔係想換部車,想買棟樓,我始終覺得,只要透過適當既儲蓄,平日有少少既節制,買樓唔係難事,我明白對本身家庭有負擔既人,置業都唔係易,但講買衫買鞋去旅行好在行,但又只識話買樓好貴既人,買樓決對唔可以講得上係理想,因為改下啲壞習慣,就可以做到既野,絕對唔可以稱之為「理想」,或者唔會係一個有幾宏大既理想.
我欣賞我男朋友,因為佢真係有理想,即使只係張兌唔到既期票,至少我肯同呢張期票對睹.總好過好似間Groupon咁,借10億攞9億去派息.


text:
返半日工呀 得閒到暈 睇下呢度 睇下嗰度
好快就一點鐘 期待ti爸同titi嚟接我呢 嘻嘻 人生開心莫過於此
去左荃灣廣場食lunch titi今日好聽話呀 唔知係唔係知一陣去見佢老友呢
mami幫佢著左birthday dress (有兩條 其中一條) 加埋涼鞋仔
都靚靚呀 成功奪得alvin嘅芳心 alvin狂攬titi呢 ^^ 精彩呀
哈哈 仔皇媽 去片證明你個仔點"哄"我個女啦 心急!!!
離開左titi婆婆 離開左荃灣我地直衝觀塘APM
仔皇媽 小喬媽 我地嚟喇!!! 最開心係見到呢兩個靚媽媽
我地三個低低bb就可以傾一日架 傾埋d無聊野 哈哈 好relax
而我地三個老公呢? 都可以傻傻更更咩都傾一餐
我地三個媽媽都好希望 小喬 alvin同titi可以一路keep住見面一齊玩
Wish our dream come true ^^ Friendship forever!
今晚算係我地三個預祝三個小b一歲生日嘅晚飯
簡單開心嘅生日飯 有我地三個媽媽 三個爸爸 同埋三個baby
我地揀左青葉落腳 丫 都唔錯喎 坐得舒服 d食物都ok呀
食食下就三粒鐘 好飽呀 我地仲影左好多相呀 ^^
喺APM留多陣 就同老友say byebye喇 九月先見咯
最後 祝alvin同小喬生日快樂 希望你地鐘意ee送嘅禮物啊!


text:
基本介紹
九龍站(粵拼:gaulungzaam;英文:Kowloon Station)系港鐵東涌線同機場快線嘅一個站,位於油尖旺區嘅西九龍填海區雅翔道,處於西鐵線柯士甸站以西.
九龍站有機場快線市區預辦登機嘅服務,趕時間嘅旅客可以喺九龍站搞定登機手續先,之後就坐機場快線到機場直接上機.
2009年九龍南線通車之後,九龍站同東面嘅西鐵線柯士甸站唔系正式嘅轉車站,乘客喺兩站間轉乘,無論用八達通定系單程車票,都當兩段車程處理,並要畀再入閘收費.乘客要喺南昌站轉車,先會有再入閘收費調減.至於機場快線嘅乘客喺九龍站同柯士甸站之間轉車會有「免費港鐵接駁服務」,乘客可以喺本站出閘後經A或C1出口行去柯士甸站;如果持有承認乘搭機場快線有效憑證,亦可以搭機場快線穿梭巴士K1線,去柯士甸站免費轉西鐵線.
車站簡介
九龍站(英文:Kowloon Station)是香港港鐵東涌線和機場快線上一個車站,位于油尖旺區的西九龍填海區雅翔道.值得一提,2009年九龍南線通車後,九龍站與東面西鐵線的柯士甸站並非為正式的轉車站,乘客若在兩站間轉乘,無論使用八達通還是單程車票,均需當作兩段車程處理,並繳納再入閘收費.乘客須于南昌站轉乘,方能享有再入閘收費調減;乘客如要享用機場快線免費港鐵接駁服務前往柯士甸站(或相反),須于青衣站轉乘東涌線,再于南昌站轉乘西鐵線(或相反).九龍站
車站樓層
九龍站是機場快線及東涌線的車站,共有9層,另有1層密閉空間原本用作東部走廊(東九龍線)預留樓層.由于車站與上蓋綜合發展項目Union Square結合成同一建築物,所以車站大部份位置均與上蓋物業相連.
U5中庭
上蓋物業 出口,Union Square,圓方,空中花園
凱旋門,天璽,環球貿易廣場
U4圓方 東涌線大堂 出口(升降機),圓方
U3圓方 機場快線大堂 出口,圓方
東涌線大堂 出口,圓方
G地面
機場快線
市區預辦登機 客務中心,落客區,市區預辦登機服務,警崗
車站商店,行李暫存,自動售賣機,洗手間
東涌線大堂 出口,客務中心,車站停車場,洗手間
機場快線穿梭巴士站,公共運輸交匯處
車站商店,恆生銀行,自動照相機,自動櫃員機
L月台
機場快線大堂 客務中心,落客區,洗手間
側式月台,左邊車門將會開啓
1號月台 機場快線列車往機場/博覽館方向
2號月台 機場快線列車往香港方向
側式月台,左邊車門將會開啓
機場快線大堂 客務中心,的士站,車站商店,洗手間
島式月台,右邊車門將會開啓
4號月台 東涌線列車往香港方向
密閉空間 - 東部走廊(東九龍線)預留結構
車站大堂
九龍站共設有3個大堂,包括機場快線市區預辦登機服務大堂,機場快線大堂同東涌線大堂.
機場快線市區預辦登機服務大堂-主要為乘客預先辦領登機證同付運行李,旅客隻須喺登機前一日至飛機起飛前90分鍾內先喺九龍站預先辦理登機手續,然後搭機場快線去香港國際機場直接上機,乘客唔需要再喺機場登機櫃台等候,不過乘客必須預繳車資先至可以用呢個服務.大堂設有航班顯示屏,行李暫存服務同埋車站商店,並同圓方商場相連,乘客可以知道即時航班資訊,亦可以買嘢同食嘢.
東涌線大堂-大堂位於九龍站建築群地面,連線九龍站建築群同東涌線月台,車站大堂內設有扶手電梯同升降機直接往返東涌線月台.
機場快線大堂
九龍站于地面的機場快線大堂設有機場快線市區預辦登機服務,旅客隻須于登機前一日至航機起飛前90分鍾內先在九龍站預先辦理登機手續,然後乘坐機場快線到香港國際機場直接登機.
車站商店及自助服務
車站商店
麥當勞
Hertz
Valet de Mode
Chinese Spoon
點點綠
九龍站大家樂
Park Svenue - Dry Clean
Pollex Books
ceu & KI-LA-RA
鴻福堂 - 自家湯涼茶坊
零食物語
自助服務
自動櫃員機九龍站
車站出口
九龍站設有6個出口,其中C及D出口位於圓方同Union Square嘅建築群內,而圓方商場更連線行人通道及佐敦道行人天橋,方便乘客前往公共運輸交匯處或渡船角一帶.而A及B出口就位於車站東涌線大堂嘅地面,分別去車站停車場或機場快線穿梭巴士站,同層嘅市區預辦登機大堂上落客區亦可通去西區海底隧道巴士站或西九龍海濱長廊.
機場快線市區預辦登機(G)
西區海底隧道巴士站,西九龍海濱長廊
東涌線大堂(G)
A - 車站停車場
車站停車場
B - 機場快線穿梭巴士
機場快線穿梭巴士站
C1 - 社區設施,過境巴士總站,圓方,佐敦道,公共運輸交匯處
C2 - 環球貿易廣場,公眾休憩空間,擎天半島,凱旋門,君臨天下,港景匯,漾日居
D - 圓方/環球貿易廣場
D1 - 圓方
D2 - 環球貿易廣場,公眾休憩空間,擎天半島,凱旋門,君臨天下,港景匯,漾日居特長扶手電梯
車站周邊
車站周邊一覽
君臨天下
凱旋門
天璽
匯翔道
西區海底隧道
接駁交通
九龍站喺起嗰陣已經規劃做一個綜合嘅車站建築群,喺Union Square地面設有公共運輸交匯處,當中設有多條巴士及小巴路線往返港九各區.喺圓方商場旁邊,更設有跨境巴士路線去深圳寶安國際機場.而車站地面亦設有上落客區及穿梭巴士站,喺機場快線月台旁設有的士站,方便往返香港國際機場嘅旅客使用.當中持有承認乘搭機場快線有效憑證下可免費享用機場快線穿梭巴士往返九龍各間酒店,或者用八達通卡免費轉港鐵去其他車站.車站同時設有停車場,乘客可以揸車去九龍站停車場泊車,然後再轉機場快線往返香港國際機場.
喺九龍站側邊設有西區海底隧道巴士站,有各條過海巴士線前往香港島.而九龍站北面就設有佐敦(渡華路)巴士總站,有一系列巴士路線往返新界各區,方便乘客喺九龍站轉其他交通工具.
九巴
8 - 九龍鐵路站 ↔何文田↔尖沙咀碼頭
11 - 九龍鐵路站 ↔鑽石山鐵路站
203E - 九龍鐵路站 ↔ 彩虹
215X - 九龍鐵路站 ↔ 廣田邨
259B - 九龍鐵路站 ↔ 屯門碼頭
270A - 九龍鐵路站 ↔上水
281A - 九龍鐵路站 ↔ 廣源邨
296D - 尚德 ↔ 九龍鐵路站
中港通跨境巴士
九龍站 ↔ 深圳灣口岸 ↔ 深圳寶安國際機場(西部通道快線)
專線小巴
26 - 九龍站 ↔土瓜灣
74 - 九龍站 ↺旺角
74S - 九龍站 ↺ 何文田山道
77M - 九龍站 ↔尖東站
機場快線穿梭巴士:
註:K1-K5線隻供持有有效證明檔案的機場快線乘客乘撘.
K1 - 九龍站 →佐敦站→紅磡站→都會海逸酒店→黃埔花園→ 香港海逸酒店 →香港逸東酒店→西鐵線柯士甸站→ 九龍站
K2 - 九龍站 → 馬哥孛羅太子酒店 → 馬哥孛羅港威酒店 → 馬哥孛羅香港酒店 → 九龍酒店/半島酒店→喜來登酒店/尖東站→朗廷酒店→ 皇家太平洋酒店/中國客運碼頭→ 九龍站
K3 - 九龍站 → 百樂酒店 → 香港金域假日酒店 →富豪九龍酒店→香港日航酒店→海景嘉福酒店→ 九龍香格裏拉大酒店 → 九龍站
K4 - 九龍站 →The Mira Hong Kong→ 帝樂文娜公館 → 尖沙咀皇悅酒店 → 龍堡國際 → 九龍站
K5 - 九龍站 → 城景國際 → 九龍維景酒店 → 帝京酒店 → 九龍站
鄰接車站
九龍站是東涌線及機場快線的中途站,乘客可以利用此站進行乘搭列車,往返港島,九龍,新界,離島區,香港國際機場及亞洲國際博覽館.
機場快線
香港 - 九龍 - 青衣 - 機場 - 博覽館
東涌線
香港 - 九龍 - 奧運 - 南昌 - 荔景 - 青衣 - 欣澳 - 東涌
利用狀況
雖然九龍站是機場快線及東涌線的轉線站,但由于其位置遠離市中心及周邊沒有什麽大型設施,故客量一直偏低.直至圓方及其上蓋物業開幕後,人流開始上升;現時,于星期六日及公眾假期,有不少乘客使用本站出入.在除夕日,有大批民眾會從佐敦附近前往九龍站前或匯翔道(維多利亞港旁)附近倒數迎接新一年,過後大批民眾也會從九龍站前往港島,青衣,東涌及新界西北(于南昌站轉乘西鐵線),該站也會超出負荷.九龍站東涌線月台
車站歷史
九龍站在興建時稱為西九龍站,以反映服務西九龍區,後來才縮短作九龍站.此外,因東九龍線曾被建議使用該站作為終點站,因此九龍站在興建時有預留樓層.後來隨著鐵路興建優先次序及定線改變,加上九龍站東南的九龍角填海計畫擱置,而且柯士甸站亦取代了此預留月台的地位,令這個預留樓層可以使用的可能性極低.九龍站也預留了地底通道通往廣深港高速鐵路西九龍站及西鐵線九龍南線柯士甸站.
車站命名
九龍站喺起嗰陣叫做西九龍站,以反映服務西九龍區,後來先縮短叫九龍站.
東九龍線
喺1991年進行嘅「機場鐵路可行性研究報告」中,有關方面打算將東九龍線嘅總站由上環改喺九龍,方便乘客轉坐東涌線.喺設計九龍站時,就響該站最底嗰層嘅東涌線月台下預留咗一個大約 1.3 米高嘅空置樓層,以便喺興建東九龍線月台嗰陣時,能夠利用呢個空間進行同東涌線月台嘅連線工程,避免影響列車運作同埋車站結構.後來隨住鐵路興建優先次序同埋定線改變,加上九龍站東南嘅九龍角填海計畫擱置,而且柯士甸站亦取代咗預留月台嘅地位,令呢個預留樓層可以用返嘅可能性極低.
九龍南線
屬於九龍南線工程項目同埋近住九龍站嘅柯士甸站響2009年8月16號通車.由於兩站之間暫時冇直接嘅行人通道連線,兩站乘客轉線必須途徑圓方,匯翔道或佐敦道行人天橋往返兩站,情況同而家旺角站同埋旺角東站嘅連系相似,由柯士甸站經無障礙通道同埋佐敦道天橋行去機場快線或東涌線月台需時約10分鍾.
未來發展
日後廣深港高速鐵路的西九龍總站啓用後,乘客可以由九龍站前往西九龍總站轉乘高速鐵路,前往中國內地.
車站概覽
上下車站
列車班次
車站備註
Jump up↑星期一至星期六朝早 0700-1000 可以買機場快線「早晨專線」車飛(車費20蚊)利用本月台前往香港,其餘時間隻準落客.


text:
北海道新千歲機場出名多嘢睇多嘢食,
所以雖然係乘下午4點幾的機,
一早食完早餐就離開酒店到機場作最後衝刺.
想不到在機場還可以吃到一餐好美味的壽司,
壽司的紫菜脆卜卜的, 比[政壽司]好得多呢.
講番坐車去新千歲機場..
以前去機場都係坐JR,
見今次在住的酒店有機場巴士,
諗住好方便, 唔使拉住行李喼和一袋二袋上落梯級搭JR,
所以揀了搭機場巴士,
在酒店買票時, 職員都提醒話呢日係日本假期,
會有好多人揸車外出, 可能會塞車....
嘩 ~ 由酒店去到機場, 足足坐左兩個鐘,
巴士在市中心兜來兜去, 都無塞車,
但係去到機場真係塞車, 由內陸機場至國際機場都塞左30分鐘,
早知喺內陸機場落車行過去仲快呢,
由札幌市坐JR都係35分鐘咋, 最多拉行李囉..
諗住走咯, 再食多次壽司, 真係有驚喜呢.
好方便, 用支筆在顯示屏指指下就得啦,
菜牌還有多國文字, 好方便.
即握壽司好新鮮味美.
店舖地方很細小, 只有一張長枱,
要好似企鵝咁食囉.
好清楚吃了多少錢, 每點一樣銀碼便加上去...
兩個人食咁多yen呢.
在機場到處逛, 又買了些手信.
好多家長帶小朋友到機場玩, 人山人海,
難怪塞車啦, 機場停車場還有兩小時免費泊車.
好難先等到無人, 可以影番張相.
行到某間店舖有試食, 係成個puff比你試,
新鮮出的puff太好味啦, 忍唔住又買幾個來吃,
行程最後的美食.


text:
自閉症
自閉症(Autism),又叫做孤獨症,一般被人歸類為一種由於神經系統失調導致嘅發育障礙.佢嘅病徵包括唔正常(通常係弱過常人)嘅社交能力,溝通能力,興趣同埋行為模式.
自閉症嘅根本病因,而家都重係謎.好多研究人員懷疑:自閉症係由基因控制,再由環境因素觸發嘅.環境因素所扮演嘅角色係乜嘢,目前未有定論,但係研究人員就發現七個經常出現喺自閉症病人身體裏面嘅基因組.
美國國家精神衞生學院保守估計:喺美國每1000人裏面會有5到6個人有自閉症.總括來講,男性患自閉症嘅比率高過女性三到四倍,但係女性發病嗰陣時病徵會嚴重過男性.聯合國發佈嘅數據表明,全球每150人就有一個有唔同程度嘅自閉症.診斷嘅基礎係一系列嘅精神病學原則,同時有一啲臨床測試可以協助斷症.
自閉症冇明顯嘅生理特徵,因此斷症需要完整嘅身體同埋神經評估.根據《精神疾病診斷與統計手冊》同埋《國際疾病傷害及死因分類標準(第十版)》嘅定義,一定要喺三歲之前出現語言同埋社交發展遲緩,先至算係自閉症.部分自閉症患者可以通過診療,實習同埋特殊教育來改善佢哋嘅社交能力,從而可以參與主流教育同埋社交活動.但係從現時嘅醫療科技水平來講,要完全根治自閉症重係無可能嘅.


text:
我地响五一當天到會呢間餐廳, 唔知係咪 d 人去曬旅行的關係, 平時 friday 會超多人, 但當人仲有吉枱
先來一個是日餐湯 -- wild mushrooms ($28), 呢個湯都幾creamy, mushroom 係打碎曬, sorry, 唔知係咪小妹味蕾遲鈍, 所以食唔到蘑菇的香味
跟住來個 salads, 我地點咗凱旋沙律配烤雞肉 (half portion) ($51). 如果得2個人的話一定要叫half portion 丫, 因為都幾大碟, 點 full portion 一定唔可以點2個main course.
講番個沙律先, d 菜唔係好新鮮, 有d有小小啡, 仲有係烤雞唔香, 切到好細粒, 所以都係一般而己
Pasta 方面我地點咗南部香辣 ($108), 我地問過店員有乜材料, 佢話有d 海鮮, 蝦, 同腸咁
呢碟pasta 都好大碟, 食完都有9成飽了, 至於海鮮方面, 我地眼見只有一隻蝦切咗4件, 腸就比較多, 真係好想問番個店員呢d都叫做有海鮮咩?? 我地真的想退貨. 至於 pasta 方面做得恰到好處. 唔會好淋身
最後我地點咗三文魚配蕃薯蓉 ($132), 出奇地呢個又好食喎, 三文魚好香好味. 仲有蕃薯蓉都好甜. 但因為我地太飽的關係, 所以最終take away
你問我好唔好食, 我就話唔好食多過好食, 未至於openrice講得咁好食姐. 不得不提,我地本來想點青口的, 但佢地話今日唔新鮮喎, 所以唔賣, 都算係咁啦~~
是好與否, 都係要自己親自試過先可以作評論, 因為有時又好講彩數
Applegreen: Official Website
Address: Shop3, G/F, No.5-7 Hanoi Road, Tsim Sha Tsui


text:
最近成日都見人有人自拍敷面膜嘅相上網,你可能心諗,敷面膜啫,咁都要打卡呃Like?咁你就有所不知喇!事關近排好多造型獨特嘅面膜,敷咗上面之後好有戲劇效果,真係會忍唔到手同大家分享㗎!不過呢啲面膜通常都係日本出,個包裝寫日文,大家可能見佢得意就買咗.今次就出篇blog講吓呢啲搞鬼面膜嘅成份,方便各位唔識日文嘅人睇吓塊面膜有咩功用呀!
首先講吓一般面膜入面好常見嘅成份先:
Glycerin(甘油)
甘油係一種吸水性強(hygroscopic)嘅成份,佢可以補助肌膚補濕.
Collagen (骨膠原)
骨膠原可以幫助到肌膚緊緻,減少皺紋嘅出現.當肌膚除住年齡老化時,佢會慢慢喪失彈性蛋皘(elastin)及骨膠原(collagen),敷骨膠原嘅面膜或可以幫助到緊緻肌膚,令皮膚回復彈性.
Hyaluronic acid (透明質酸)
英文大家可能唔認得,但中文名透明質酸相信就一定聽過!透明質酸本身喺身體入面都有的,當用喺外用嘅護膚產品時,佢就有補濕嘅作用.
Vitamin E (維他命E)
好多護膚品都有維他命E,維他命E係一種抗氧化劑,可以保護肌膚免受自由基(free radical)嘅傷害.
Allantoin (尿囊素)
尿囊素有保濕嘅功用,佢可以軟化軟化角質,令皮膚保持水潤,同時令皮膚保持柔軟.
除咗以上成份,今次揀咗5款面膜同大家睇吓入面有啲咩成份.
江戶造型面膜
呢塊面膜係Pure Smile嘅出品,面膜係江戶嘅造型,味道就係綠茶味.喺佢個包裝正面底下,就有寫住有骨膠原(collagen),透明質酸(hyaluronic acid)同埋維他命E.其實反轉佢背面,佢仲有寫其他嘢的.
呢塊面膜含有茶葉(茶樹樹葉/Camellia Sinensis Leaf)嘅精華,可以保持肌膚濕潤.而且有馬齒莧(Portulaca Oleracea extract )嘅抽取物,可以預防肌膚粗糙,調理肌膚.佢都有北美金縷梅(Hamamelis Virginiana (witch hazel) water)嘅成份,可以調整肌膚,有收緊皮膚嘅功用.喺成份表上面亦見到佢有熊果素(Arbutin),熊果素有亮白膚色嘅功用,佢透過阻止形成色素嘅酵素作用.佢亦有甘草酸鉀(Dipotassium glycyrrhizate),有抗炎止痕嘅功用,亦有指甘草酸鉀或可能輔助到美白.
Will you be a cat? 貓貓造型面膜
喵星人控注意!呢塊牛奶味面膜可以幫你變成喵星人同類(暫時)⋯⋯
呢塊面膜同樣喺包裝嘅面寫住有骨膠原(collagen),透明質酸(hyaluronic acid)同埋維他命E.我哋睇埋佢成份表入面有啲咩先!佢同江戶面膜差唔多,有甘草酸鉀(Dipotassium glycyrrhizate),馬齒莧(Portulaca Oleracea extract ),北美金縷梅(Hamamelis Virginiana (witch hazel) water)同埋熊果素(Arbutin).唔同嘅位係喵星人面膜有牛奶蛋白提取物(Milk protein extract)預防肌膚粗糙,調整肌膚.
JIRO解剖造型面膜
JIRO系列嘅成份基本上同喵星人面膜一樣,係多咗樣咖啡因同少咗牛奶蛋白提取物.有指咖啡因可以有助收縮血管,當咖啡因用喺化妝護膚品上嘅時候,或者可以幫助到收縮眼肚位嘅血管,減少雙眼浮腫同黑眼圈.呢塊面膜嘅賣點係由日本嘅特技化妝師JIRO設計,仲配合一個「覺醒的味道」,到底係咩味呢?原來⋯⋯係菠蘿味.
今次仲特登開咗呢個巨人面膜敷同大家實戰報告吓!
開出來就傳來陣陣菠蘿味,原來呢個就係覺醒嘅味道,不過隻菠蘿味似藥水味,唔好聞.個面膜質地算薄,望落去有啲似薄切牛肉嘅感覺.
敷咗上面發現佢意外地貼面,而且精華量好多.去萬聖節party唔使化妝咁多步驟啦,敷個mask就搞掂喇!
講真真係幾似巨人㗎,加埋濕濕哋個感覺就更似.個mask仲有好多切口位,連鼻樑位置都有,夠晒貼面.成個mask最唔滿意就係個菠蘿味.
Hello Kitty造型面膜
Hello Kitty呢塊好似不倒翁造型嘅面膜加入咗玫瑰花水做補濕嘅效果,亦加入咗乳酸桿菌,大豆發酵抽取物,乳酸桿菌可以預防膚色陰沉,大豆發酵精華亦有良好嘅保濕效果.其他成份仲包括北美金縷梅,馬齒莧,甘草酸鉀,熊果素,骨膠原,透明質酸,維他命E.呢塊Hello Kitty面膜仲係好多人鍾意嘅玫瑰味.
梳乎蛋造型面膜
呢塊梳乎蛋面膜真係有蛋黃抽取物,可以保持肌膚健康,亦有牛奶蛋白提取物作調整肌膚之用.佢同Hello Kitty嘅成份都相似,都有乳酸桿菌,大豆發酵抽取物,北美金縷梅,甘草酸鉀,熊果素,骨膠原,透明質酸,維他命E.佢仲加上迷迭香抽取物,可以幫助收緊肌膚,減輕腫脹嘅作用,亦有費拉蘆薈抽取物,除咗有保濕效果,仲有舒緩癒合等效用.唔使擔心梳乎蛋塊mask會係蛋味,其實係雲喱拿味呀!
呢啲面膜冇話特別有一個功用,主要都係以保濕提亮為主,主要賣點都係佢個面膜嘅造型.當然佢哋每塊面膜嘅成份都會有加加減減,有啲可能會多啲消炎嘅效果,有啲可能有消除浮腫嘅效果,有啲多啲舒緩嘅效果.有得玩吓扮吓嘢又同時有護膚效果,都幾好吖!同大家總結吓呢幾塊面膜嘅重點先:
敷面膜小貼士:
1.唔好以為敷得越耐就越吸收呀!跟足包裝上面嘅時間去敷,如果敷得太耐,塊mask可能會倒轉吸番面部嘅水份,咁就得不償失啦!
2.通常拎咗塊面膜出來之後,袋入面都仲會有唔少嘅精華液.如果唔想浪費,可以喺敷完面膜後,倒埋袋入面嘅精華出來塗抹.
3/面膜唔好重複使用呀!咁樣會滋長細菌,唔衛生㗎.
4.可能買面膜時會大堆大堆咁購入,不過就未必會順序敷.記住耐唔耐要檢查吓啲面膜嘅到期日期呀!
5.如果出現紅腫或者敏感反應就唔好再用了.如果係第一次使用,建議先將面膜嘅精華搽喺手臂內側睇吓有冇反應先,再敷上面部.
6.如果發現面膜狀態異常或有異味,就唔好再使用喇!
由即日起至8月31日,於全線LOG-ON以AEON Visa payWave卡單一消費淨值每滿港幣250元或以上,即可獲贈sweets house Cha Cha北海道牛奶雪糕威化筒(價值港幣28元)或同等價值之雪糕威化筒贈券乙張.每張有效收據最多只能換領贈券三張.


text:
2014年4月26日 星期六
產前講座(惠氏)
2014-4-26 24WK1D(惠氏)
第一PART係孫錫鴻醫生呀!TOPIC係普通嘢,都係講關於懷孕分娩嘅知識,但佢講得好生動,有D見解同一般醫生姑娘FORUM講嘅唔同,好正吖!好似話胎盤高同低唔係咁容易睇到,臍帶纏頸係好普通(佢仲話產檢時如果佢冇講臍帶冇纏頸即係有!哈哈!),BB唔調轉頭佢又有辦法令佢轉頭唔使開刀,原來細B係容易早產過大B,佢仲真人示範順產時點用力生,好攪笑!佢真係好支持媽媽順產,好少婦產科醫生係咁,真係好有醫德!佢上午已經幫咗個媽媽順產,完咗講座又有三個手術又做,超級BUSY啊!但見佢真係樂在其中!揾佢做產檢/生仔可以好放心!!
第二PART就做換衫換片沖涼示範啦!之前聽講座已經聽過兩次,但自己落手落腳做都係第一次!我坐月乜都唔會做啦,咁梗係叫老公學啦!到時佢都要幫手做同教姐姐做嘛!!今次個SPEAKER講得唔夠之前嘅咁DETAIL,但勝在可以邊睇邊學邊做囉,都幾好坃呀!唔試過都唔知原來真係唔易攪!老公比心機啊!!^^
換片片~
沖涼~
洗頭仔~
成個講座實習班真係好聽又好玩!贈品仲超級豐富添!!大公司出手係濶卓D嘅!又係送成罐媽媽奶,不過喺門口已經賣咗比D姨姨LU,咁重費事拎吖嘛!仲有我最中意嘅MUSTELA SET,SOFT TOUCH GIFT SET,HUGGIES尿片,惠氏藻油丸,和尚袍(質地好滑啊!),紗巾,COUPON!滿載而歸喔!!^0^
訂閱: 張貼留言 (Atom)


text:
美瑛同富良野,除左花田之外,仲有好多迷人既地方架~
富良野好出名既蜜瓜雪糕,不過Yuki唔鍾意食蜜瓜,所以無人同 Daddy Mommy 爭食!
食完美味既 ice-cream,本來打算去富良野芝士工房親手試下做,不過 Yuki 去到訓左覺,仲有就係我地太遲去到,體驗既時間已經過左,唯有係門口影張到此一遊相啦:
呢間咖啡店本來係專為某日劇搭建既實境,套劇完左之後,就正式開業做生意,暮名前來既遊人非常多,好彩我地到達既時間,排隊既人不多,趁 yuki 訓左,Daddy Mommy 一人嘆左一件美味既蛋糕同埋香濃既咖啡.
おいしい!
隔離仲有由好多間木屋組成既ニングルテラス,其實每間木屋都係唔同既商店,好有特色呢.
好大隻 bear bear 呀,呢度就係Teddy Bear Museum,除左有個Museum(要比錢,所以我地無入去),有間shop 之外,仲有幾間屋係可以租比人住架,當然入面梗係有好多 bear bear 啦(其實係我估架咋,我無入過去架!)
最後一站,我地去左位於富良野既Anpanman Shop, 呢度所有野都同Anpanman 有關架,乜都有架!除左shopping,仲有得玩同影下相.
呢張相,我扮緊後面個麵包超人,不過你地可能睇唔清楚呢!


text:
TGIM開始 blog 之後﹐有人complain YM 同 email 少o左. 不過我又唔覺喎.反而有Blog 多o左個 channel 同D friends 溝通﹐最好就係有得 post 野﹐可以有聲有畫﹐重可以大家留 comment,好似 forum o甘.大家交流下﹐唔錯.尤其係將D平時冇機會傾偈既人放埋一齊﹐我就覺得好正.依家我照舊同d friends YM, email. 冇乜變.其實如果係friend﹐ 就自自然然想見面﹐傾偈﹐無論係用咩channel 都好.我就乜野 channel 都用﹐phone, SMS, IM, email, 睇下D friends 既 preference.
其實真係好多謝D科技既發展﹐尤其係instant messaging. Thank God for IM! 睇翻我依家D熟既朋友﹐好多都係因為 IM/YM/ICQ 而熟落既.當然 relationship 唔可以永遠 virtual﹐點都要有D face-to-face 既交通﹐但係係美國﹐唔同係香港﹐話出街就出街﹐又有好多 friends 係 out of town, overseas﹐ 冇o左IM﹐ 又點 keep in touch 呢?
唔知各位讀者又點睇呢?大家發表下意見啦!


text:
Frey Chocobloc Noir
以下ge我反哂黑你睇到我話你叻~~ 但其實用個超簡單的方法就破到我呢個拒絶right click同highlight...
放工後本來諗住搭火車去新世紀,順便去埋尖咀圖書館,但... 唉... 是但啦... 所以我其實好鍾意自己一個唔洗勉強自己就人同唔洗顧埋人感受同胃口果類 =p 算喇,唔去新世紀算喇,反正個鬼屋唔慌恐怖~
去咗旺中對面的香港仔魚蛋粉食嘢(今次唔係搞好耐就諗到食咩係一大進步^^),意外地ok喎,我叫咗個雲吞牛什米線,雲吞又幾爽同鮮味,係略嫌太細粒啦,影就超大粒... 牛什我好耐無食啦,牛肺果然重係咁好味,我留返最後先食 =p 好多牛腸 (似豬大腸多d),但無想像中咁肥,好味^^
Halloween好多扮鬼扮馬的嘢睇,總括嚟講今日無話好唔開心或好開心囉... 但係時侯反思下自己應詃點對朋友,始終我哋呢段友誼好難得,佢己經好就我嘛,又當我係好好好朋友,佢又真係可以話係我咁少朋友裏面算好相與同最能夠維繫的一個,雖未去到知己的階段,但佢可以話係好姊妹啊... 我諗我係有d得串進尺了... 但要自閉一排先啦,對任何一個人太耐我想發癲!!
Labels: accro au chocolat, trivia


text:
價 格 : $100
容 量 : 235ml
產品介紹 :
Brush Cleanser is formulated to clean, disinfect and condition natural or synthetic cosmetic brushes.
TO USE : Apply to damp brushes and work through. Rinse well, reshape and lay flat to dry.
之前買左呢支 Brush Cleanser, 好似幾多 sis 對佢有興趣, 咁啱要洗掃, 就順便影埋相介紹下啦
Sigma SS168 斜角掃, 呢支掃真係幾好用, 用黎上陰影粉角度啱啱好, 睇下用到幾污糟
倒少少 Brush Cleanser 係個杯仔度, 大掃就落多 d, 眼既掃好少都 ok 架啦, 呢個杯係之前買 Shu Brush Cleanser 時配埋既, Shu 用完就留返佢啦, 大家可以用 d 唔要既杯仔, 或直接倒係手就得, 唔洗專登買既
浸支掃入去, 然後輕輕咁順同一方向打圈, 跟住就會見到 d 顏色溶左出黎架啦
睇下變到幾污濁
然後過水, 用紙巾吸乾多餘既水份, 再將化妝掃 d 毛既形狀整理好, 平放係檯面等佢自然乾
乾左之後就乾淨晒啦, d 毛好滑仲有光澤添呀
Brushe Cleanser 暫時只係用過 Shu 同 MAC, Shu 係好強既消毒酒精味, 就算支化妝掃乾左都仲有味, 我覺得 d cleanser 好似過唔乾淨仲留係支掃到咁, 好驚再掃上面唔知會唔會對皮膚唔好, MAC 都有少少味, 但唔算強烈, 可以接受
Shu 清潔力比較強, 唔洗用好多, d 彩妝已經溶晒出黎, MAC 份量就要用多少少, 但都 ok 既, sigma 呢支唔大, 其實我都用多左份量架啦, 不過 MAC 洗完 d 掃毛係順滑 d 既
價錢方面, 之前買 Shu $75/125ml, 個杯仔 $15, 買時最好講清楚, 因為你唔出聲, BA 就會俾埋隻杯你, 我初初以為一定要買, 原來係可以唔買隻杯架, $15 一隻膠杯, 真係貴左 d... 相對 MAC 抵用 d


text:
羅什哈桑納
羅什 哈桑納即係希伯來文: ראש השנה ro’sh ha-shānāh,英文寫法係 Rosh Hashanah.Rosh 有「最初」,「開始」嘅意思,而 Ha-Shanah 有「改變」,「更新」嘅意思,換言之,Rosh Hashanah 就係指「一年嘅開始」,係一個猶太人慶祝新年嘅節日,呢個節日係僅次於贖罪日一個最重要嘅聖日.
日子[編輯]
喺猶太人嘅曆法入面,有兩個新年,一個係民曆新年,另一個係教曆新年.教曆新年以尼散月(Nisan / Nissan)做第一個月,呢個月係記念猶太人嘅祖先逃離埃及人嘅奴役展開新生活,所以成為第一個月,即所謂嘅教曆新年,根據出埃及記 12:2 而定出嚟.
而第7個月係提斯利月(Tishrei),Tishrei 有開始嘅意思,即係話神係喺呢個月創造世界,因為咁呢個月就成為人類同動物嘅新年,即所謂嘅民曆新年.而提斯利月嘅第一同第二日,就係羅什‧哈桑納(Rosh Hashanah)嘅日子,係根據利未記(Leviticus)23:24 定出嚟,同時喺民數記(Numbers)第二十九章亦有講到呢個節日.
亦有一種講法指呢個月份啱啱就係以色列地區嘅雨季,所以古猶太人先會定呢個月做「歲首」.
如根據一般格勒哥里曆(Gregorian calendar),即一般俗語所講嘅西曆嚟計,提斯利月多數喺大約九月到十月之間.
最近三年嘅Rosh Hashanah日子
傳統習俗[編輯]
Rosh Hashanah 第一日叫吹角節,猶太人會去猶太會堂進行三次祈禱,而最後一次要吹號角(shofar),總共吹三聲.第一聲係提醒啲人上帝先係世界嘅主宰;第二聲係重申上帝係世界嘅判官;第三聲係警告啲人要敬畏上帝同埋要相信上帝.
不過吹號角喺古代猶太人嚟計,其實係一種戰爭嘅警報,所以吹號角對猶太人嚟講其實重有另一重意義,就係唔好忘記猶太人過往經歷過所有戰爭嘅歷史.
喺午禱之後,佢哋會去到一啲海邊,河邊,總之有水嘅地方舉行贖罪儀式(Tashlikh),係呢個儀式入面,會誦讀《彌迦書》(Micah)7章19節:『將我們的一切罪投於深海』,然後搖一搖自己件衫個邊三次,表示已經拋棄咗罪惡,有啲人重會將過去做過嘅錯事,寫喺一張紙度,然後掉落水,表示已經洗淨咗自己嘅罪孽.
然後由呢一日開始準備迎接贖罪日,佢哋要由呢日開始,懺悔十日,回顧同反省自己過去一年嘅言行,而呢十日叫做「敬畏嘅日子」(the days of awe).
傳統上猶太人喺 Rosh Hashanah 嘅日子見面時都會講呢啲咁樣嘅祝福語:佢哋會講 ketiva ve-chatima tovah(祝你未來一年會寫得好同封得好),乜嘢係「寫得好同封得好」?因為猶太人相信,喺 Rosh Hashanah 嘅日子裏面,神會對每個人進行審判,無論男人,女人定細路仔,所有審判結果都會記錄在案,然後喺贖罪日封印,一封咗印就成定局,所以佢哋會喺呢日講類似 Shana Tova(祝你有美好嘅一年),Shana Tova Umetukah(祝你有美好甜美嘅一年)呢類咁嘅祝福語.
就係因為想令自己紀錄良好,所以猶太人會喺呢十日「敬畏嘅日子」入面懺悔.猶太人認為,喺得到上帝寬恕之前,先要得到同伴寬恕,所以喺呢十日懺悔裏面,猶太人會四周圍去搵一啲自己得罪過嘅人,或不知不覺中得罪過嘅人,然後向呢啲人要求寬恕自己.
猶太人喺呢個新年入面,會一家人坐埋一齊食飯,佢哋會食一啲蘋果蜜餞或者沾有蜂蜜嘅蘋果,麵包,象徵之後一年嘅日子會甜蜜同幸福,亦會食代表吉利嘅魚同梯形嘅嘢食例如石榴.亦有啲唔吉利嘅唔會食,例如花生或者合桃之類嘅果核,因為個發音唔好意頭所以唔會喺新年食.重有一啲酸或者苦呢啲剌激性嘅嘢都唔會食,原因係要保住把聲用嚟喺之後十日祈禱.
影響[編輯]
雖然 Rosh Hashanah 喺而家個世界好似只有對猶太人先有關,全世界都幾乎用晒格勒哥里曆(西曆)都係喺第一個月慶祝新年,但查實好多學校開學嘅日子,都選擇喺 Rosh Hashanah 所在嘅9月作為新學年嘅開始,都咪話唔關事.


text:
2014年6月28日星期六
2014年6月27日星期五
140627uBaby坐月講座(20w6d)
估唔到尋日臨急臨忙上網 睇到uBaby搞陪月講座 即報名即有人覆有位 我同我9月預產期既好朋友R一齊都去聽下 我地約左佐敦等
上到去先知佢地係間樓上舖 好多野都有得賣 床仔 尿片 紗布…… 淋淋沈沈都有幾齊下個隻 未夠鐘聽講座 我同朋友R周圍參觀下
行左一陣講座開始 齊齊入去聽 有個好有經驗既陪月姐姐介紹 有咩會由佢地可以幫手做 其實佢地講既內容都好表面 或者佢地主要目的係sell陪月服務啦 聽完講座賣張問卷 有禮物拎
禮物有兩包無用既野 一包有5小包唔飲既挼乳茶茶包 另一包係BB洗衣粉 之前聽啲媽咪級朋友講 唔好用洗衣粉洗阿B衫 要用洗衣液比較好
之後我就同朋友R去左食晚飯 一向聽開佢老公好嚴謹 自從有左阿B後唔比佢亂食野 竟然今晚作反 同我食八方雲集 仲要食酸辣湯好鬼大膽
而一早無戒口既我 當然陪佢食啦 我地仲叫左麵線 餃子同窩貼
大家有傾有講 嘻嘻哈哈咁食野 直到佢老公打黎吹佢走 我地先捨得走
2014年6月26日星期四
140626屯門醫院產檢(20w5d)
又係返黎屯門醫院產檢 真係好無聊囉 等得耐過健康院 仲遠左咁多 最慘又係同健康院一樣 只係聽心跳 咁我掉我黎屯門醫院做咩呢
聽完心跳後 我就問醫生 其實係屯門醫院同健康院產檢有咩分別 佢竟然答我無 之後同我講轉介返我去健康院產檢 最慘係要自己打去再約 好丫 好似人球咁再比人掉走啦
2014年6月22日星期日
140622買鞋(20w1d)
今日關生難得放假陪我 我地去左行街街 經過一間叫Union既鞋舖 關生突然停低 話要買鞋比我 原來佢留意到我每次出街綁帶都就住就住 驚遲啲個肚再大時穿唔到 但又唔想我著拖鞋出街 驚比人踩到好危險 最後佢揀左呢個密頭鞋款 雖然係肉酸左啲 但佢話夠安全同舒服 真係估唔到關生都有細心既一面 豬B令關生改變唔少
2014年6月3日星期二
140603元朗Dr.Fung產檢(17w3d)
又到1個月1次探豬B既時間啦 呢幾日發現隔得耐無見 個心會好唔安落 可能早幾日開始無左反胃既感覺 個人突然又好擔心有事 加上而家無工返 個人無聊又成日胡思亂想 諗好多負面既野
等左半個鐘左右 就入去馮醫生照超聲波 一開始又係照粒纖維瘤先 今次size又大左1cm 馮醫生話都算大得快 不過佢偏向左面 未影響到阿B 唔洗太擔心 而照豬B時 佢對腳仔勁郁 睇到我同關生好感動 而媽咪都好興奮 聽到馮醫生話佢好健康 心情都勁好 多謝上天保佑我豬B健康成長
訂閱: 文章 (Atom)


text:
好啦!下午就同你去食啦~
一去到就送上一藍麵包仲有簿脆(D包同簿脆好好食嫁)
仲有佢地個到有個黑醋點麵包食嫁!(Anthony話一流
高脂物體: 今次係第一次用黑醋點麵包食, 都真係唔錯, 一次過
食三四舊都得, 不過擔心食唔到主菜, 所以食咗兩舊就唔食住啦!
再來個餐湯
高脂物體: 個湯飲完都唔知咩湯, 這個水準以下, 金寶湯好飲d!
我叫左個田螺白酒pasta
高脂物體: 我只係食咗一啖, 似乎唔多夠味
我老公就叫左個鴨胸意大利飯
高脂物體: d鴨胸真係未曾如此嫩滑過, 好似食咁牛仔排咁嫩, 而d飯吸哂d汁,
都幾野味, 不過d飯半熟加上好似乾咗d, 扣咗小小分, 但係以這個$78的價錢
食到咁的水準, 已經物超所值囉!
甜品,好食!!
高脂物體: 竟然以我最增的菠蘿做甜品
本來應該好食的, 但係有菠蘿, 唔好食
最後,埋單$161 (Anthony發覺自己越來越"車始")----唔好意思,唔記得點寫.
食完飯之後,我就去左書局睇書,去到做緊discount,即刻睇睇有乜好書買先...
去到見到有本超厚超重的書,係叫"孕婦百科全書"
我老公叫我買喎!我話如果佢睇完話我知入面寫D乜我咪買囉!
我老公立即無野講


text:
註:以下文章經過高登粗口filter
過濾.
老老實實,小弟唔講粗口,但係睇到近日區議會
啲恩人既表現,真係唔Hi唔得.
人民力量
個個主席7up話民主黨單仲偕
唔會係密瓜樹選區做嘢,反正佢同黃楚峰
都係建制派,寧願要黃楚峰咁話喎
.
我真係好明白區議會議席係得咁多,爭得一席得一席,爭地盤呢家嘢都係參選人既常情,建制派都同建制派爭地盤啦,何況係民主派同建制派爭地盤!如果坦坦白白講:「人民力量都要生存架,我唔理係民主派定係建制派,總之我係爭緊地盤吖,吹咩!
」我真係好相信大部份香港人係會buy呢套架,好肯定冇人會怪人民力量
搞事,係咪認咗佢囉.
我仲記得舊年五區公投個陣,民主黨
唔肯參加五區公投,仲同阿爺傾政改,搞到好多香港人like佢,只有社民連
同公民黨
仲堅持落去,結果有五十幾萬選民投票.不過,社民連陶君行呢隻羚羊縮沙,於是有人民力量呢個組織出嚟.
但係人民力量真係令我好失望,除咗嗌幾句「票債票償
」之外,我真係睇唔到人民力量對民主有乜建樹囉.我好明白爭取民主唔係靠民主黨,而係靠全港幾百萬選民一齊參與,又有好多網友都話支持人民力量,我真係好有興趣睇吓佢地點羚羊壽味.
假若係今個星期日區議會選舉見到人民力量呢班恩人,記得要慰勞吓佢地,講一聲Hi Auntie
,呢啲係基本禮貌嚟架!


text:
29/10/2010 Day 9
Olympos > Antalya > Perge Orenyeri > Alanya >
Damlatas Magarasi > Alanya Kalesi
Duden Selalesi@Antalya
好,離開Olympos呢個地區,我哋首先會經過Antalya呢一區,呢一區有個 Yivil尖塔睇同埋去下個舊城區,舊城區附近有個公園可以睇到地中海.我哋就向 Antalya方向一路行啦,今日亞GPS小姐一開始無咩老點我哋,但係去到 Antalya 個時又搵唔到個尖碑同埋舊城區,兜兜下去咗一個叫 Kursunlu Selalesi或者叫 Duenbasi Oiknik Alani (Duden Selalesi)嘅景點.其實呢一個係一個公園來嘅..
原來呢個公園有一條好出名嘅瀑布,雖然佢個高度唔係好高,但係水量非常之多!瀑布附近有個野餐區,係個土耳其當地居民夏季全家出遊嘅熱門地點.特別以 Kursunlu的瀑布與 Duden Cayi 河的瀑布最出名.
我哋睇到嘅係呢條瀑布主要由兩條河流匯聚而成,但係睇到就一條污濁,一條就乾淨嘅~~我諗污濁個一條應該係收集咗呢個城市入面嘅生活污水,然後直接排放入去河流.如果係的話,都幾污濁,不過好在呢兩條河嘅水流都幾大,D污水好快就沖散咗 ! 不過唔知呢條河最後會流到去邊到嘅呢 ?
話時話,入面呢一條瀑布同河(乾淨個條)都幾靚,D水真係好清,而公園入面重要有餐廳,小食亭同埋買D記念品嘅攤位添架,呢個公園係要收入場費架,每位 TL$3.5 喇.我哋參觀期間都有好多人入場,重要有唔少應該係學生來嘅~~係個公園入面其實重有個山洞,可以係入面睇返出去條瀑布個樣,都幾壯觀架...
睇完我哋諗住繼續搵呢個尖塔同舊城區,點知行行下唔知去咗邊到,迷咗路,跟住個GPS行都行唔返去D大路,最後我哋又要人肉GPS啦,就係跟住D車行,好在行行下都出得返去大路.
入場嘅Coin
一入去就見到一條瀑布仔


text:
第五天(續)
奧飛驒行程結束,要開始回程返大阪啦,首先要坐車返高山,再經白川鄉金澤最後到大阪,路途好遙遠;今晚先係高山住一晚,第二日再繼續趕路
呢個時間好多人等車返高山,好好彩黎左兩部車先可以上到咋
今日無點食過野,偷偷地拎呢個包出黎食;呢個係傳說中既炒麵麵包,香港應該無得賣?竟然可以將炒麵同麵包兩樣野放埋一齊都幾好野,味道當然都好特別,就係炒麵同麵包味囉,同分開食無分別
唔洗一個鐘車程又返到黎高山,到過呢道幾次好熟路
黎到高山第一件事就係先去酒店放低行李,估唔到呢間「Country Hotel Takayama」好近火車站,一過馬路就到
酒店好平,雙人房先HKD$396一晚,不過房間就非常細間,岩岩好放得落兩張床,同琴晚溫泉旅館比細好多
睇岩火車班次就要出動,放低行李係酒店趕去火車站上車,今次坐車向北出發
沿路都有雪睇
搭左一個站,十五分鐘車程去到飛驒古川站,呢道都算比較冷門,無高山白川鄉咁多人認識
出到火車站一望,真係好冷清,人影都唔多個
行到去飛驒古川最出名既老街,完全係無人,而家先發覺天已經黑咩人都走晒;其實而家只係五點半多啲,以香港人角度睇仲係好早,早到工都未收
飛驒古川火車班次好少,就算冇野睇想走都要等成個鐘之後先有車,咁就四圍行下啦,見到有條河就走去影下相
環境都幾靚架,有一陣古樸鄉村味道
行左去老街另一邊;夏天時會有好多金魚係小河游水,冬天咁凍就無啦,講真呢道古式古鄉係幾靚
時間差唔多,行返去火車站等車lu
火車好少人,今次無換指定席,坐自由席都好多位;我用個張北陸pass係5日內只可以換4次指定席,自己席就可以任坐,返高山咁短路程就唔換啦
返到高山站,見到兩列火車駁埋一齊,我諗返起呢班車咁岩就係早兩日坐去下呂既同一個班次
高山住既酒店係正火車站對面FamilyMart樓上,早兩日買野時都無留意
先唔返酒店住去搵食先,沿高山其中一條大街行,估唔到而家7點成條街都靜英英,舖頭關晒門,連商店街都好冷清
搵左陣先見到兩間營業中既餐廳,我睇中左間細啲既
揀佢既原因好簡單,佢出面有晒食物相同價錢,唔怕唔識叫,哈哈
舖頭出面可以見到廚房
估唔到入面幾枱都係外國人,夜晚係高山想食野真係無咩選擇
朋友鐘意食日本米,叫左個貴小小既飛驒牛肉飯,佢話幾好食,不過個飯盒底好高,以為好大盒但其實唔多
高山拉麵算係出名,我終於食到啦
食完野本來想去高山古街行下,不過見到成條街都好黑有啲恐怖,唔敢行入去...
夜晚無咩好做,行返酒店算lu;之前日日都晨早起身玩到夜,無邊日可以早訓,今晚應該可以早小小休息啦?返酒店時天開始落雪,氣氛好正
返到酒店樓下見到FamilyMart,忍唔住走左入去買野食,日本便利店啲野又平又好食賣相又靚,就算食飽左都要買返個
香港便利店都一樣有意粉有飯賣,但人地日本個啲好食100倍囉
食到好飽...沖完涼就可以休息啦,聽朝時間緊迫又要早起身
第六天
一朝早街上鋪上薄薄一層雪,四圍都係白色幾特別
一路行雪開始變得大,可以影到出黎
落雪中既高山古街
咁早到河邊係為左黎「宮川朝市」;話明係朝市就緊係朝早黎先有野睇,之前下午黎過係咩都無;宮川朝市係日本3大朝市之一,黎到高山一定要黎睇睇
朝市有好多小攤檔,唔知係太早定太凍,朝市唔係好多人
見到有小攤檔賣章魚燒,未食早餐既我即刻比佢吸引
黎左日本幾次都未正式係日本食過章魚燒,今日我終於完成左呢個心願,我食到啦!
朋友把遮放係地下一陣已經鋪滿雪,我就懶開遮,靠件風褸幫我檔風檔雪
小攤檔有好多野賣,食既又有睇既又有
朝市係河邊,可以行落去睇風景,落住雪既白色風景好靚
雪中狗狗
雪中鴨鴨
雪中貓貓
宮川朝市唔係好大,好快就行到朝市另一邊
時間晏啲多左好多人來行街
係道買左小小紀念品,行返去另一邊離開
雪越落越大粒,望出去多左層白色
去旁邊高山古街望望,朝早人唔多而且又落住雪,感覺特別靚
好大粒雪
踩係雪上會出現腳印;呢啲雪唔滑,同平時行路無分別
係古街行左陣就要返酒店check out lu,睇住時間要趕搭下一班去白川鄉既巴士
好快將會再次去到白川鄉,上次係白川鄉逗留既時間唔多,今日再有一次機會比我慢慢睇,希望今次可以見到更靚既風景啦!


text:
與小燑閒遊
好耐好耐都無同小燑2個人去玩了
呢排認真回憶下,其實真係做得不夠好
決定生祖B的時候應該要考慮得更長遠
照顧一個小朋友唔易,2個就更難
自問不是一個好媽媽~要公平~要公正
仲要將時間分配得好好....有心有力
有時會好惡對小燑,鬧完先黎後悔
認真諗下,點解會覺得你大個女所以要乖
比起細佬你係大個女就要遷就下佢??
但~小燑都係一個好需要人錫既小妹妹姐
無論大人定細路都鐘意人愛咖啦
MAMI知道間中都要同你去RELAX一下
掉低訓緊晏覺晚祖豬,同小燑出發去街街
一出門口豬米燑就好開心了
先去左排隊睇醫生,因為小燑成日都流鼻血
而且隻手上面生左D一粒粒既野好耐
坐係到等既時候小燑好驚...驚要打針
仲成日記住老師話要打流感針囉!
檢查個鼻個時都幾驚又幾痛咖~
喊左一聲就無事喇,好勇敢呢!睇完無事,咁都放心D!醫生話唔好搽咁多藥
行左商場一個圈小燑突然話想食牛腩粉
好遠姐....後尾行行下又話食米線都得
我地去食譚仔米線,哈哈,小燑問譚仔係邊個
可能心情好既關係?一大碗腐竹米線都食晒
平時又鬧又要TUM先食到半碗飯,唉....
食飽路過玩具鋪~好啦,今日比你買一樣啦
然後再去左坐車車~買手巾仔同水杯返學用
開心既小朋友真係特別乖咖
全程自己拎住個裝滿禮物,藥,水既環保袋~
返到屋企仲將手巾仔送一條比細佬呀
MAMI應承你!再幾唔得閒都會抽時間同你玩


text:
二月一日 天陰陰
十七個月至十八個月閒記
好野 之前in嘅幼兒園取錄左titi喇
呢件事令tima好開心 希望titi愈戰愈勇 pass埋下次嗰間
兩間學校tima都鐘意 一間遠d 一間近d
遠d嗰間梗係ideal啦 但一諗到一個兩歲人仔要坐車返學
好似好慘咁 或者等k1先出灣仔區啦. ..
初七人日 我地一家人去左遊昂平360
一直都唔敢去 太多負面新聞喇 所以驚驚唔敢行動
今次孻叔女朋友話想去 我地就大無畏 let'go!!!
唔揸車 坐完巴士轉港鐵 titi全程都好興奮
titi每次坐公共交通都好興奮 所以偶然都同佢坐港鐵 巴士
依家港鐵好搞作 就好似今日就見到hello kitty賀年裝飾
一個鐘就到東涌 行幾步就到纜車站咯
車站出面都幾大風喎 好舒服呀
排左半個鐘先買到票 再要排半個鐘上車
d職員好衰呀 我地一行九個都唔比我地獨立一架車
Titi同表叔好重要!!!
兩小無猜 第日佢地大個唔知會點呢?
爺爺同嫲嫲呀 同個孫去玩 梗開心啦
Titi有時d脾氣都幾臭架
好快就到左昂坪站咯 好多人呢
表叔同titi好鬼老死架啫 唔係拖住就攬住
傻ti喺度遊逛 心情唔錯咁bor
呢兩張相好好笑呀
超多人 冇心機影相 下次一定唔假期去呀
行到攰 係時候歇一歇 食下野咯
每位六十蚊 但d野唔多好食 食淨好多啊
飽飽之後 我地就坐車去大澳咯 let's go!!!
大澳 一個冇野行嘅地方
但唔知點解tima好鐘意去 嗅下d海味味都好丫
mama抱完先笑得咁開心 有冇塙錯呀
老爺好想食豆腐花 所以我地一行九個人坐低嘆八蚊碗花花
除左花花 仲有自家製5花茶呀
當然仲有阿伯燒得好好味嘅鱿魚啦
離開東涌都八點 我地仲可以去拜年
拜年後 就去返太爺雞開餐 titi回程仲好好精神呢 好野好野
tiba同tima 訓左咯 zzzzzzzzzzzzzzzzzzzz


text:
2016年8月10日 星期三
失驚無神睇夜診
星期六時大概已經意識到小B開始作感冒, 但病徵唔算明顯, 只係有幾聲咳, 因為鄭醫生放大假關係, 打算再過幾天未好先去睇醫生.
然後到星期日中午, 小B右眼突然又紅又腫勁多眼屎, 於是快快手帶小B去藥房買眼藥水滴. 點知夜晚臨瞓前, 連左眼都開始腫啦, 仲要狂流眼水, 小B好驚嘅同時其實我都好擔心, 最終都係等唔到第2日, 又要帶佢去醫院睇夜診...
就係咁佢自己喺度來來回回行咗好多次...
醫生話, 小B都係感冒啦, 眼睛方面就係結膜炎, 有機會係因感冒引起, 亦有機會因摔眼所致.
好彩滴咗兩次眼藥水後, 雙眼總算好番, 但感冒就仍然未清, 又發燒又狂咳囉!!
其實有無辦法可以令身體弱嘅小B可以變得強壯D呢?!
我們的Facebook專頁 - 小b與妹妹b之成長日誌
12 則留言:
放暑假無返學無病少啲??回覆刪除回覆
唔係呀,佢例牌每月一病~刪除
小B快啲好返先可以嚟姨姨到玩架回覆刪除回覆
呢兩日輪到媽媽都病左,希望我地兩個快D好番,下星期如常可以玩啦:p刪除
有無d 咩食抗强身體!佢地話大大下就好!Anki 身體都麻麻,又瘦!就返學我都好驚!回覆刪除回覆
醫生都係咁講,話越大個就會越少病,而且醫生話我當年仲病得密,所以小B都唔算真係太弱喎...刪除
呢個醫生由我bb睇到宜家輪到倆姊妹都仲睇緊佢 :p
會唔會試下睇中醫~ 婆婆定期會煲開奶茶比晉晉, 有時經開, 會帶佢比中醫打下脈, 飲平安茶~回覆刪除回覆
睇中醫....我覺得婆婆唔會俾,不過如果有好中醫介紹,我都會想試下!!刪除
你有無好介紹呀?
可憐小b 呀,有無食維他命呀? 希望唔好再成日病啦!回覆刪除回覆
間中有食,而且佢都算食得多生果,所以我都唔知點解佢會咁易病~刪除
好彩眼仔無事,會唔會同佢做多D運動,行吓山跑吓步學吓游水咁,小B要快D好返呀﹗回覆刪除回覆
睇黎我都真係要多d帶佢去做下運動先得...刪除


text:
男女朋友去旅行,係一件好浪漫好幸福嘅事,但女人天生係一種易氹易嬲,觸角相當敏銳的動物,佢地愈著緊一個人,愈想佢做自己心入面條蟲,加上旅行期間,兩口子朝見口晚見面,遇到的人或事都特別多,有時唔覺意激嬲咗女友都唔知咩事!好啦好啦,今次等小編以超級港女身份話你聽,兩口子去旅行女生最不爽嘅6件事,有D野好難啟齒,你自己感受下啦!
1. 老是要做愛
去旅行一齊訓覺係人之常情,但每晚都要求要咩咩嘅話,其實對女仔黎講好大壓力,去完旅行番酒店好攰想好好休息都唔得,更會令女生覺得「唔通你同我去旅行,都只係為咗同我啪啪啪?」所以男仔們,識做啦,凡事唔好去到咁盡!
2. 請客時唔大方
其實好多女仔都唔會介意AA制,都唔會要求每餐都要男朋友請,但最唔鍾意就係請完好多說話聽,好似係女仔逼你咁,所以一係請就大方啲,一係AA制啦!
3. 唔留意女生打扮
女人去旅行個陣,會著得特別靚,但好多男仔都唔明點解女仔去個無人識嘅地方都要化妝襯衫搞咁耐,所以女仔都同樣會希望自己男朋友會留意下同欣賞下自己打扮,你咪佢識嘅人囉!
4. 專影醜態相
去旅行緊係會瘋狂影相,所以有個識影相嘅男朋友係一件好事.如果影得唔靚,都唔好醜態百出啦,好似食野擘大口食緊野,講緊野,唔醜都唔影,其實你係唔係我男友嚟架?
5. 不停望女仔
日本,韓國,歐洲,都特別多索女,重點係每個地方嘅女仔都各有特色,望女仔明嘅,但不停地望真係令人眼火爆,女朋友就係隔離都好似無重視過咁,所以女孩們為咗報仇,都要望仔呀!
6. 出街唔拖實
難得可以咩都唔理,去一個無人識嘅地方,女仔緊係依靠男朋友,希望對方錫自己,如果出去唔拖實,或者成個旅行都無啲甜言蜜語聽下,女仔都會唔開心嘅~
相片來源:yesthrill@tumblr


text:
雖然係”與雅同行”分類, 但係今次唔係講miya, 而係講其他berryz. 其實我都諗過開過一個分類俾其他berryz, 但係諗住都會唔成日講, 就費事再開啦. berryz嘅就歸納入miya個分類啦.
好啦, 言歸正傳. 今日我要講下我對孖寶. 邊個係我對孖寶? 就係佢兩個啦:
無錯, 係德永千奈美(Tokunaga Chinami)同熊井友理奈(Kumai Yurina). 佢地兩個就係我對孖寶啦. 當然, 呢個係我咁叫佢地啫, 所以我一直強調係我對孖寶.
咁點解我會咁叫佢地呢, 除咗佢兩個都係我嘅心肝寶貝之外, 就係佢兩個經常响演唱會被一pair唱歌. 上幾次演唱會已經係咁, 今次果個, 又有佢兩個份啦. upload咗俾大家睇下:
我好鐘意佢兩個一齊, 因為我覺得佢地個feel好夾.
據我研究所得, chinami係幾識得照顧係果類, 而yurina就反而係傻更更果種, 所以佢地一齊好balance. 同埋yurina實在係幾高, 如果佢個partner太矮, 就會好奇怪. 好就好在chinami都有返咁上下高, 所以佢地match起黎好好睇. 可能d製作人都有同感, 所以佢地都偏好將佢地放埋一pair架.
孖寶係我嘅berryz rank入面嘅2同3. yurina 2, chinami 3. 第1啦wor, 唔洗講都知道係miya啦(^-^)
題外話: 今晚沙紀套新劇終於出街, 希望可以快d睇到啦!! 睇完我會再開post講架啦!!


text:
終於都報到美贊臣講座啦!因為美贊臣D贈品次次都好豐富,而且大牌子奶粉嘅講座一定好有用!今次VENUE唔係喺5星級酒店,而係喺中央圖書館,都幾新穎喎!不過個LECTURE THEATRE就一般般冇咩特別,又唔係好大!冷氣仲唔係好夠添!
講返個TALK先,第一PART係兒科醫生講嬰兒常見嘅問題,個醫生又後生又風趣,仲幾靚仔添!呢個TOPIC超正,可以了解有關初生嬰兒嘅問題/疾病,如G6PD,黃疸,胎毒,尿布疹,打針,餵奶,連屙屎都講埋添...好多嘢之前都冇聽過見過,所以好有用呀!了解多D第時TOUCHWOOD BB有咩事都冇咁驚知道點處理吖嘛!!
第二PART係講孕哺期嘅飲食營養,呢個TOPIC之前都有聽過,不過一般都只係會講懷孕期,今次連哺乳期都講埋,呢個營養師啱啱生咗個好可愛嘅囡囡,而家仲餵緊人奶,除咗學術上嘅基本嘢之外,佢仲分享埋自己嘅親身經歷,唔錯呀!!佢嘅THEORY我好BUY,有好多嘢有人話食得有人話唔食得,但食咗對自己同BB都冇乜特別益處,咁不如唔好食!留返個QUOTA食D更有營養更好味嘅嘢食仲好啦!
最後就梗係拎贈品啦!有毛毯,和尚袍同手套,一大包濕紙巾,一大罌BB CREAM,紗巾,尿片,雜誌,老公仲猛讚個媽媽袋靚添!!^^


text:
義乳的秘密 - 重建乳房手術外的另一片天
幫我開刀嘅醫生冇得我揀,一定要成個乳房切晒,但我又唔想做重建乳房手術,唔想多條疤痕,咁仲有咩辦法?原來手術世界之外,仲有另一片天叫「義乳」⋯⋯
以禮待人
「其實我就唔貪靚,不過切晒成個乳房又唔重整嘅話,咁我點著衫?」
係,我同意所有女性無論中女,盛女,定沒女,無論作戰唔作戰都好,都係唔貪靚嘅.不過全乳房切除之後,一邊平一邊凸,諗起都怕D膚淺男人覺得自己冇禮貌.
係,我都同意男人無論鑽石唔鑽石都好,都係膚淺嘅.
「咪係囉,咁點先可以著衫有禮貌D?」
原來呢個世界上有樣野叫「義乳」.
唔好問我佢個「義」字係咪代表好有「義氣」?定係同「關二哥」有冇關係?
義乳的秘密
「唔明,咁義乳即係咩?」
恕我通俗D講,即係「裝假狗」,就好似平時姊妹墊pad/用砵仔糕/水餃墊咁.雖然咁講好粗鄙,但真係一講就明.不過為咗提升返呢度嘅文化水平,以下我都係用返「義乳」好D.
「哦~~咁我明喇,不過我係裝假狗方面又冇咩經驗,咁有咩義乳過我揀?」
唔同階段嘅你,有唔同嘅需要.主要分為:
1)啱啱做完手術
2)已經康復後
剛完成手術
「啱啱開完刀,有咩要留意?」
啱啱開完刀,嗰傷口如果順利嘅話,大概兩個星期埋口,引流幾時拆就因人而異(有人幾日拆,有人幾星期先拆).
呢個時候,通常咩都唔戴,不過亦有部分有禮貌嘅病友會揀戴胸圍加義乳.
胸圍就揀一D冇硬膠條/鐵線嘅,例如運動型胸圍(sport bra),貪佢有彈性同埋冇硬膠條/鐵線,唔會整親個傷口.
同埋最緊要前扣式,因為做完手術隻手開頭冇咁靈活,拗去後面解胸圍扣會好唔方便.
圖片來源:互聯網
義乳就揀一D輕身嘅義乳,例如纖維質地或者綿質(有D係內裡D綿花可填補嘅,可以自行調節理想嘅大細,想大D就入多D綿花,想細D就減咁D綿花).
圖片來源:互聯網
而呢D輕身型義乳,亦都好合適訓覺用,貪佢唔洗有舊重野壓住,同埋又透氣D,咁就可以訓得舒服D.
不過咁輕身,你都估到摸落去手感一定唔好,覺得好虛/冇彈性嘅,唔太合適長久用.
康復之後
「咁短暫手感差D都可以接受,但康復之後長期點算呢?」
康復之後,傷口已經穩定晒,佢唔再係一個考慮,呢個時候(手術後四至八星期後)就可以去義乳公司揀一D合適嘅胸圍同義乳.佢地會有專家去陪你試身(breast prosthesis fitting),介紹一D啱你/sell你一D產品.
義乳公司
「咁有冇義乳公司資料?」
有,以下資料係由病友搜集所得.(利益申報:我冇同任何一間公司有聯系,自己亦都未試用過佢地產品(我係冇易服癖嘅),所以我係唔知佢地嘅服務/產品係好定唔好.但都寫出黎嘅原因,係希望幫到大家,做咗第一浸搜集工夫,唔洗連個公司名都要周圍搵.排名只係分區加隨機,並不表示邊間好D,你可以自己排嘅.)
矽膠義乳
「咁佢地有咩產品啱我/sell我呢?」
喺去見sales之前,了解吓產品特性,係有助成為一個精明嘅消費者.
已經康復後,呢個時候「禮貌」嘅要決在於重量,手感,同埋型狀.
「點解重量咁緊要?」
首先,因為切晒成個乳房,脊骨兩邊嘅重量唔平衡,係可以搞到背脊痛嘅,呢個情況喺乳房豐滿嘅病友身上尤其嚴重.因此希望搵返個差唔多重嘅義乳,去平衡返佢.
「但我唔係太豐滿咋喎⋯⋯」
重量都緊要,冇返咁上下重量,係唔夠墜手嘅.如果上身太大動作,胸圍可能縮咗上去,如果喺社會場合發生D咁嘅事,會非常尷尬,就好似D女明星比記者影到高低胸一樣.
圖片來源:網易論壇
所以適當嘅重量,係有助墜住個胸圍,等成個外型/動態自然D,有禮貌D.
「咁我明喇,邊D義乳有重量D?」
通常都係矽膠義乳,佢無論喺重量定手感,佢都係勝人一籌,所以最多人揀,價錢亦只係貴少少.
圖片來源:東網
不過佢都有唔好處,就係如果太大嘅義乳,可能「過重」,返而令膊頭位痛.
仲有膠質嘅關係,佢係唔索汗嘅,夏天大熱天時/做運動時,配帶矽膠義乳就冇咁舒適.
「嗰間公司話有超輕身矽膠義乳喎~」
雖然都有D矽膠義乳標榜自己超輕身,不過唔好處通常就係手感硬身D,摸落去冇傳統矽膠咁自然.
當然有D品牌/型號講到自己無敵咁,又輕身,又自然,又透氣,手感又好,係咪真係咁正,定係違反商品說明條例,真係要試過先至知啱唔啱自己.
另外有樣野要留意,雖然膠質防水,但都唔好浸佢落太熱嘅水度/浸溫泉/焗桑拿,質地會變㗎.
「重量同手感我明喇,咁型狀呢?」
揀完重量/手感就揀型狀.
乳房型狀呢樣野,其實人人唔同,並唔係好似D明星隆胸咁,個個都警鐘型嘅.原來義乳胸型都有分幾款,有三角型,有雨滴型,有心型,有分左右嘅不規則型.自己鍾意咩類型,可以去試身(prosthesis fitting)時試清佢.
義乳胸圍
「吖,唔記得咗問埋配合義乳嘅胸圍添~」
胸圍除咗可以揀平時用開嘅款式之外,好多病友都會揀埋專登設計比配戴義乳所用嘅胸圍,貪佢令義乳冇咁易移位.
大部份特製胸圍都係含有暗袋/夾層,方便攝自己嘅義乳入去.
圖片來源:互聯網
有D公司可以幫你直情車埋纖維/綿質嘅義乳落去個胸圍度,連成一體咁就一定唔會移位.
「咁呢D義乳同特別胸圍貴唔貴?」
如果最基本嘅矽膠義乳,加埋一套有內格嘅胸圍,大概$800度起步,當然有D靚D貴D嘅選擇,去襯返高貴嘅妳.
「咁襟唔襟用㗎?」
一般正常耗損,義乳公司就話用2年度.如果保養得好,用幾年都得嘅.
義乳泳衣
「我鍾意游水㗎,戴義乳點游水呢?」
當然冇問題,呢D公司都有相應有暗袋/夾層嘅特製泳衣,可以配合充滿活力嘅你.
重建乳房手術外的另一片天
最後喺youtube搵咗幾段片比你睇,希望你見到原來除咗重建乳房手術之外,天空仲係好闊嘅⋯⋯
下回預告
當完成晒成個乳癌治療階段,而家連扮靚靚都搞掂埋,下一個最關心嘅問題當然係「醫好乳癌之後應該點跟進?乳癌點check?要做咩乳癌檢查?幾耐做一次先最好?」.
下次「乳癌檢查 - 醫好乳癌之後點跟進?」再見⋯⋯


text:
2012年8月24日星期五
第一次參與立法會論壇
(注意: 以下為港式廣東話文章)
今晚落左去一個地區組識舉辦嘅立法會選舉論壇, 九龍西區九張名單大部份都有出席, 但好遺憾民建聯同西九新動力由頭到尾都冇派人出黎參與辯論, 結果成晚兩個鐘就睇到人民力量同個騎呢林auntie喺度「招呼」民主黨同民協~
第一次參加呢種活動, 一來想見識一下, 二來因為我真係未諗到會投票俾邊一張名單! 以下分享一下今晚我嘅經歷:
個場嘅set-up係咁: 台上七張名單, 主要都係啲名單排名較後嘅參選人出黎, 除左民協譚國僑, 因為區議會佢有份選我地嗰區的(不過輸左), 所以佢在場好合理; 反而當時自稱獨立宜家又回復番西九新動力名銜嘅現任本區區議員韋海英竟然冇出席!! 台下方面, 大概有六十到八十個現場觀眾, 當中有一半睇得出係人民力量嘅人, 另外一半係街坊~
基本上由於冇保皇黨人士喺度, 人力同林auntie係咁狂D民主黨同民協, 又借助在場眾多支持者喺度吶喊助威, 每當民協民主黨講野時, 佢地都會主動「配合」叫囂責罵, 又壟斷左在場發言, 不斷重覆相類似的題目去攻擊該兩黨; 而其他團隊就各自表演, 公民黨就間唔中抽下民主黨水咁~ 結果成晚個感覺就好似係泛民主派內激進派系同溫和派系嘅對決, 台下仲有幾次幾乎大打出手!!
心諗, 搞到咁為乜?
結果我忍唔住佢地壟斷發言, 半求其半認真咁問左個房屋問題, 最後亦如我所料只有民協民主黨有正面回答我, 公民黨就求其輕描淡寫講過, 其他人只係配合佢地嘅支持者去發言, 或者伸張自己政綱如何如何咁~
經過今晚之後, 我對我嘅投票取向清晰左...
23/8/2012
訂閱: 發佈留言 (Atom)


text:
今日落場去左遙遠既大家樂食 tea
著住套制服係尖咀行左一轉
都 ok 喎
grad din 咁著都得喎
不過始終做乜都係一個人
依然係好 q 悶
就快 grad din la
又就快畢業 la
我好似已經唔記得左咩叫讀書, 咩叫升大學
連自己間學校係邊都唔係好知
我淨係知我而家係尖沙咀
即係好似一個人係海灘游下游下就會游左出去好深既地方
個底幾深又唔知
離個岸幾遠又唔知
只係知道要不斷掙扎不斷浮
可怕既結局就係
俾幾個浪沖下沖下, 冇晒力就浸死左!
唔想去 grad din 好似參加俾面派對咁
大家平時係大排檔食開飯既
個晚要特登去酒店豪一餐
為左咩
同埋, 已經估到到時係俾錢去睇下 d 人著得幾 "作撞"
what the hell!
我開三日工就係為左食呢餐飯
希望食得開心 d
今晚收工去左新港 "手查" 車
好正
甚麼不快都放低晒
迎接精彩的明天
始終覺得網絡世界係一個超唔真實既地方
尤其對於我自己
我接受唔到係 msn 道識左一個人同佢好岩傾
但係現實世界係完全唔認識
個個人可能你見到佢後面已經憎佢前面
或者係現實生活上同你想像的完全唔同
好恐怖
愈快樂 愈墮落
電車男!
電車男係一個噩夢!
x_x
我都係唔想玩咁多 msn
如果現實生活冇真正接觸的話
x_x


text:
原來香港危機四伏,聽落真係好得人驚.成日吸埋晒廢氣同二手煙,個肺遲早出事,要入廠大修.入到醫院,如果唔好彩發生醫療事故,隨時就係咁大.我啱啱先知道天命咋,仲想對耳可以順吓架.
真係越諗越驚,等我上網摷吓香港人嘅平均壽命有幾歲先.嘩,簡直令人難以置信,原來香港人好長命架,平均有超過八十歲!香港人嘅平均壽命竟然位於世界前列,比英美呢民主國家仲長,只係僅次於日本,真係天理何在!香港樣樣都差,又冇民主,人居然會咁長命.乜民主唔係靈丹妙藥,有咗就連命都可以長嘅咩?而蘿蔔頭作惡多端,居然仲會係世界最長命,你地話係咪冇天理丫!
哈哈,卒之俾我諗通喇!蘿蔔頭喪盡天良,死咗梗係要落地獄啦,所以佢地咪唔敢咁早死囉.而歐美人士熱愛民主,佢地肯咁快移民天國,當然係因為嗰度比人間更民主啦.咪住,諗落又唔係好通喎,都冇聽過話天父係普選出嚟嘅.
點都好啦,總算放下心頭大石,睇嚟唔止耳順,連從心所欲都有可能添呀.不過又奇怪嘞,點解進步人士同尊貴議員又講到香港咁差呢?究竟佢地係危言聳聽定身在福中不知福呢?唔通真係要等到香港人個個都長命百歲,佢地先覺得合格?
講開又講,進步人士又真係好怪雞吓,有連八十幾歲命都唔滿意,而有又嫌命長喎.有班友就最鍾意搞埋晒高危動作,好似瞓馬路,擒高擒低,同埋衝擊警方防線.意外嘅真係好難講,一陣樂極生悲,無啦啦做咗烈士就唔好啦.琴日就有單咁嘅嘞,進步人士小頭目豬凱迪硬闖菜園村港鐵施工地盤,結果俾個保安撻咗一,搞到要入廠維修.嗱,係咪樂極生悲呢!
事後條友竟然話人地暴力襲擊佢,又批評警方見到佢俾人撻都唔理.真搞,都唔知佢想點,最好就隊G4貼身保護佢!我唔知其他人點睇,我就當佢係一個暴民小頭目,真係人人得而撻之.講到個保安,防止外人闖入地盤係佢嘅職責.受到暴徒正面衝擊,最佳方法當然係推開佢,同佢糾纏可能連自己都會受傷.個保安後來冇補多兩腳,就證明佢並唔係蓄意襲擊條友啦.
條友嫌命長,真係佢死佢賤.但係佢成日做埋晒危害他人安全嘅,我就睇唔過眼嘞.人地都有阿媽生架,淨係你班進步人士先係人呀?
豬凱迪,你搞埋咁多,乜唔覺得攰嘅咩?快息勞歸主,往生極樂啦!嗱,問多你一次,你幾時死呀?


text:
在 「 投 保 技 巧 」 一 文 中 , 我 分 享 咗 喺 自 己 健 康 唔 係 咁 理 想 嘅 情 況 下 , 點 樣 可 以 盡 可 能 搵 倒 一 間 保 險 公 司 以 最 好 嘅 條 款 保 障 自 己 . 但 是 , 有 時 候 由 於 身 體 已 經 患 有 某 一 啲 病 , 最 好 嘅 核 保 結 果 都 會 被 要 求 徵 收 額 外 保 費 (加 loading), 或 者 加 入 一 啲 額 外 嘅 不 保 條 款 (special exclusion) . 面 對 保 險 公 司 呢 啲 咁 嘅 Counter Offer, 條 氣 梗 係 有 啲 唔 順 , 我 哋 應 唔 應 該 接 受 呢 ? 還 是 等 自 己 身 體 好 啲 再 投 保 ?
計 我 話 梗 係 拿 拿 林 接 受 份 單 先 啦 , 仲 要 越 快 越 好 添 呀 ! 因 為 份 Counter Offer Letter 要 你 聲 明 由 投 保 日 起 到 簽 呢 份 文 件 時 身 體 冇 咩 新 嘅 未 申 報 嘅 病 . 萬 一 咁 啱 得 咁 橋 , 啱 啱 自 己 又 睇 完 醫 生 , 發 現 又 多 咗 一 種 病 , 咁 就 連 呢 個 Offer 都 冇 埋 呀 .
其 實 , 一 般 成 年 人 嘅 身 體 , 只 會 逐 漸 慢 慢 衰 老 , 期 望 將 來 身 體 好 翻 啲 至 買 , 唔 實 際 之 餘 仲 有 啲 不 智 . 因 為 當 我 哋 接 受 咗 個 Offer, 保 單 生 效 之 後 , 無 論 受 保 人 身 體 健 康 變 到 幾 差 , 保 險 公 司 都 唔 可 以 因 此 而 增 加 額 外 不 保 條 款 或 者 加 收 保 費 . 相 反 , 如 果 你 身 體 真 係 好 翻 , 你 就 可 以 要 求 保 險 公 司 將 果 啲 special exclusion 呀 , loading 呀 減 咗 佢 . 所 以 , 都 係 拿 拿 聲 簽 咗 個 counter offer letter 佢 , 俾 錢 起 保 .
好 耐 以 前 , 有 個 客 見 倒 個 loading 加 得 勁 , 於 是 就 真 係 唔 買 住 , 取 消 份 單 啦 , 跟 住 過 咗 一 年 又 想 買 啦 , 保 險 公 司 當 然 好 歡 迎 , 但 是 , 呢 次 嘅 驗 身 費 用 就 要 客 人 自 己 出 嘞 . 雖 然 , 自 己 出 都 唔 係 咩 問 題 , 問 題 係 , 出 咗 驗 身 嘅 費 用 後 , 如 果 報 告 唔 理 想 , 有 可 能 唔 受 保 過 喎 , 咁 到 時 就 真 係 好 無 謂 .
又 有 個 客 , 個 仔 一 出 世 , 幫 佢 買 醫 療 保 險 , 但 是 因 為 有 些 少 尿 液 逆 流 , 要 兩 三 歲 先 至 會 完 全 好 翻 , 於 是 , 份 保 險 唔 包 泌 尿 系 統 . 佢 先 accept 咗 份 單 啦 , 然 後 兩 年 後 個 仔 嘅 尿 液 逆 流 嘅 問 題 康 復 後 , 再 申 請 包 埋 泌 尿 系 統 啦 (取 消 個 special exclusion). 點 知 當 佢 個 仔 尿 液 逆 流 好 翻 後 , 又 發 現 個 心 臟 有 些 少 問 題 . 如 果 佢 要 求 間 保 險 公 司 取 消 個 泌 尿 系 統 嘅 exclusion (即 係 要 求 包 翻 泌 尿 系 統 ) , 就 要 重 新 啟 動 核 保 程 序 . 咁 結 果 可 能 就 係 包 翻 泌 尿 系 統 , 但 係 唔 包 心 臟 囉 , 有 咩 計 呢 ?
且 看 下 回 分 解 !


text:
尋晚食左南山谷.Knutsford 個間.個經歷唔係幾開心﹐所以唔係太想 recommend 大家去.
話說南山谷係食 Korean cuisine 的.咁我地一去到坐低見到佢個裝修都幾好﹐似模似樣咁.然後一坐底就送兩碟仔的泡菜來.咁我地當然就係先食為快喇.咁其實韓國餐廳﹐無論係邊度呀﹐都應該係可以任食泡菜架嘛﹐就算係唔可以大碟大碟咁來﹐你一少碟咁來都得呀.你咁細碟泡菜仔都仲居然可以話「再叫要收十蚊一份架喎」﹐我少你呀?衣家叫你俾泡菜我咋唔係叫你俾主菜我呀大姑.裝修得間舖面咁好睇﹐仲擺自己係 Knutsford 樓下﹐都竟然做得自己咁小家﹐今時今日咁樣唔得架喇﹐咪話我唔教精你喇~~
其實你咁做﹐唔單止令到d 客佢得你好小家﹐好度縮﹐仲會令d 客覺得你時時都算死草﹐呢間野d 用料都唔慌好咁樣.
咁咪即係得不償失囉﹐死蠢.
好喇﹐我忍你一獲.到上茶來﹐原來係韓國人喜愛的麥茶.我就唔太喜愛﹐於是我就想叫佢俾杯水我飲算啦﹐都係唔飲茶.
「唔好意思呀我地呢度無水﹐Bonaqua 細枝裝要十蚊一支」
仲有無得乞人憎d添?
後來我地叫左六樣野左右﹐位位二百.勁唔想俾.野食唔差﹐但味精重.但係點都救唔番個 image….實在係唔 Gur.
南山谷
尖沙咀諾士佛台底﹐金巴利道﹐Quiksilver 對面﹐麻布茶房 and Da Dolce 隔離.
地址就俾左你﹐試唔試就 at your own discretion…


text:
Tuesday, September 19, 2006
同一屋簷下 - 生日camp (中)
見到麻!!! 病牛食緊排包~~~
拎左鎖匙之後, 有人帶我地去開門, 見間屋都幾靚入面都尚算o.k, 聽之前租屋o個位sales話間屋本身係有d公司包左俾佢地d staff玩, 不過, 岩岩contract完左, 所以就放返出黎俾人租. 大家一入到屋就放低晒所有行裝, 之後個個都 左係部電視機前面, 好似成世都未睇過電視咁. 入到黎時間都差不多5:30p.m左右, 大家休息左一陣, 就開始預備今晚BBQ d野食, jessica就用d錫紙包住d金菇呀, 銀鱈魚呀, 而jaemi就幫手包粟米, 我地呢d粗人都係做d搬搬抬抬暫時唔駛出手住, 就係呢個時候, 牛牛終於都頂唔順, 話要入房休息下, 就係咁佢就一入不起, 成晚BBQ時段佢都係房訓覺冇起過身.6:15p.m左右我地就浩浩蕩蕩咁出去set場, 開頭我地租屋個時以為有個BBQ爐係我地門口俾我地燒(我地租地下個層), 點知去到既時候佢就話冇, 要行兩步過隔離有個小型BBQ場先有得燒, 不過是但啦, 家陣同佢嘈都冇意思, 何況都係兩步姐.
燒到後尾, 個個都停晒手, 就搭左個簡單爐具煎熟d雞翼, 唔駛拎住支叉慢慢燒
係thomas快手出火既情況下, 話咁快個爐就起好左有得燒野食, 好耐未試過咁少人燒野食(得6條友仔), 因為平時都係成村人少則十個, 多則起碼廿個, 要有兩個爐先容納到咁多人, 不過, 我不嬲都覺得多人有多人既玩法, 少人又有少人既樂趣, 尤其是今次全部都係真正自己人, 就算d比較敏感話題都可以放擔d講, 唔係齋吹水, 而係可以傾下大家既私人野, 大家傾落先知有d野唔講開都真係唔多知既事, 由6:30p.m開始邊燒邊傾計, 不知不覺, 就燒到成12:00a.m左右, 其實係BBQ既途中, 堅都有入去睇過牛牛情況係點, 仲買左個餐蛋麵過佢食, 不過, 佢食完之後又再訓過都係冇出到黎...
是日大贏家- 牛牛, 都唔知佢係唔係真病~~
執野d野就返入間屋度, 大家休息左一陣, 而牛牛都訓左差不多6個鐘, 開始有返少少精神起身出左黎, 枚后jessica又係bar場學識左一隻新game, 於是就教我地玩, 至於個game係點玩, 就唔係呢度講想知就留言or其他途徑問我啦!!! 玩落就越玩越開心, 之後, 枚后就提議不如買d酒上黎玩, 會玩得開心d, 於是佢就同thomas出左去買酒, 由於間士多收成點鐘而且仲要係我地間屋附近, 所以買起野上黎都好方便, 佢地一買就買左3支藍妹, 枚后所言非虛, 大家酒過三巡真係玩得放d, 阿牛都有份玩, 由於佢唔舒服既關係, 如果佢輸左就由堅黎頂酒, 不過, 總結返最後, 阿牛係唯一一個一舖都未輸過既人, 都唔知佢真病定假病.
3支酒話咁快就飲晒, 見大家都興高采烈, 我就提議買多幾支上黎再玩過, 點知我同camus出到之後所有士多都已經收晒舖, 冇計, 咁就返去啦, 返去既途中係遠處見到間屋熄晒燈, 都估到呢班友仔咩樹, 總算佢地有心, 無買到生日蛋糕, 都有返個生日雪糕俾我, 就係咁係17號既夜晚, 佢地就提前慶祝我既生日, wahhahahahahah~~~
(再待續~~)
3 comments:
- Jessica said...
-
我係係好正常的朋友教導下學玩家,並唔係咩枚后呀..之但係我的朋友仔好似阿達咁,洒係佢知己..冇洒唔係咁好玩呀,係咪..睇見你成隻紅燒豬咁,好好睇哇!!
- 12:00 am, September 22, 2006
-
-
唔話比人知佢係飲完酒後變咗隻燒豬,重以為佢剛剛暴晒完添... haha
- 1:30 pm, September 22, 2006
- tHomAs said...
-
你d酒量真係差少少, 得閑要跟酒后jessica好好練習下啦
- 2:52 pm, September 22, 2006


text:
2011年3月30日下午3:45公開累積瀏覽 31
今日我地業主立案法團又要同管理公司開會, 因為政府實施最低工資, 五月一日起要加管理費. 要各業主投票通過用那一個方案. 因為上次開完會, 大致上已有共識, 今次唔使一個鐘就開完嘞!
開完會某些部屋已即時離開, 我地幾家又講起potluck, 不如又嚟即興啦. 咁當然好啦, 我已經預備好的餸, 只不過唔係同型爸撐檯腳, 攞過去一齊食啫.
跟著大家返屋企, 約咗七點半開餐....
個幾鐘頭, 睇吓各部屋整咗的的咩野先....
十號部屋清炒肇菜
十號部屋炒米粉
十三號部屋肉絲肇菜炒烏冬
八號部屋即食嘅四川唔知咩野肉
八號部屋蒸椰菜包, 入面係豬肉碎嚟架.
五號屋嘅南乳焗燒雞, 佢地讚好味, 一件不留.
五號屋嘅醉豬手, 佢地又讚我啦! 剩咗四嚿豬手, 陶陶爸帶返去比陶老爸食, 佢話老爸好鍾意食豬手架.
三號部屋嘅蕃茄, 茄子炒翠玉瓜
三號部屋嘅焗牛仔肉
牛仔肉另外再配個蘋果汁架.
睇吓幾豐富, 共有九樣野呀! 不過我地加埋林小b, 都係得11個人咋. 我地好勁呀, 都食到八八九九, 唔係好多剩咋.
本來今晚同型爸撐檯腳, 而家有咁多人一齊食, 仲咁豐富添! 真係好開心.
食完大家傾吓謁, 走時好開心咁帶著兩隻吉碟回家.


text:
呢朝早起身,同阿姐去灣仔影相攞身份證,見過開海,去中環約貓友J's師奶食lunch
原本 J's師奶想同我哋去食日本嘢,但佢話lunch時間又會限時間食,所以帶咗我哋去陸羽飲茶
第一次去,身份都好似高貴咗咁,哈哈
飲完茶,搭地鐵去太子,約咗貓友Happy媽一齊去另一個貓友屋企探貓
呢位貓友都係義工o黎,都有做暫託,當時因為有腳傷,係屋企休養緊
原本諗佢會有貓B暫託,但佢話啱啱無託貓B,俾番貓舍,咁唯有睇佢家中o既貓同其他小動物啦
呢隻叫巫公
呢隻係白毛女,已經係十幾歲o既貓婆婆
有兩隻怕人o既貓,匿晒係床底
唔係呢隻黃貓怕人
係佢後面隻虎紋貓,佢阿娘叫佢做衰仔
另一隻怕人貓,呢隻叫仔仔
之前係床底行咗出黎呢隻黃貓叫黃毛
地下嗰隻黃貓叫胖虎 ,已經唔見咗黑貓巫公了
後來佢哋出咗廳
黃毛
阿姐抱住呢隻係胖虎
黑貓巫公
呢隻叫尤達
黃毛入咗廚房飲水
講開飲水,白毛女鍾意飲水喉水,要人開水喉水俾佢飲
睇完貓貓,呢位貓友家仲有其他小動物的,有好幾隻龜
有隻熊仔鼠
之後同阿姐出尖沙咀,約咗班好姊妹,又係阿姐啲契媽食德國豬手
就係呢間“King Ludwig Beerhall”,我唔係咁鍾意食西餐,但佢哋啲嘢都幾好食,不過之後成日覺得口渴,唔知關唔關佢事呢
食飽飽我哋一齊去行尖東海滂
我話要去搵忌廉哥,其實某日去過尖沙咀想搵忌廉哥,但當時係下午,忌廉哥仲未開工,所以緣慳一面,今晚終於見到忌廉哥o既真身,但就唔見忌廉嫂妹妹
之後我哋去咗附近酒店入面間Lounge度飲嘢
走時再行去忌廉哥間士多,今次見到忌廉嫂了


text:
之前問我有冇野想要,
於是托佢媽媽幫我買兩本旅遊書.
而我媽媽亦都托佢媽媽帶野俾我,
咁啱HKY小姐今日黎大阪,
於是順道俾野我.
約左三點半左右係難波會合.
咁啱今日早更係黑田,
而黑田又住難波附近
於是兩點幾放左工之後,
黑田就車我去難波,
慳番程車錢.
三點左右到日本橋,
HKY小姐仲有排都未到,
於是行下日本橋,
順便食埋個午飯.
去到一間叫玉華園o既中國餐館,
亳不猶豫就走左入去.
一個set lunch都只係880YEN,
比係小弟打工嗰間拉麵店又係880YEN,
得個拉麵同飯,
絕對係抵得多.
叫左個炒牛肉絲定食.
左上方係普通生菜絲撈醋+麻醬,
中間係紫菜豆腐蛋花羹,
上面中間係日本漬物「しばつけ」,
右上方嗰碗係藥水味大菜糕.
雖然係中國餐館,
但炒牛肉絲o既味完全係粵菜o既味道!!!
雖然我唔係話十分掛住香港o既食物,
以前住hall都係好又一餐唔好又一餐,
但食到粵菜o既味道,
不其然有種感動.
其實十二月搵工o既時候都黎過呢間餐館問,所以個老闆都認得我.
傾左幾句咁啦.
雖然對方唔係講廣東話,
但始於大家都係身在異地o既華人,
始終有一種親切感.
發覺已經開始撈亂啲普通話發音,
因為一來廣東話同普通話有幾分似,
然後日文又同廣東話,普通話有啲似,
廣東話就唔係搞錯o既,
但有啲字已經唔知自己係講緊普通話定係日文=.=
ANYWAY,
四點幾HKY小姐先到達難波......
同行o既仲有一個女仔叫HSY,
係我中學prefecto既師妹!!!!!!
世界真細小~小小


text:
外省商人A自上海回港,搵左丁山在中環飲下午茶,要聽吓香港最新情況喎,商人A為咗貿易生意,經常在上海駐紮,往往一去就幾個星期,佢話上面媒體封鎖消息,上網睇唔到啲敏感話題,故此急不及待要搵左丁山八一八佔中新聞.
有乜好八吖,習近平已經標籤咗梁振英係「忠臣」,其他人若膽敢在中央放冷箭,篤「忠臣」背脊,必然係小人啦,難怪田北俊早前講咗句要梁振英考慮向中央辭職,就立即被貶為庶民,以後冇資格上京開會.商人A話:「即係我以後在上海見官,都唔好彈香港特首咯噃?講吓都唔得,我地呢口氣幾難啃,回想2012年我地外省幫個個挺唐,初時我喺上海聽到嘅消息係唐唐坐定粒六,中央力挺咁話,香港外省商人唔知幾高興,點知習近平訪美之後,風雲變色,我地啲上海幫選委朋友紛紛接到指示,要轉軚挺梁,大家幾乎同聲一哭.總之北京想邊個做就係邊個做,啲選委係奉命投票嘅啫.當時習近平還未登位,由董伯伯陪同訪美,外省籍選委傳言,係董伯伯力薦CY,加上胡溫即將退場,江澤民指示再無人理會咯,於是北京派劉延東到深圳見啲香港大人物,要佢地棄唐保梁,藉口係梁有更高民意支持度,辦事有能力咁講.你話吖,鍾庭耀真係亥時出世,嗰陣調查到梁振英民望低咪好囉!」
諷刺嘅係,現在梁營有人不斷大駡鍾庭耀「製作民意」,民意調查係「假科學」.與商人A傾咗成個鐘頭,左丁山問佢有冇同子女不和,因為佢個仔在美國留學,女就在科大讀書,分分鐘係黃絲帶噃.點知商人A細細聲話:「我一返嚟,個女就要質問我係黃抑係藍,我同佢講,爸爸生意在大陸,不能公開支持佔中,在商界場合,我一味避得就避,但如果阿女去金鐘露宿,我唔反對,經過2012年特首競選一役,我邊會相信中央會俾香港真普選吖,邊個可以入閘,都係中央決定嘅,選委或甚麼提名委員只是舉手機器.唉,如果係阿唐做特首,相信香港唔會搞成咁.」──嚡乜鬼噃,阿唐已經係政壇過氣人物,仲講嚟做乜,佢𠵱家唔知幾好福氣嘆世界,十分優游,可講係幾生修到.拜拜之時,商人A忽然話:「都係你地廣東人有義氣,我越來越佩服李嘉誠,佢在2012年始終冇轉軚棄唐,睇人係有眼光嘅!」


text:
唔知有無讀者同我一樣好中意去日本抽一番賞呢?一番賞即係「一番くじ」,喺唔少便利店呀,唱片店,秋葉原街頭好多地方都有得抽.其實就係畀一個特定價錢嘅錢去抽唔同嘅商品,絕對係考驗人品嘅購物遊戲,而且真係抽到心頭好嘅時候真係真係會好開心㗎!
今次要同大家介紹嘅就係《百變小櫻》慶祝20週年推出嘅一系列一番賞商品~超級靚同吸引!
抽一次價錢為620Yen,2016年11月12日起就可以抽喇!
抽選店鋪:Mini Stop便利店,書店,TSUTAYA,遊戲機中心,Animate等店鋪
A 賞 小櫻星星枕頭
B 賞 魔法毛氈
C 賞 解除封印!封印之杖鏡
D 賞 小櫻魔法書袋仔
E 賞 封印獸公仔(全兩款)
F 賞 髮飾(全四款)
G 賞 文具組合 A5記事本+File(全四款)
H 賞 超精美角色鑰匙扣 (共9款)
Last One 賞
Last One賞係送俾抽最後一隻籤嘅人,今次嘅獎品係主視覺圖簽名版!
另外,如果你係住喺日本嘅話,Twitter亦都進行緊網上抽選.
只要你Follow官方Twitter @ichibanKUJI,再喺你個Tweet加上 #CCさくらお星さまにお願い,都有機會贏得獎品架!


text:
相信好多媽媽都會覺得, 自從bb出世之後, 每日24小時好似好唔夠用, 點解咁快又夠鐘, 啲時間好唔見洗(其實錢一樣唔見洗!!!
), 點解咁快就晚上11pm?!!! 真係每日都同時間比賽咁. 雖然陶寶B已經成功侵入莎拉既生活, 佔領每一日既Leisure Time, 令到莎拉長期欠缺假期及睡眠 但都係值得既.
過往啲私人時間會用作拍拖, 寫blog, 上網, 整嘢食, 煲碟, 瞓覺. 但係而家既生活, 上述既幾樣嘢, 通通都變成limited edition 既luxury item, 所以如果每日有多幾小時就真係好啦. 不過莎拉都知自己諗多咗啦, 雖然時間係有限, 但莎拉都盡量keep住每星期都會寫2-3篇blog, 因為一來想盡量記錄陶寶B既成長, 二來莎拉相信自己如果唔Keep住寫的話, 就會dum懶個人, 拖拖吓就會方廢呢個blog架啦.
雖然仲可以勉強可以出post, 但就真係無咩時間可以回覆大家既留言, 因為莎拉返工時唔係太方便上網, 只可以留待晚上有時間才reply. 莫講話reply留言, 去探其他blog友仔既update都少咗好多呀. 加上而家yahoo無咗通知關注blogger有update既功能, 所以真係唔知邊個有Update post邊個無, 唯有個個click入去, 時間會需要更加多.
而莎拉見近來有唔少blogger都整個facebook fans page, 咁就可以通知關注既blogger有update, 二來又可以多一個地方同其他blog友仔交流交流, 呢個方法真係又方便又快捷, 莎拉都諗緊好唔好整個facebook page呢
?!!! 可能整咗無人理架呢?! 都係諗一諗先.


text:
(B)總算都要考返些少操作技術!《刀劍神域:記憶碎片》短評!
琴日上架既《刀劍神域:記憶碎片》相信大家都刷首抽刷到七七八八,唔知大家中到自己心水角色未呢?不過點都好,話說呢隻《刀劍神域:記憶碎片》玩法上真係同之前隻《刀劍神域:Code Register》多多聲既,雖然呢隻玩法就好似TGS 2015曝光既《追憶之青》咁,可能兩間公司有交流都未定啦,點都好,一齊睇睇呢隻Game咩料先啦!
戰鬥操作尚算流暢
呢種橫向戰鬥冒險又令我諗返《地下城與勇者》,畢竟唔係傳統果類又係右下角有堆制比你禁果啲,而係你真係要好好控制個角色行同迴避攻擊,甚至仲要進行格檔等等,必要時就換人,或者出下技,而換人果陣仲會放埋技,不過當然要隻人本身MP啦,但咁樣都幾考操作技術,遊戲性黎講好過之前既刀劍神域手遊.
角色能力樹開放條件苛刻
畢竟小弟接觸《白貓》比較多,所以用返《白貓》做例子,佢呢款能力成長樹真係好似《白貓》,但唔同既係你必須要先帶角色出戰,升夠果個等級先至再用條等級鎖匙解放果個等級既能力,再比你用碎片黎加強能力,但首先要派一隻角色出戰去升級已經幾麻煩下,就算狂推經驗水都係好難追等級,仲有我覺得素材關卡怪物等級跳得幾快下,搞到想刷都好麻煩,而突破角色等級上限又係好似《白貓》咁,又係要抽到重複既角色先夠果種彩虹碎片突破,但都係3星要中25次先開到既概念,而之後仲要你揀攻擊定防禦等等,其實幾苛刻,呢到應該要再貼心為玩家諗諗.
遊戲主線進度與角色戰鬥力不符
呢個真係要嚴重扣分,相信玩手遊既各位正路就係刷完4星之後就開局,然後不斷主線咁樣玩落去啦係咪?好,我就當我用死一隻4星角色黎玩同專心升佢,但小弟就發現我隻4星先得32lv,但主線怪物等級已經跳到上40,戰鬥力真係差得遠,難聽啲講叫做逼你課金,同埋我發現佢開隊伍cost上限真係好慢,就算之後好好運中多2隻4星角色都唔可以一直放入隊伍去出戰冒險,隨後想佢夠主線關打仲要狂塞經驗水先得,否則卡主線真係只好打返轉頭或者轉Hard難度再打一打咁.至於打協力一齊升可能都係一種好辦法黎既,但問題係我打到第八章佢個協力位仲係鎖住左,咁欠缺互動性叫人點玩呢?
畫面及故事還原度一流
呢隻Game其實有個抵讚既地方,就係佢介面同故事都盡量還原返《刀劍神域》既世界,單係登入果個畫面已經覺得正,而佢大廳又真係可以見到其他玩家進行交流等等,Boss同小怪既血量棒都好還原,甚至介面同技能圖示都盡量跟足,差在自己未戴住VR玩咁解,故事方面一邊打主線佢都會好似動漫咁重溫返,雖然全部都係Cap圖同文字多,但起碼大約都明打緊果一章係講緊乜,雖然我推主線果陣就飛左,但感受到佢呢個位幾用心,所以扣分扣極有個限度.
總括而言,其實隻GAME玩法唔差,但我唔知佢同原創既《追憶之青》到底有咩關係,成個原創野套左個《刀劍神域》外殼的確吸引到一班Fans既,故事都重溫得幾好,但衰在系統平衡上可以再做得好少少.


text:
小明 1 歲 9 個月就返學?!! 唔駛擔心, 原先呢 3 日係適應班俾家長陪返學既, 校長就話都請埋小明一齊返黎玩, 見下 d 同學老師, 到 12 月佢滿 2 歲先正式返學, 所以, 冇錯! 全班最細係佢 ^^ 弟弟要返學小慈都好開心, 一早起身已經為弟弟介紹書包, 書包入面放片片, 體溫紙, 替換既衫, 毛巾用黎抹汗, 仲有功課袋裝通告, 活動冊, 圖書, 又吩咐弟弟要著波鞋返學, 佢下星期一 9 月 6 日先開學云云.... 一輪嘴聽到小明一頭霧水
小明好鍾意個書包揹住唔肯除, 不停講: "弟弟揹書包羅!" 好似好自豪咁
大家見佢人仔細細揹個書包大佢咁多都覺得好攪笑
早到左學校未開門係公園玩住先, 小明好想玩滑梯但點都唔肯除書包!
見到同學仔吳綺澄, 佢大弟弟 7 個月呀! 澄澄好斯文淡定, 叻女!
佢兩個都係綿羊組, 仲有熊貓組同長頸鹿組, d 名真係好攪笑, 全班 19 個同學, 7 個係女仔, 班主任係連老師
學校今年唔俾影相有 d 可惜, 小明今日表現都唔錯, 肯坐定定玩玩具, 收拾玩具去地墊點名本來肯自己坐架, 點知原來佢係想走去羅連老師手上面隻公仔先行開, 羅唔到公仔即刻就返轉頭要坐我大脾, 不過都好醒目咁叫 "到!" 聽 5 隻鴨仔既故事又好專心, 係咁手指指又多多野講! 屠老師話弟弟個樣好 BB, 有 d 小朋友高佢成個頭梗係啦, 連玉姐都話弟弟明顯醒過當年小慈好多, 大膽過家姐, 又獨立外向, 好在咋, 男仔之家成隻樹熊咁我都唔知點算! Kwok Young Man, 你要 man d 呀, ok?
排隊洗手食茶點, 果然弟弟 "阿門~~~" 最大聲, 自己吉蛋糕, 自己捧杯飲水都做得好好! 大肌肉時間先做熱身唱 "熊人熊人快樂笑, 熊人熊人蹦蹦跳, 熊人熊人轉個圈, 邊個今日最攪笑", 跟住玩車車滑梯, 弟弟又係玩到唔捨得走要佢入番課室就喊, 唔肯坐手指指要出去再玩, 好在有禮物派就好快收聲
佢最鍾意既 Mickey 呀!
又搭火車返屋企, 唔駛度啦, 有排都唔駛買車票
弟弟今日都好開心, 不過間唔中就會問我: "Vicky 姐姐呢?" "I want 去公園丫"
放學順便影埋證件相同埋去醫生度做健康檢查, 醫生話弟弟包皮有 d 過長


text:
2014年10月13日 星期一
越棧 @ 九龍灣 ( 13-OCT-2014 )
( 13-OCT-2014 MON )
嘩嘩嘩 尋晚真係瞓唔到呀 喺床攣黎攣去 差唔多 1 點先瞓到 仲要及好夢添 我覺得好似無瞓過咁呀 ~
不過今朝好開心啦 因為里奧大人同我一齊食早餐 之後佢就去 Fair ~
忙呀 好在忙咗 1 個鐘 之後可以抖下 因為真係勁眼瞓囉 ~
Lunch time 又未餓 所以出去行陣 再買炒米粉番菇場食 ~
2 點浸會打黎 confirm 手術日期同時間 umm 之後開始有 d 緊張喇 哈哈 ~
放工即走喇 去燒臘舖睇下有無得買燒排骨 有得買就煮 無得買就唔煮 不過係無得買嘅 咁都好 因為我個胃好痛呀 ~
好感恩呀 里奧大人 6 點可以走人 咁可以早 d 食飯呢 ~
咁我番屋企休息下先 差唔多 7 點就落停車場等家姐 佢又煲咗青紅蘿蔔湯 所以比 d 我 我同佢講好似呢幾日成日都見到佢咁 哈哈 ~
番屋企擺低 d 湯 之後去越棧喇 坐低無耐 里奧大人都到 lu ~
無咩胃口 個胃又痛 可能真係緊張呀 之後叫里奧大人陪我去百佳買朱古力甜筒 食甜嘢會開心 d ~
同佢行陣商場 佢見到件 Devil 衫 話好似我 我話即係咒我死啦 佢話唔係呀 係話妳有魔鬼身材呀 哈哈 痴鬼線 ~~~~
沖完涼就開機洗衫 之後熨衫 我要喺入院前洗哂熨哂 d 衫 因為里奧大人探完我 番到屋企都無時間做啦 同埋我都唔想佢做 頻頻樸樸好辛苦架 ~
搞掂哂就睇電視 食完朱古力甜筒呢 個人真係無咁緊張咁噃 咁好啦 切個蘋果比里奧大人食 之後佢問我食咗甜筒未 好小聽佢問我食咗零食未架 佢都應該知我好緊張呢 算佢啦 記得我講嘅嘢 ~
抖陣就執埋哂入院嘅嘢 再睇多陣電視 11 點幾就瞓喇 好攰 ~
訂閱: 張貼留言 (Atom)


text:
( 15-may-2011 sun )
今朝一覺瞓到 9 點半 超開心呀 如果次次都可以一覺瞓天光就好 lu ~
懶床到 10 點先起身落太興食早餐 咁假期實多人 所以預咗要等位 搭枱 同埋 d 早餐唔會話好快黎 今次又要搭枱 不過好彩果張係 6 人卡位 咁就闊落 d 咁呢 突然間聽到有個男人都幾大聲話 我 d 早餐好耐未到 同佢同枱嘅應該係佢老婆同個仔 條友以為自己好 man 好威 我同對面個男人就擰哂頭啦 肉酸丫嘛 佢黎咗唔係好耐 我 d 早餐都未黎啦 嘈咩啫 又唔關 d waiter 事嘅 話黎都多鬼餘 ~
食完番屋企沖涼就番崇拜 lu 今日同埋里奧大人朋友一齊番 所以就一齊去 Pizza Hut 食埋 lunch 喇 ~
同里奧大人去 Piago 買嘢 估唔到有 d 食物仲平過惠康 真係激氣 等我尋日仲去惠康入貨添 ~
番到屋企先知唔記得買雲吞皮 唉 唔想走黎走去 所以預備哂煲湯材料先再出去街市買呀 隻腳又痛喎 如果超市有得買雲吞皮就好啦 ~
依家開始熱喇 應該唔會再有機會長冬天衫 所以要將冬天衫入柜 拎番 d 夏天衫出黎 咁又用咗兩個鐘喇 之後就要入廚房準備晚餐 lu ~
是日懶餐 - 韭菜豬肉雲吞 + 茶樹菇豬骨湯
韭菜豬肉雲吞 - 買咗 $15 ( 約 40-50 塊 ) 上海雲吞皮 + $ 5 韭菜 + $15 梅頭 不過都食唔哂 放入冰格 咁留番第晚食 好過夾硬食囉 ~
茶樹菇豬骨湯 - 湯包黎架 自己加咗 3 條粟米 + 2 條細紅蘿蔔 + $20 鮑魚骨 夠哂味呀 ~
今晚食完飯同里奧大人陪我去德福買毛毛 Boots 點知無哂喎 不過算啦 反正呢對鞋係番番冬天着 慳番 冬天再買過 ~


text:
( 7-jan-2012 sat )
今朝幫菇場 shopping 就食早餐 之後就番菇場 lu 阿 head off 喎 做哂 d urgent 嘢就上網寫 blog 喇 ~
好快好快就放工 今日睇中醫調理下 再去超市買餸就番屋企 lu ~
里奧大人見到我個樣咁攰 話想同我去飲茶 hea 下 我話咁去鴻星丫 因為好想食炸雲吞 不過去到原來今晚有人結婚 所以截咗人 lu 咁無計啦 去茶餐廳食算喇 ~
( 炸魚柳薯條 )
( 三絲炒意粉 )
食完番屋企就執嘢啦 之後預備煲湯 去完旅行番黎 覺得間屋執極都唔完咁嘅 ~
是日懶餐 - 銀芽韭菜肉絲炒麵 + 清補涼豬展湯
銀芽韭菜肉絲炒麵- 又係用煲湯豬展黎做肉絲 唔好浪費嘛 ~
清補涼豬展湯 - 本來想煲粉葛 不過懶得買料 同埋記得仲有包清補涼未煲 難得我記得 梗係煲埋佢啦 ~
家姐今晚黎咗食喺馬來西亞買嘅零食 因為我叫佢快 d 黎食 我驚 d 脆脆好快林 之後一齊玩魚蝦蟹同大細 每人分 $3000 籌碼 雖然用籌碼 但都唔捨得買咁多 買 $100 已經覺得好豪咁呱呱叫 之後再買 $500 個心真係卜卜跳架 如果要我真金白銀拎 $500 出黎玩一舖嘅話 我一定唔會囉 好心痛架 ~
家姐 9 點半走 咁我都沖涼 再陪里奧大人睇之前錄咗嘅電視劇集就瞓 lu ~


text:
2015年2月6日 星期五
譚仔 (三哥) 雲南米線 @ 九龍灣 ( 6-FEB-2015 禁 )
過橋米線 ( 10 小辣 ) - 我只食白肉 里奧大人食紅肉 但最後都係食唔哂 d 紅肉同米線 所以我真係覺得 8 卦好勁 食得哂成碗 里奧大人話我以前會笑人地食 10 小辣 因為係最小嘅麻辣 我會覺得無料到 依家到我食 10 小辣啦 但我都覺得辣辣地架喎 今時唔同往日喇 哈
( 6-FEB-2015 FRI )
又好凍呀 又係無陽光 個人無咁精神咁呢 ~
早餐食奶醬多 依家價錢同單拚價錢一樣喇 半年唔夠加咗 3 次價 真係勁 ~
菇場唔忙 又執下 d file 所以好快又到 lunch time 喇 ~
食完 lunch box 就出去買冬瓜同祛濕料 其實可以放工買嘅 咁今日里奧大人晏晝有嘢搞 所以請咗半日 A/L 咁我想早 d 番屋企囉 ~
仍然唔忙 可以 hea 等放工喇 ~
放工即走 難得所有大粒唔喺度嘛 哈 ~
番到屋企放低 d 嘢 差唔多 6 點半就出去食 里奧大人話打邊爐 不過我話唔好啦 我唔係太餓嘛 同埋我打邊爐又唔鍾意食海鮮 所以唔打 lu ~
我只想食熱嘢 所以去譚仔 之後行陣就番屋企煲冬瓜袪濕水 再煎埋 d 馬蹄糕 今次無咁好食 所以整咗未煎果 d 都掉咗去 lu 下次都係跟 recipe 份量好 d 真係邪 上次懶勁同里奧大人講超易整 咁事實係喎 因為材料唔多同埋只係蒸 但今次衰咗 里奧大人話成日串串共話上次又話好易嘅 所以下次唔好咁囂喎 ~
沖埋涼就抖 lu 睇下報紙 9 點半飲埋杯冬瓜袪濕水 再睇下報紙同聖經 對眼好攰呀 所以 11 點即瞓 ~
訂閱: 張貼留言 (Atom)


text:
因為我嘅堅持 所以就煮咗呢餐我覺得簡單而好味嘅懶人晚餐喇
是日懶餐 : 苦瓜菜甫炒蛋 + 水餃福字麵 + 愛心紅蘿蔔湯
苦瓜菜甫炒蛋 - 苦瓜係淨餘物資 d 蛋就過期嘅 (7/8 到期 不過無臭) 都唔知 d 雞蛋其實可以留幾耐嘅 但聞到無臭就照煮喇 大拿拿 4 隻蛋喎 今時唔同往日 真係咩都唔可以浪費呀 呢個餸都幾煩 因為苦瓜要出水 又要切條 菜甫又要切粒 不過點都好過出去食味道嘢嘅
水餃福字麵 - 簡單而里奧大人又鍾意食 所以我都好樂意煮嘅 希望無人 yiyiyoyo 又話我啦
愛心紅蘿蔔湯 - 係里奧大人 3 家姐星期一叫工人煲嘅 但因為太夜無飲 所以留番 好好味呀 唔知係咪太耐無飲湯呢
尋晚好有 mood 睇家好月圓 點知睇兩 part 都係陳法拉 仲要不斷播 "分分鐘需要你" 真係聽到有 d 驚 同埋覺得好悶呀
今朝食餐蛋治烘底走牛油要熟蛋 + 熱奶茶 ($16) 我覺得飲奶茶精神過飲咖啡 因為之前飲咖啡好似仲攰咁 所以都係飲奶茶好 d
番到菇場又忙忙地 幸好我可以一心二用呢
晏晝同里奧大人食麥記 明知無益都要食呀 因為有 coupon 呀 買 1 個餐送漢堡包 用 $5 可以買粟米 (大) 總數 $31.3 咋 咁平係邊到搵呢 雖然明知無益 但一次半次無所謂啦


text:
上次啱啱用肥仔阿媽問我“咁我點知佢邊度吸咗, 邊度抺咗呀? 啲角佢咪吸唔到囉?“ 我索性叫佢”你跟住佢咪知佢邊度做咗囉! 佢冇做嗰度你咪跟住佢抺囉!“ . 跟住又話唔用嗰陣唔好插電, 用先叉電, 我話”咁啫用親都要等佢再叉電先用得?! 咁咩叫隨時可以用呀?“ 有陣時真係要咁對佢.
講開叉電就諗起以前我將個上網 modem,wifi,電腦插响可以熄電制嘅地方, 有時夜晚我比部機 overnight load 嘢, 又或者入房瞓之前上網, 但係成上上吓斷線又或者發現部腦熄咗, 因為肥仔阿媽成Q日失驚無神走去幫我熄制. 同佢講幾萬次都係要熄咗佢. 後來火火哋將所有線駁去隱藏線位, 要抬機先可以抽堆制出嚟熄. 佢有次問我係唔係驚佢熄我啲制...我都費事再講. 話”唔係“就算了.
不過, 見佢上星期四將自己房張櫈,坐地風扇搬出嚟, 然後捉咗 robot 入房吸. 跟住星期五清潔姐姐嚟, 之後兩日我都出咗去. 所以其實我冇用過, 但係掀開塵盒好大舊塵. 睇嚟肥仔阿媽都有捉佢出嚟返工, 而且幾滿意. 如果唔係佢唔會掂, 仲要搬開支地燈比個位佢坐正. 唔係佢日日用邊得嚟咁多塵. 擒晚仲聽到佢成日拎個手提吸塵器吸.


text:
近來冇乜新作,搵啲舊嘢嚟睇下先.話說N年前我係烘燶麵包嘅fans,買埋買埋唔少公仔.而部分喺香港買唔到嘅日本景品就會自己做!估唔到事隔多年到家陣拎睇番張相都仲覺得佢地好cute
繼續閱讀 →
搵番啲以前影嘅相嚟睇下發現有隻幾都幾得意嘅鴨仔,真係唔睇相都唔記得自己整過.家陣佢下落不明,唔知係比同事搶咗定係送咗比人呢?
有時啲嘢就係挑起條筋就停唔到,上次批完條肥蜥蜴之後覺得佢有啲寂寞,於是決定幫佢做個朋友出嚟.至於點解蜘蛛會係蜥蜴嘅 fd?其實冇乜根據,完全係忽然閃出嚟嘅 idea 😂
繼續閱讀 →
話說上星期行山時見到一條肥蜥蜴,忽然就黐起條筋想批下海綿.整番一條Q版出嚟玩下.
繼續閱讀 →
年尾大掃時掘番啲舊相出嚟,記得以前每逢過時過節都會花時間批海綿做啲ecard比朋友,家陣真係冇咁好閒情逸緻.
由於技術有限,其實當年冇人睇得明係乜嘢意思.真係要加多啲想像力,綠色嗰條係玉如意嚟(我知唔似), 白色底有粉紅色橫條嘅係代表一幅牆(我知都係唔似).咁加埋就係如意”拮牆”了😂
過年都係講個意頭,朋友雖然唔知我想點,但都好受落☺
之前喺公司執到嘅材料太多,可以浪費一下.於是求求其其批咗個實體logo出嚟,比例唔啱之餘手工又唔好.技術太耐唔用真係會生鏽嘅😅
今日經過公司電腦部同事個位時發現佢枱邊放咗好多海綿😍,即時問佢仲要唔要.結果佢好開心唔洗自已拎啲”垃圾”去掉,我又好開心咁拎咗大批材料返去自已個位😆
今晚得閒又有心情,就挖隻熊貓出嚟攪攪佢.因為上次隻耳仔預錯位做細左,今次要再搵多一舊海綿嚟再做
繼續閱讀 →
今日 lunch time 又整左一陣,批完之後個頭圓滑左少少
繼續閱讀 →
今朝經過五金鋪買左白色海綿了,不過唔知會唔會等到成塊黃晒都未開工呢? XD
整上癮,完成左隻tank cat之後又做多左一隻. 幾隻放埋一齊真係幾得意.


text:
舊年仲係個肚度, 今年已經走來走去了!
呢個月參加左舊同事仔仔既生日會, 去左ISQUARE玩, 呢個場好正呀, 阿女第一次參加生日會, 亦係第一次去玩, 玩得好開心呢, 不過我地覺得好貴, 所以要多謝舊同事既邀請!
除左室內既PLAYHOUSE, 我地仲有帶佢去公園, 不過佢太細個喇, 都係未可以自己玩, 都係俾佢周圍行下, 室內同室外場, 都有個大問題, 就係會俾大過佢既小朋友恰, 所以真係要睇到實!
出街食飯我地都越黎越懶, 以前又滾水又奶樽, 搞到個袋好重, 之後開始係一個暖壼裝住粥, 再加隻SPOON, 輕返少少, 而家懶到只係帶鉸剪碗同SPOON, 跟我地食街外野算, 身邊D朋友話我地咁快俾佢食街外野, 其實我又覺得唔需要太緊張, 佢地開始大個, 都要學下做正常人, 唔可以太過保護, 同埋一餐半餐街外野食, 我地亦會盡量避免有汁既食物, 暫時黎講都冇咩問題!
再UPDATE下自己近況, 我又轉左工喇, 新工仲新左, 係荃灣, 仲要係勁準時放工, 一直好想轉行, 呢份工都叫做轉左, 公司好好, 老板係瑞士人, 好NICE, 但係份工就冇咩自由, 好多網上唔到, 搞到我要加大個上網PLAN睇住個CAM, 好懷念以前自由既日子!
新工其實都唔太適應, 覺得唔適合自己, 所以我又想轉了, 如果呢兩個月搵唔到新就等生多個先轉了, 因為呢度產假係FULL PAY架, 哈哈!
其實目標係想轉HR, 但冇經驗始終難入行, 唯有等讀完個HR ADVANCED DIP睇下有冇機轉啦!


text:
1) 一早起床後可以嘆番一杯"兜把星"咖啡
莎拉係咖啡精, 之前每日都一定要飲一杯咖啡, 但係自從知道有咗陶寶B之後, 就真係一滴都無飲呢, 每次行街經過任何一間既coffee shop, 莎拉就會係咁"索", 真係唔飲得都想聞吓呀!!! 不過因為plan咗頭2個月餵人奶, 所以想嘆咖啡呢個wish都要等多4個月先可以啦.
2) 同謝菲出海玩wakeboard
呢幾年既夏天, 莎拉同謝菲都會約朋友仔出海玩wakeboard, 不過睇怕今年都應該玩唔到啦, 唯有寄望下年啦.
3) 同謝菲開咗雪櫃支Moet香檳慶祝結婚2週年
本來支香檳係預備咗係結婚一週年既時候開嚟慶祝飲, 但係一週年已經有咗陶寶B係肚入面, 所以就唯有留係兩週年(綿婚)既時候飲啦.
4) 同謝菲在陽光與海灘下過二人世界嚟個Vacation
係上年年尾既時候, 本來莎拉plan咗今年9月份既時候同謝菲去泰國/馬來西亞嚟一個陽光與海灘既short trip (真係好彩莎拉無玩surprise之前買定啲平價機票咋, 如果唔係真係平買貴用呀). 唔知可唔可以係今年年尾11/12月去到呢?!! 不過又驚到時會唔捨得陶竇B呢, 不過點都要製造番啲二人世界既時候呢.
5) 一家三口一齊去high tea
莎拉好想食甜品呢, 因為懷孕期間都唔太敢食咁多甜嘢, 所以好想high tea呀! 所以呢個wish應該唔難做到!


text:
星期五, 2月 28
壅川
月結前挾淡, 但建材同金融都係要藥煲. 睇落好似好强, 但一月效應咁跌法, 真係心有余悸, 重貨都係無乜好做, 都係要睇天. 但無貨咁既估值下, 點都值博過歐美, 雖則睇圖真係幾肉酸, 咁又要落番到底係用估值, 定係睇時機嚟個恆久既決定嘞. 2722 大部份人話要沽, 但沽極都係度磨, 咁反而愈嚟愈值博, 阿通信猛畀澳銀咁沽, 但諗落真係無乜壞消息, 3.5 樓下中長線真係入得過.
今個月尐新股唔係派都成手大蝕, 就係派得雞春咁少賺得仲微, 真係連時間哂埋都唔值. 孖到去 b, 當你有賺, 計落風險真係唔值, touch wood 係截哂飛時海潚撲過嚟, 咁你尐過百萬按金真係咁先, 仲未計輸突, 咁就算連贏十年都清哂嘞. 而家 a 頭無哂癮, 咁即係 a 頭派得好番尐, 咁不如分飛陰尐陰尐啄好過咯.
咁多年斬人事件邊件破得到, 咁即係第四權任人强姦, 要個個做寒蟬. 練工夫都要十年八載, 帶埋刀番工同行古惑有乜分別, 咁記者唯有個個用哂筆名, 好似民國記者咁, 但都係要比特務咁去狙擊, 怕且都係得啖笑, 怕且新聞要小說化或寫番幾齣雍正, 風花雪月囉, 正所謂:
早春杜鵑白日寒
班竹碧血見路旁
抽水嗟嘆聲聲急
呵呢吉帝過多場
1 則留言:


text:
2007年7月11日 星期三
Draw 精
自省左好幾次,都唔係太明點解果一位朋友會叫我做 draw 精.先講下我地點認識,我地係響一個教人突破生意成績既課程入面認識既,我係學員,佢叫做 Crystal,係我地班既教練,不過唔係我既直屬教練.呢個課程為期三個月,學員不但要不斷突破生意,仲要互相支持,亦一齊攪過活動,大家既感情都幾 close.我響班中都算幾受歡迎,好多學員都鍾意同我一齊.同組既學員推舉左我做組長,其他學員需要支持時我都會幫手.大家對我既評價都好高,我仲係 1st rank 畢業的.三個月好快過去,大家都不斷會攪好多活動出黎聚下.但係我唔係次次都出席,基本上係好少可會見到我,因為我收工太夜了,唔想自己咁奔波.
記得上一次我有出席既係一個 bbq 聚會,岩岩我放緊大假,所以可以全情投入去玩.因為我少出現既關係,自然就成為眾人既焦點,有位學員叫 Joseph 的仲叫我唔好咁早走,佢夜 d 會同埋朋友經皇崗返大陸,會順道車埋我返屋企.Crystal 都係住響元朗,知道有人會車我返屋企,就叫 Joseph車埋佢.不過不幸地,Joseph 仲要車其他人,加埋我岩岩好 5 個,載唔到 Crystal.呢個時候,佢就話我係 draw 精,係都要人車埋我返屋企,點解唔自己搭車喎.
唔係下化?好似係人地話要車我,我都冇提出過,關我咩事?我都想知點解佢唔自己搭車呢可?呵呵呵~ 不過菲菲唔係輕易響公眾場合得罪人的,有失斯文嘛,所以都冇出聲.到散水時,Joseph 叫我跟佢車,Crystal 仲快過我上左車,之後話冇位,攪到 Joseph 好尷尬.最後,Joseph 唯有夾硬超載左一小段路,車左我同 Crystal 去最近既火車站,Crystal 夾硬拉埋我同佢轉車,我就好無奈咁夜媽媽自己返屋企.
因為我地係搭埋同一架車既關係,佢一路上不斷問我而家做緊咩,搵緊幾多錢,有冇咁煩呀?於是我扮醉閉目養神唔鬼理佢.之後佢就打電話搵朋友傾計,仲同佢朋友講有個女仔好衰,攪到佢冇車坐.d 野調返轉黎講既?
有其他朋友都識佢,朋友戲言,佢唔抵得我咁受男學員歡迎,所以先至咁對我姐.真係可憐!大家都幾十歲人啦,仲吃埋哂 d 無謂乾醋,笑死人咩.受唔受歡迎既野,唔係你話既,係人地認為既姐,呢樣野我最有研究了,因為我好細個已經學習如何受異性歡迎,佢仲未開竅既,幫佢唔到.
3 則留言:
- 野蠻郡主 提到...
-
點解佢可以襯你訓左係你隔離講人地壞話,勁怪!不過佢都好有問題,或者佢咁樣做,都想人地留意佢多d!
丫,不如講下如何受異性歡迎丫!哈哈哈!
- 2007年7月12日 上午12:42
- 菲菲 提到...
-
哈哈哈~ 有機會既話會寫返篇有關受歡迎既BLOG
- 2007年7月12日 下午2:21
- Joe 提到...
-
面係人地俾, 架係自己丟, 又一明證!
- 2007年7月14日 下午4:32


text:
某日假期同一班吃貨韓飯去食晚餐
由於之前已經食左一餐正餐,加上又想去食甜品,試得唔太多
牛肉飯
醬汁味道偏甜,不太稠,唔會太重口味XD
牛肉冇咩雪藏味,唔多筋
雜菜多款式,同埋味道清甜可口
飯量夠一個人食既
辣炒年糕
年糕甜辣不膩,彈牙煙韌,同時又好易咬開
另外仲有d魚糕,薄薄地好吸醬
泡菜煎餅
酸辣味重,但不嗆喉
唔算好多油,膩感不大,有點焦脆感
魚糕湯
湯味清不油膩
魚糕非死甜,大片好足料,不過如果可以剪短d就易夾易食d
辛辣麵
配料多而足,入味之餘帶清甜
麵夠味,煮既時間剛好,幾彈牙
餃子年糕湯
大碗足料好抵食,真係易飽
幾隻餃子皮薄,餡冇雪味仲有肉汁
年糕煙韌不太黏
湯底帶麻油香,仲有d蛋花同蔥夠清香
炒粉絲
落足料炒係好味d,仲加埋芝麻,好香口
粉絲即使沾醬汁後仍保持透亮,爽口入味
雖然幾油,但比起我以前食過果d少油了,食完個碟底都冇一堆油淨
價錢好公道,叫左咁多款埋單兩百幾,大概每碟廿幾蚊
仲要份份都夠一人份量足哂料,味道唔差
服務感覺上店長店員都幾親切
最可惜係店面較細,堂食感覺上逼d
幾個人室內冇風吹逼住食吹水大大聲包場咁好warm XDDD
同埋當晚我地好夜先等到有位,都差唔多要收舖
好多野食已經賣完,如豬腳,飯卷,真係有買趁早


text:
早陣子錄了個「英文字母正確的讀音與拼音」
今次請了女兒讀出更多phonics的讀音:)
有oo有兩個讀音,要在不同的情況下應用這些讀音~
ll唔係讀la. 讀時條脷係頂住上面門牙嘅
唔肯定讀音嘅,就仔細d聽佢讀多幾次啦!!!
一個全職媽媽一湊三由英國返回香港生活.愛分享輕鬆照顧孩子之育兒心得.愛以中國人眼睛看英國人世界.英國人眼內看看香港這福地.愛生活化的藝術及手作.愛造漂亮蛋糕.愛面部彩繪.愛變髮.愛挑戰.這就是我...
Tuesday, 28 June 2011
PHONICS讀音
早陣子錄了個「英文字母正確的讀音與拼音」
Sunday, 5 June 2011
英文字母的讀音與拼音 (有片)
26個英文字母嘅正確讀音與拼音讀法
唔係完美...我係淺談下㗎咋LOL
Saturday, 26 February 2011
影曦寫字
以上嘅字,係五歲兩個月嘅影曦自己寫㗎~
有d字係串錯,但係係佢自己拼音拼返嚟㗎!
呢個係英國人學英文嘅學習過程:)
作為大人嘅,只係需要喺身邊提下佢.到佢一路睇多D書,認到嘅字多咗, 串字就自然會好好多㗎啦. 最重要當然係好似影曦咁大膽嘗試!
記得自己細個嗰陣, 只係靠死背去串字, 記得相當辛苦下! 我啱啱識我老公時佢都叫我試下串字畀佢聽, 我嗰時真係好唔夠膽去串, 好怕錯! 勇於嘗試都係一種好嘅學習態度, 呢種習慣真係自細去培養好!你地都要鼓勵小朋友試多D, 小朋友錯嘅話, 記住讚佢,講"Good try! Almost there!"之類嘅鼓勵性說話, 而唔好講"錯呀, 應該係咁..."
(我知嘅英國學校係唔會用紅筆同打交叉改簿㗎!因為咁會打擊小朋友自信心,令佢地無咁夠膽去試!呢樣野相信hk人要好一段日子先會接受到~)
Monday, 7 February 2011
學寫英文字
上個月,3歲4個月嘅靖翹無啦啦自己寫起自己個名嚟~我無教佢㗎~
不過個W上下掉轉咗(呢個歲數好平常㗎)
佢而家已經寫到成個名,無掉轉㗎
我同佢學校老師提起,佢地即刻放咗呢張紙落去書包
英國嘅小朋友初初學寫字都會係寫HANDWRITING STYLE嘅
咁可以幫助佢地串字喎
影曦一入小學時(4歲), 老C會先教佢地用handwriting style寫自己個名.
佢地會用蠟筆,沙,水等等唔同嘅媒體去寫,增加學習趣味:)
Sunday, 2 January 2011
用flash card 學英文 2
Thursday, 2 December 2010
用FLASH CARDS學英文
影曦喺學校學緊JOLLY PHONICS同用FLASH CARDS學英文
英國大部份嘅學校都係用JOLLY PHONICS嘅
有人問我LETTERLAND定係JOLLY PHONICS...其實都無所謂嘅
只不過老公話LETTERLAND比較七十年代,英國嘅學校都改用JOLLY PHONICES架啦!
有關JOLLY PHONICS嘅BLOG响樹:
http://hk.myblog.yahoo.com/yenniedarkins/article?new=1&mid=478
英國嘅學校教小朋友英文嘅方法係咁~
佢地主要係用JOLLY PHONICS,FLASH CARDS同故事書
小朋友由開學開始會睇書.呢到D小朋友真係睇好多書架!一星期換書三次,每次兩本.一本係OXFORD READING TREE嘅書,另一本係小朋友自己揀嘅,由大人讀.開學時OXFORD READING TREE嘅書都只有圖畫,小朋友要用佢地嘅想像力同自己嘅言語講個故事出嚟.到佢地用FLASH CARDS認到15個字後,就可以開始睇有字嘅OXFORD READING TREE嘅書(當然係得幾句嗰D).
PHONICS樓上講咗,所以而家我會講下FLASH CARDS
FLASH CARDS,由三張咭教起,每次加幾個字.
當佢地認到晒後,就可以加字
加咩字?我會喺到同大家分享!因為學校有次序咁畀學生學生字架!相信咁會有效D!
FLASH CARD嘅字係好基本我地會常用嘅字,小朋友會成日見到.識咗呢D基本字,睇書會易好多:)
頭三個字係
THE
I
TO
唔好心急呀!要小朋友記得晒先好加字呀!
大家都一齊教下小朋友啦:)


text:
尋日朝同媽咪食早餐,今日朝就返沙田同太陽爸媽飲茶,都總算係四天假期入面陪下父母,不過冇影相呀!嘻嘻~~
今日好開心呀,太陽哥哥主動話帶我去食銅鑼灣盛八,我之前提過想試,佢好少會咁好記性同咁主動架,所以我真係非常多謝佢請左我食咁好味的一餐!
見到呢排酒令我諗起尋晚呀仔度BBQ時支sakei!
餐牌入面有好多介紹:
每個位己放好的調味都有解釋:
教埋點燒先最好味!
我地點左鹽燒牛舌:
角切黑豚芝士燒:
豬腩肉:
果味牛肋骨:
十勝豆乳野菜湯烏冬:
燒啦~~雖然尋晚都BBQ,但兩種感覺都唔同,一樣好開心!個人覺得兩款牛最出色,牛舌同牛肋骨超好味!豬腩肉太多醃料,過辣;黑豚粒可能厚粒,口感差少少;至於烏冬,太陽哥哥好喜歡個湯底!
吧檯位置剛巧好適合自拍,我地兩個傻人都好耐冇玩低能自拍啦!哈哈~~
太陽哥哥show time:
呢餐比起平時我地消費略貴少少,但值得,因為好味,絕可再enore,到時可試埋其他肉款,因為真係好多選擇呢!
之後搭叮叮去太古城睇Scream 4,因呢場比較岩時間兼比times平$15 each,我地都係慳家一族黎架!Scream系列對我好印象模糊,咁多年前,我太細個啦!嘻嘻~~但肯定有睇過,只係唔記得係咪睇晒咁多集;但太陽哥哥就好肯定咁講,佢之前三集都係唔同女伴喎!哈哈~~我就同佢講,我係佢第四個女伴,亦係最後一個,因為套戲唔會再拍第五集架啦!
套戲勁多突然嚇一嚇的情景,每次殺人仲係用刀狂插,好變態;新女主角好靚女,估唔到佢係原兇;為成名連親生呀媽都殺,有點牽強,不過Scream系列一向都係咁~~呢個假期睇左兩套都好提心吊膽既電影,有點透唔到氣的感覺呀!
睇完戲已經十一點啦,但我地仲未返屋企呀,再搭叮叮返銅鑼灣,為左去試...『聰嫂甜品』!之前總店係將軍澳,太遠好難去;尋日呀仔老婆話銅鑼灣開左分店,即刻計劃要去試,今日黎對面海食飯就係因為咁咋!
又係華仔題字呀,勁!
呢度只係外賣的款式,仲有餐牌有好多呢張紙都無架!
先叫兩款甜品,兩款都好正呀,真係無介紹錯!好味到要再叫多款,一樣都咁正呀~~
清楚睇到兩層的『芒果奶昔燉雙皮奶』:
好鍾意呢間甜品屋,款式特別,出面冇既;價錢又實惠經濟,唔算貴;好味過發記滿記多多聲,我一向對呢兩間麻麻地,每次去到都唔知叫咩好...反而偏愛松記,今日開始,聰嫂都會成為我最喜歡的糖水鋪之一!
今日有兩件戰利品,雖然同色系,但揀唔到要邊件,就兩件要晒,反正一件係tube一件唔係,都算好唔同丫,哈哈!好耐未試過咁買野啦,好開心!


text:
一心諗住尋晚係最後衝刺為韓國滑雪之旅做準備,點知今晚出發,原來今日日頭都仲可偷到時間作最最後衝刺,因為媽咪尋晚睇完我影花園街既手套覺得OK,我地就決定一早再出去兜個轉!
今日亦係媽咪既生日大日子,我地先同姑媽表姐諾諾去新世紀飲茶,諾諾一見到舅婆就講『生日快樂』啦!
諾諾手上個部係姑媽的股票機,睇諾諾係股票機上面做緊乜...
原來玩緊『畫畫畫』!
諾諾識得自己楂茶杯飲野都唔倒瀉啦,見佢好小心咁拎住飲同放低,加埋著住件皮褸仔,好似陳豪既"嘆返杯cappuccino"呀!
飲完茶後我地就爭取時間去花園街shopping,先幫諾諾同商場既新年佈置影相~~
經過買雪褲既鋪頭,老闆認得媽咪,我地就入去吹下水,點知老闆拎左見我之前想要但當時唔岩色唔岩size既雪褸比我,一見即鐘情,即試上身,fit到爆,即買!因為我知係雪地著住影相一定勁靚勁sharp~~
其次買左四對滑雪手套:
因為太陽哥哥件雪褸係大圍屋企,行完花園街後,我就跟表姐車返大圍,跟住幫太陽哥哥返屋企拎雪褸...
之後仲去埋葵芳德仁大藥房買日用品...
掛住買野攪到遲晒,返到屋企已經五點,得返一個鐘,超迅速咁pack野,沖涼,鋪床鋪,熄晒全屋電掣插蘇,全屋safety checking,執返好整齊間屋(我唔鐘意去完旅行一返黎見到間屋立立亂架!!),落潔廁得...勁趕!
同媽咪威哥一齊出發,準時七點三去到機場,先會合剛放工黎到既琪琪,點知發現威哥帶漏左琪琪千叮萬囑既鏡頭,唯有...威哥返青衣拎完再黎機場,慘~~
今日係媽咪生日,左諗右度後,最後決定叫晒姑媽同叔叔一家,一齊去機場酒店食自助餐,由我請客,希望媽咪過一個難忘的生日!因為姑丈同叔叔一家本身都唔去韓國既,為左我既邀請,佢地都唔怕遠咁入黎,順便當送我地機,真係好感謝佢地咁比面媽咪喇!
機場富豪呢期做緊東南亞風味自助餐,老實講啦,呢個題材一d都唔吸引,但要搵一個大班人食得舒適同開心既地方,非自助餐莫屬,唯有屈就一下大家啦...
海鮮得呢四款,實在太少呀!連生蠔同長腳蟹都冇...失望!
其實普遍野:
甜品區最值得影相~~
原本諗住買生日蛋糕,點知問過要收切餅費一百元,我覺得唔抵就放棄了,諗住黎到實有辦法...我地已經帶備晒蠟燭同蠟燭託,開頭諗住成個cake咁捧入去,最後反而同細妹諗出DIY仲有心思同特別!
DIY蛋糕整好後,我地幾個細路就夾一夾,表姐負責錄影,我地就由另一邊捧住蛋糕入去,而最唔怕醜既表姐夫梗係發揮佢既強項 - 大聲咁帶頭唱生日歌喇!
呢個特別環節非常成功,d大人好專心咁傾緊計時,突然有人唱生日歌,再突然我地捧住蛋糕步入,一切都黎得好自然,好驚喜!睇媽咪幾開心~~
大合照:
諾諾仲幫舅婆祝大家開開心心,快快樂樂!
食到九點九,我地就過返機場集合啦~~
米奇喼係諾諾架,佢係咁"及"到實一實!
跟住我地影左兩張相,一張係去旅行既人,一張係送機既人!
已經夜晚十一點幾,平時諾諾呢個時間已經訓左,但呢刻佢超開心+勁興奮,好high咁周圍跑跑跳跳,仲知道公公(姑丈)冇份去旅行,死都唔拖住公公,淨係痴住我地幾個會去旅行既人,人仔細細都好心水清呢!同公公黎個goodbye kiss我地就入閘啦~~
我地乖搭CX412 0020起飛既航班:
已經踏入凌晨十二點啦,但大家都好興奮呢!因為我地既滑雪旅程隨即要展開啦~~
兩款飛機餐:
諾諾的兒童飛機餐:
韓國時間凌晨五點,我地就抵達仁川國際機場!
入境時我地等左勁耐囉...香港機場原來真係最perfect架!排隊期間,遠處望見有幅眼鐘漏左係填入境紙既檯上,我地仲話不如即刻問下邊個漏低啦,唔係一黎到旅行,冇左幅眼鐘,咩都睇唔清,好慘喎~~行近d睇,原來唔係有人漏低左,係特登有三種歲數既老花眼鏡放係度比人用架!雖然韓國人做野手腳慢,但呢個安排又真係好細心喎,加返d分呢!


text:
做媽咪究竟有幾多野要擔心?真係做過先會知,由出世到牽牽而家21個月,我發覺自己真係每期擔心既野都唔同,岩岩出世時,見佢嘔奶驚會濁死佢,到識轉身喇,又驚佢會伏係到訓抖唔到氣,又驚佢會碌落地,以為而家大少少會擔心少啲啦,最近我就開始擔心佢啲牙仔喇,雖然好多人都話乳齒之嘛,第時會換牙唔驚啦,但講緊係起碼六,七歲先換,仲有好幾年喎,唔擔心就假喇.
有小朋友既人應該都有呢個經驗,幫佢地刷牙簡直係討厭既事,因為佢地多數都好唔合作,明明幾分鐘做完既事,永遠都起碼十幾分鐘先完成,仲要下下又鬧又氹
的確牽牽肯自己刷牙架,但佢仲咁細,我唔信會刷得乾淨囉,所以每次等佢自己刷完
我再幫佢刷,真係要攪成半個鐘.為左令牽牽提高刷牙既興趣,我買過好多款唔同既牙刷牙膏比佢.
最近係萬寧就買左呢隻 BabyBioxtra 牙膏比牽牽用
盒上說明係蘋果香蕉味,我就覺得唔太似,我只覺得係入口酸酸甜甜果味(每樣比牽牽食,用既野,我都會自己試左先,咁先瞭解阿仔用緊乜架嘛);
我覺得牽牽幾鍾意呢隻牙膏,因為佢成日都會啜,成日啜擺到明就覺得好味道啦( ̄∇ ̄)(小朋友食牙膏我諗都幾常見,所以不含氟係極之重要),攪到我每幫佢擦都要補兩三次牙膏(我諗用多無所謂卦)
都講過啦,牽牽其實係好主動自己擦牙架,不過我一定會再幫佢擦多次之嘛
我幫佢擦又唧,用量其實都唔少;我個人鍾意佢無用起泡劑,又唔會太稀,之前用過支台灣品牌既就會起好多泡,牽牽「bu」水又一時時喎,時「bu」時唔「bu」,飲水就咁吞又驚佢好似吞左好多泡泡咁;另有隻韓國品牌就好稀,次次唧親出黎都會漏左好多,好浪費.
最鍾意 BabyBioxtra 呢隻係萬寧,watsons藥房部都買得到,超方便,我住粉嶺唔使下下都要去到啲百貨公司嬰兒部先買到,good~不過佢係Aeon,一田,永安都一樣有得賣.


text:
好多公司經常打住「著重人才發展」既宣傳技倆去請人,係咪真係會由員工角度出發,好睇當代既話事人心態係點.
我細細個既時候,爸爸係香港一間大機構工作,以佢果個年代既人黎講,有英國大學既學歷係好吃香,做左三十幾年仕途一直穩步上揚.可惜將近退休之時,公司搞合拼,啲管理層都好坦白同我爸爸講:「好多謝你服務左公司咁多年,不過你知啦,合併左就唔係樣樣野都係我地話事.嗯……我地目前需要多啲人手做野,但係資金有限,所以好無奈地要你離開.」講白啲就係錢既問題,爸爸既人工一個抵五個新仔,公司就只有呢個考慮.無功都有勞,係呢個重組既時候,淨係識將公司眼前利益擺係第一位,就將所有有番咁上下年資既senior一係逼走,一係炒,咁邊個去教新人?邊個可以將每個project要注意既地方逐寸指出?邊個同你捱更抵夜睇實條team拍住上去完成個每個task?個個五十出頭重新係唔熟悉既市場搵工,就算搵到工都搵唔番呢個人工,而下面班細既睇到咁既情況驚到腳震震,士氣大挫.
係我初出黎社會做野時,爸爸提醒我,每份工盡量做長啲,因為佢好清楚除左人工,職位,年假會隨年資上漲之外,所建立既人脈同埋工作經驗至係寶.爸爸就係好例子,雖然臨退休先黎轉行,唔多唔少都擔心新工作要花多啲時間take up,幸好以往經驗累積一套既管理之道大派用場.佢新老闆成日笑住講︰「有你係度,我真係可以輕鬆放下假!啲公事你仲緊張過我既!」.爸爸第一次發現細公司既好處,充滿人情味和「被需要」既感覺,真係少左你一個都唔得.
而我地呢一代已經好少會有「打死一份工」既諗法,選擇多左,出路多左,好多時做滿一兩年,想轉工試下其他範疇既野,去搵自己事業既方向.就算明知多數HR睇CV時會覺得jumpy,只要有老闆肯錄用,又有何不可呢?難道過多十年事業穩定落黎先黎諗?到時就有太多顧慮,唔係咁易可以瀟灑地轉身就走.不過久唔久身邊總會聽到有一兩個女性朋友心聲︰「其實只不過想搵一份可以hea啲既工做一世姐,可以準時收工,人工同普通文職差唔得就得架啦,應該唔難啊.」,呢句說話入面都蘊含左唔少要求.又要無壓力,又要唔怕俾人炒,又要人工唔好太低!如果真係有呢啲可有可無既位都唔好恨,搵任何人做都得啦,點解要揀你?仲要無風無浪俾你hea成世?出黎做野無不勞而獲,向現實低頭啦!


text:
2007年10月14日 星期日
Heart
故事一
有一間 marketing 公司幫我地聯絡報館雜誌做下採訪寫下鱔稿,老細用呢間公司既目的係想美容院增加知名度同埋 sell 下我地既特色服務.呢間公司第一次幫我地安排採訪既時候,我已經不滿佢地既做野手法.首先佢地唔會 concern 美容院響星期五六日都係最忙的,佢地搵到一間報館肯黎採訪,不過要我星期五安排一間獨立房同埋一名美容師比佢地採訪,響最繁忙時間,美客師忙到連飯都唔得閒食,好多唔係 VIP 既客都冇獨立房用,你叫我點即時安排?當時我都要求佢地為我地設想一下,就算做採訪都唔「一定」要星期五的,而且佢地亦都冇一個 strategic plan 比我地,冇認真消化我地比佢既資料,只係某報館想報導咩 topic,就硬銷我地去配合報館.甚至有 d service 我地冇做既,都叫我地比報館黎採訪,有冇攪錯呀?有冇腦的?
我地假假地都係客,你收得我錢就要將我地既 benefit 擺響第一位,而唔係要我地遷就報館,呢 d 行為簡直係 bull shit.第一次既採訪響不愉快既氣氛之下進行,登出黎既效果都係強差人意,似係反宣傳多 d.見到 d 咁既採訪稿,我即時炮轟左間 marketing 公司,佢地話報館點登佢地控制唔到,不過會補償返比我地,老細先至冇咁慶.上星期果間 marketing 公司突然通知我地某雜誌會同我地登返個服務介紹做 compensation,但係果間雜誌社係唔會黎採訪的,因為 marketing 公司會比哂 d 料果間雜誌社云云.最後,我地既所謂 compensation,只係一小角既篇幅,似一個 cheap 廣告多過似一份宣傳稿.
呢單野激到我彈起,又打電話去炮轟一返.對話大致如下 (詳細內容太長,以下只係 main point 節錄)︰
我︰「有冇攪錯呀?今次份「compensation」仲衰過上一次,張相又肉酸又唔比我 approve 就出街,咁既野點見人?」
對方︰「唔關我地事 ga,我比左幾張相佢地揀,呢幅相係 Editor 揀的,唔係我揀的.Editor 揀咩相我控制唔到的.」 (推卸責任!)
我︰「你唔識比幅好 d 既相比人揀咩?點解比相之前唔比我地 approve?」
對方︰「d相都係你地比我地既.」 (又係推卸責任!)
我︰「我比左咁多相你就係比你有得揀,你求其 send d 相比 editor,又唔問我地,呢單野做仲衰過唔做.我地唔收貨呀!」
對方︰「唔係呀,我地未幫你登左個稿 lor,點可以唔收貨呀?」 (賴皮)
我︰「唔係你求其搵份雜誌是但塞幾隻字一幅相入去就叫做做左野 ga.做野要有效果先至為之做到 ga.」
對方︰「而家你即係話有效果先至叫有做野,冇效果就係我地冇做野啦.我地真係幫你登左份稿喎.上面寫哂你公司既資料 ga!」 (又係賴皮)
我︰「做 marketing 係要 do right things 呀!唔係寫左公司資料就叫做宣傳呀!篇野冇重點,張相又唔靚,又唔係 plan 好用邊個 media,下下都失驚無神要我地遷就報館,你地咁既做野方式我認為你地唔 qualify as 一間 marketing firm!」
之後我都費事浪費口水,cup 了線.
對話當中,我多次提出佢地收得我地錢就要同我地做 promotion plan,而唔係當我地係貨物咁,邊間報館想採訪就搵我地做佈景板,之後仲要理直氣壯「踩」我地細公司唔識野.反而我覺得間 marketing 公司只識吹水,完全冇 heart 幫客戶做 marketing planning 既野,同呃飯食冇分別.
故事二
老細為左貪平,搵左一間報價最「靚」既 design house 幫我地設計宣傳單張.當初我極力反對用呢間野,老細話我大花筒,有平既公司唔用反而要用一間貴既.呢間 design house 交貨慢同埋冇 follow up 就係人都知,佢地做出黎既 design 仲要係完全唔 match 我地公司既形象,只係識整 d 大眾小型美容院既街坊口味,完全上唔到大檯,整 cheap 哂公司形象,間接趕走有質素既客,因為客人見到我地 d 咁冇品味既宣傳品,自然會界定我地係冇質素既美容院.大眾既眼光就係咁,你幾有料都好,只要你既宣傳品唔吸引唔高貴,你就唔駛旨意搵到有質素既客.
早幾日,終於收到呢間 design house 交黎既設計,四個字「慘不忍睹」.我冇 call 返佢地,佢地交左貨比我 2 日之後先至識打電話黎.打黎第一句就問 outstanding invoice 幾時 settle,完全唔係應有既客戶服務態度.追完數之後先至問我收唔收到個 design.我冷淡地話個 design 完全唔得,我都唔識點同你講如何去改,因為之前所有 design 都係改黎改去都唔合符我地既要求,你地都係唔需要做勒.對方好似好愕然咁,仲話佢已經睇過哂 d design 先至比我.我打蛇隨棍上話︰「你睇過都係比 d 咁既野我呀?即係你公司根本冇辦法做到我地公司既野啦.既然係咁就唔需要再合作勒.」
佢重申佢地有做野,係我地要求太高云云.大佬呀,比得錢你賺就梗係有要求啦,仲有我既要求真係唔高,起碼有 2 間其他 design house 都做到.人地都係收貴你少少咋,但係我比得條氣順呀.做之前人地會好詳細瞭解我地既動機,交貨唔駛我三催四請,做出黎既 design 只需少許 fine tune 唔駛大執,呢 d 先至係有心做野丫嘛.
呢個故事既重點都係果句︰「Do right things!」
做野唔該有 heart 丫,做野前唔該思考一下你要做果件事有咩 purpose,要達到 d 咩效果先至好做丫.點解咁多人都只係識講︰「我做左野.」?係人返工都做野 ga 啦,問題係你做出黎既野 work 唔 work 丫嘛!做左野但係唔 work 即係浪費人力物力同埋寶貴既時間.做野唔係交功課比人睇,唔係你 OT 十九幾個鍾叫做有心,係你做出黎既野有冇 quality.
真係好討厭做野冇 heart 的人.
5 則留言:
- J 提到...
-
香港真係好多 "好" 公司, 見識太多, 不能盡錄 XD
- 2007年10月15日 下午6:03
- Chan Tai Man 提到...
-
這篇網誌令我感慨良多....
- 2007年10月17日 下午11:22
- 菲菲 提到...
-
唔知你有咩感概呢?
- 2007年10月18日 上午1:15
- Hiuman 提到...
-
嗯...或者可以試下用懷柔既手段呢..
雖然果兩間公司真係好唔掂..呢個係不爭既事實...but淨係不斷比pressure佢地..淨係發佢地脾氣..係咪真係幫到件事呢??對件事有冇幫助呢?對自己有冇好處呢?
老細做左d決定..無論係掂唔掂.既然佢都決定左..我地做細.受佢錢財.唯有同佢消災....
- 2007年10月18日 上午11:15
- 癲狗 提到...
-
雖然我冇打過工, 不過以上嘅我都幾有同感
冇效果嘅嘢做咗等於冇做, 分分鐘仲搞鑊哂添...
最攞命係d人仲要擺張"我做得好啱"嘅樣比你睇
- 2007年10月18日 下午2:50


text:
等咗咁多年,呢一日終於到啦!今日10月21日除咗係重陽節假期之外,仲係電影《回到未來2(Back to the Future II)》入面嘅未來嗰日.
數吓手指,《回到未來2》已經係1989年嘅作品,當時電影對未來嘅幻想同預測,26年嚟逐一成真,好似主角Marty喺未來嘅高科技屋企,無論係指紋門鎖,聲控設備,定係大電視視像通訊,對好多人嚟講已經係日常生活一部份.
電影提到嘅娛樂工具近年亦都開始流行.Marty畀戲院門口嘅虛擬「大白鯊」嚇親,就類似而家成日睇嘅3D電影;可以睇電視嘅眼罩同唔用手制打機,微軟Xbox嘅Hololens眼鏡同Kinect已經做到晒.
熟悉電影嘅Fans,一定記得Marty喺用過一塊飛行滑板趕路,上年已經叫一間叫Hendo嘅公司已經成功研究咗出嚟,而今年日本凌志車廠亦都造咗個飛行板原型,相信不久將來會正式面世.
仲有一樣嘢相信好多人(尤其係懶人)應該好有興趣,就係自動綁鞋帶波鞋.呢種咁方便嘅設計一直有好多人想做,但直至近期Nike先正式預告話會推出,而佢講嘅時間仲係今個月,唔知會唔會喺聽日公佈呢?
講咗咁多神預測,當然都有啲嘢係預計唔到.電影今面講到未來世界Fax機係主要通訊設備,實情係好多人都唔再用Fax,只要用手機一篤就搵到地球另一邊嘅佢.
講開又講,電影度完全冇諗過會有互聯網出現,只能夠感嘆一句,科技呢家嘢我識條鐵咩.
費清#要生計,也要生活#毋忘初衷


text:
2 Dec 2012
一落車
兩隻馬騮都好開心喎
阿ti好似好鐘意推車車
除左推車車 佢都成日候住要坐車車
今日帶左隻東京薑餅don同埋shellie May嚟"曬"下
果然 個個見到都哇哇聲
好似未試過全家喺呢個位影相
要知道 呢個位平日好多人爭架嘛
公公同婆婆真係好開心
一人一件孫 一男一女 哈哈
好靚嘅mickey頭
阿ti喺咁研究d禮物係真定假
婆婆好錫阿ti
阿ti都好錫婆婆架
睇巡遊
Tima認為盡可能陪小朋友睇巡遊
雖然可睇過好多次
但呢個係好好嘅親子機會
除左佢地睇好開心
d公仔仲周不時走埋嚟架
被邀請出去圍圈跳舞
心情梗係high 爆啦
下面幅相真係好好笑
個印第安人像好似混左入人堆中
同d遊客好friend咁....
搵主角Mickey Minnie喇
Minnie一見到薑餅don就....
Minnie一啖要食薑餅don 妳好肚餓咩 ?
阿Ti : 嘩! 唔食得架 唔係薑餅cookie嚟架
Minnie錫...
Mickey Minnie一起錫...
Chips & Dale嘅出現阿ti唔開心
因為冇Donald同daisy喇
每年雪亮聖誔都會有聖誕精靈
今年數目少左呀
心血來潮都下公主啊
仲要知道係長髮公主 佢仆住咁去 笑死人
之後呢?
排咩呢?
登登 薑餅人!
佢嘅出現令阿ti好迷惘 : 乜薑餅人唔係扁身架咩? 點解呢隻咁脹?
又係喎
等曾小b嘅時候 同公公婆婆window shopping同埋真係入去shop埋平
哇 Tima一見到有得排duffy
即刻睇下裡面有冇聖誕duffy
有呀! 仲要好好好平tim
買左比阿ti (其實係我自己鐘意)
大duffy同細duffy相認喇
阿TI : 哇 duffy你個肚腩唔好質過嚟...
溫馨時候
兩父女食爆谷
阿ti叫tiba唔好食咁多 好熱氣...
於是一粒一粒比佢
我地玩埋灰熊山谷
終於見到探險服嘅佢地喇
Minnie要呵duffy... sweet
今年雪亮聖誔好靚
可惜我地金咭去到二十號就冇得入 嬲呀~~~~
但 算啦 我地都最少影到好多靚靚聖誔公仔同佈置啦
下年再見...


text:
由出院開始 好多親戚朋友 叔伯兄弟 不停出現喺我屋企
嘻嘻 佢地黎當然係探小ti啦 一時之間小ti好忙啊
個個朋友親戚黎到佢都要招呼下人 (張開大眼睛比人睇下 哦 原來小ti訓係咁既樣 唔訓又係邊既樣既)
開頭小ti都好努力比我叫醒同人say hi 但日子耐左 依家日又訓夜又訓
有人黎左屋企 佢實行愛理不理 連八卦都唔八 訓到隻臭豬咁 搞到個個等佢一個鐘>>>張開眼!!!
你話佢訓到咁 係唔係可以拎去燒丫 燒臭豬! 探期期閶mami同小ti都收左好多禮物 有補品啦 尿布啦 等等 仲有利是tim 其中一分我覺得好好用 同佢賣下廣告 (我之前諗過買 點知有人送比我 真係好 ) 佢就係combi既初學餐具啦 佢既設計真係無得頂呀! 抵佢賣咁貴 得閒打比我 上黎我屋企陪下我坐下丫! 我同小ti隨時歡迎架
拿 就係呢份啦 係小ti"拉叔"個老友探期送架 多謝晒
探期期閶mami同小ti都收左好多禮物 有補品啦 尿布啦 等等 仲有利是tim
其中一分我覺得好好用 同佢賣下廣告 (我之前諗過買 點知有人送比我 真係好 )
佢就係combi既初學餐具啦 佢既設計真係無得頂呀! 抵佢賣咁貴
得閒打比我 上黎我屋企陪下我坐下丫! 我同小ti隨時歡迎架


text:
( 8-may-2010 sat )
今朝要番工啦 但好似好攰咁 不過算啦 番半日好快過嘅啫 ~
晏晝同里奧大人去將軍澳搵姑奶飲茶 之後再去拜爸爸 ~
5 點左右諗住買 Hard Disk 點知收到家姐電話 話媽咪比車撞到 嚇到我呢 即刻打 999 要登記好多資料 但我話唔知當時發生乜事 唔喺現場 而家姐只係講咗地點比我知 依家趕緊去 麻煩盡快叫救護車到現場 ~
噢 原來媽咪係 "喺上旅遊車梯級時 隻腳無力 所以右腳嘅上 5 吋下 5 吋撞咗落樓梯 " 坐喺車度已經痛痛地 但估唔到番到屋企咁嚴重囉 隻腳瘀腫 手掌咁大嘅瘀血泡 ( 救護員話應該撞爆條微絲血管 問題唔大 ) 我就跟車 里奧大人就自己坐的士去急症室等我地 因為媽咪血壓 & 心跳比較快 所以停留咗一陣再量過 確保正常先開車 ~
去到 A & E 就即幫媽咪登記 但我頭先嚇一嚇 肯定聽嘢聽到唔清唔楚 所以叫里奧大人喺 A & E 入面陪媽咪 感恩醫生話媽咪無問題 又唔想放血 因為可以自然咁等自己吸收 又話媽咪一個人喺屋企 痛到都係行唔到 留喺醫院觀察仲好啦 之後就陪媽咪上病房 lu ~
上到房之後 d 護士又係超級好人 我同里奧大人講唔該 佢話 " 唔駛唔該 唔該妳 " 之後另一個護士又超級好人 見我地無坐椅 即刻拎張坐椅比我 真係好感動架 因為 QE d 護士唔係咁架 唔理妳呢 ~
諗住都 7 點 應該等唔到醫生 因為唔係緊急病情 但好感謝神保守 兩位醫生 7 點 8 到咗 都話媽咪隻腳無乜事 因為食咗薄血丸 所以先腫到咁 留院等到自己吸收哂 d 血就可以出院架喇 ~
好感謝天父同里奧大人 因為今日如果唔係約里奧大人家姐飲茶 再去拜爸爸 之後等咗 45 分鐘的士 再要去官塘廣場買嘢 根本我同里奧大人就唔會喺官塘 咁就陪唔到媽咪 家姐又要特登喺屋企出黎 咁都需要 1 個鐘啦 同埋好在里奧大人喺我身邊 好冷靜咁幫我手 如果唔係真係連我都入埋去 A & E 架喇 ~
本來今晚係同里奧大人屋企聚餐 但無計啦 我同里奧大人都好攰 去觀塘食粉麵算喇 ~
番到屋企再問家姐點解妳話媽咪比車撞 原來家姐話媽咪上旅遊車唔小心撞到梯級 隻腳痛到行唔到 所以自己打唔到 999 喎 哎呀 點解我會聽到比車撞架 真係個人緊張聽乜都唔知 得個驚字 自己嚇親自己添 噢 ~


text:
( 13-nov-2011 sun )
尋晚喺張床差唔多 3 點先瞓到 其一飲咗咖啡 其二應該係熱呀 好在里奧大人起身開咗冷氣 咁我就當堂瞓得好舒服喇 ~
同里奧大人去大快活食早餐 食完就諗住自己去惠度買嘢 因為有 95 折嘛 因為我要計過度過買嘅錢可以換幾多個印花 如果里奧大人喺度 我要好快手 不過佢又主動話陪我 咁我都講明要計數 佢都幫我計埋呢 如果我買嘅銀碼係 $105 咁我會買多 $20 好過下次要買 $60 先有 1 個印花嘛 ~
今朝里奧大人同佢朋友番崇拜 之後就食 lunch 我就話明話要執書柜 又要抹窗 呢兩樣嘢想做好耐 真係唔想再拖 依排又要探媽咪 無哂時間 所以唔番崇拜囉 ~
熨完衫已經 2 點半先走 啱啱里奧大人打黎話食完 所以叫佢外賣比我食呢 ~
沖完涼再睇陣電視 瞓咗半個鐘就起身煮水餃蝦子麵比媽咪 煮呢 d 湯麵真係唔可以早 d 煮 要諗走先煮 之後仲要分開湯上 唔係索哂 d 湯好難食呢 ~
我叫里奧大人唔好去喇 佢仲趕緊公司嘢 所以我又兜埋家姐一齊去探媽咪 今晚婆婆生日 所以我地 7 點就走 lu ~
之後叫里奧大人喺屋企附近巴士站等我地 我地一上車就打比佢 咁就一齊去紅磡喇 ~
今次媽咪 大舅父一家同第 2 個舅父一家都無黎 所以一圍搞掂哂 ~
差唔多 10 點半就走喇 同埋家姐一齊坐巴士番屋企 呢排又攰 尋晚又瞓得唔好 所以番到屋企即沖涼即瞓喇 ~


text:
之前講過話會post dada破處既經過, 但一來破處既事發生太久, 而且又無咩特別, 相反最近發生了一件有趣事, 比起破處更加有趣, 所以不如打呢件事同大家分享.
話說上星期六dada既一個好朋友叫我去打羽毛球, 由於dada好鍾意打波, 所以就應邀出席. 當晚我地有六個人, 四男兩女, 我朋友打波果度係club house, 所以一定要佢帶我地先可以入去, 我依時到達, 見到我朋友同埋佢朋友已經到咗, 我朋友見到我就介紹我俾佢朋友認識, 佢朋友叫阿k, 原來佢係紀律部隊人員, 所以都幾大隻, 而且阿k已經結咗婚,
我地閒聊咗一陣, 朋友收到電話, 話另外果三個男仔要遲d到, 於是我地三個自己上去先, 我同朋友就換衫先, 而阿k就自己入去球場. 當晚dada換咗一件都幾簿既白色衫, 入面帶咗個黑色bra, 貼身短褲, 跟住同朋友一齊入球場.
阿k見到我入場, 就係咁望實我, 朋友見到就話佢係咁望我, 就同佢講笑話信吾信話俾你老婆知, 佢先吾敢再望. 由於得我地三個, 所以我地開波先, 阿K打得都好叻, 所以我同朋友就兩個打佢一個, 由於我朋友吾係太叻, 所以d波好多時都係我地果邊場, 我成日都要烏低身執波, 每次執完, 我都見阿k係咁望住我, 後來我先知道, 原來因為我件衫個領比較闊, 所以我一烏低身, 對面既人都會睇到我入面, 有幾次我見到阿k望到眼都吾眨, 我竟然無嬲, 而且仲好enjoy果種俾人偷窺既感覺.
打咗一陣, 另外果三個人到咗, 但入吾到嚟, 要我朋友去接佢, 於是我朋友就叫阿K同我打住先, 佢就落去接佢地. 我朋友走咗之後, 就得番我地兩個, 打咗一陣, 阿K就話我d姿勢吾係好啱, 要過嚟教我, 我知呢個時候佢要出手了,
佢走埋我身後, 叫我舉高對手, 幻想有個羽毛球趺落嚟, 於是我就舉高手, 呢個時候, 佢就係後面攬住我條腰, 要我個身挺直, 佢用個身貼住我後面, 我feel到佢波褲入面既捧捧已經開始變大, 係咁頂住我pat pat, 而雙手就係咁摸我條腰, 有幾次我feel到佢隻手掃到我波邊.
正當我吾知應該點做既時候, 阿K係我耳邊問我
K : 好大好SEXY呀, 妳對波有無33C?
DADA : 你點知ga?
K : 估下囉, 我都估吾到咁準
呢個時候佢雙手係後面移咗上去, 好溫柔咁揸我對波, 而且又係我耳邊吹氣, 我身已經軟晒, 挨晒落佢度
K : 好軟綿綿呀, 我係咪揸得妳好舒服呢?
我已經吾識笞佢, 只係合埋雙眼好好享受. 過咗一陣, 我覺得應該要停, 因為我朋友好快就返, 吾可以俾佢見到, 於是我捉住阿K對手, 示意佢要停, 阿K都明白, 所以我地就"暫時"停止呢幾分鐘咁荒唐既行為, 繼續打波
我地打咗兩個鐘頭波, 已經好累了, 朋友話不如早d去沖涼, 於是dada就同朋友兩個先行去更衣室沖涼換衫.
入到更衣室, 我同朋友各自除晒衫, 準備步入浴格
朋友: 嘩, dada妳心口做咩呀, 一tat tat紅色印既?
我望下塊鏡, 見到自己心口波波上面有幾個紅色既印, 應該係頭先阿k好大力揸我啜我而留底既
dada : 吾知呢, 可能敏感啩.......
dada已經吾理朋友既反應, 一支箭沖入浴格裡面.
一路沖, dada唸番起剛才廁格既情景, 阿k一對大手好粗魯咁係dada對波波上又揸又搓, 阿k果條又大又硬既jj係dada個口出出入入, 呢d晝面係dada腦海浮現., dada一隻手不其然摸住自己既波波, 幻想再一次俾阿k揸緊, 而另一隻手就向下面進發, 手指插入自己小穴裡, 腦海幻想緊阿k已經入咗嚟, 用緊佢條又大又硬既jj插我, dada一路用手指又插又捽, 終於自己都令到自己又嚟一次, 忍吾住叫咗出嚟, 朋友聽到我叫, 即刻問我有無事, 我真係驚佢衝入嚟, 就話佢知無事.
Dada換衫既時候, 唸住今晚多數都會係阿k送我返屋企, 就作出咗一個好大膽既做法, 決定真空出街, 身上著咗件小背心+低腰短褲, 再加件jacket, 然後就離開更衣室.


text:
今日做左一件十幾年冇做過既事~XD
我同丁屎各自+1跟左媽媽去溜冰*0* 出發前好緊張呢~十幾年冇踩唔知仲識唔識~
第一次溜係小學六年級跟阿媽去, 當時阿媽有學溜冰, 而我就學roller~ 學左少少花識, 仲o係屋企一路拖地一路練習XD
其後中二又成日一個人去太古城溜冰, 為左想見o個度一個男仔, 佢又係成日會去~聽講仲係我小學既師兄XD
中五o個排都有同教會d fd去玩下~當時仲有一個唔識既女仔搵個男仔fd走黎結識我地當中一個男仔, 拖手溜左幾圈, 個女仔幾靚女架, mix黎, 之後佢地仲有電話聯絡XD我仲記得個男仔走黎問我地個FD幾點作為開場白XD
我成日經過丁屎後面就篤下佢整鬼佢XD
見唔見倒丁屎o係我隔離呀XD
今日試左細個溜冰學既前後溜胡蘆~記得細個學roller仲學左前溜交叉, 都o係屋企練左好耐先識…後溜交叉未練識已經冇學(暑期班), o個時第一二堂已經學mout低, 仲要舉高一隻腳溜~
今日大catfood都有叫我地mout低, 唔知點解只有丁屎一個mout唔倒~XD 大catfood話你覺得自己唔得咁就唔得架喇~ 呢個道理我相信可以認用o係好多方面 ~
DADDY都係十幾年冇玩過喇~
呢幅影得我幾瘦~XD
呢幅都係~ XD
臨走o個時o係門口見倒大小catfood張證件相, 真係勁似呀, 眼口鼻都餅印一樣! 同時daddy又話小catfood同媽媽好似樣~ ^0^
今日好好玩呀~ 不過除鞋時左腳抽筋好痛苦>< 丁屎就右腳XD


text:
2007年1月16日 星期二
曼谷漫遊記 - 第三集
到咗第3日, 我地一早就去咗MBK食Monk嘅好味多士, 因為貪佢多選擇有平! 我地要咗古古力多士同泰式奶茶! 佢嘅古古力多士淋咗超多古古力醬上面, 而奶茶又香d同冇咁濃, 所以我都飲到, 真係幾好食~
不過可惜佢地果度唔俾影相, 所以... sorry, 冇相睇究竟有幾好味!食完之後, 龍少就要去揾揾沖哥介紹果間賣泰拳用品嘅鋪頭. 但係由於個地址唔清楚, 問人都唔知響邊, 同加上個地圖都好似唔係好啱咁~~
結果我地身水身汗咁揾咗成粒鐘先揾到! 不過d價錢都係同hk差唔多, 所以結論都係... 冇買! 跟住我地就返返去MBK人地話好好味嘅豬手飯同映豆腐. 不過, 都唔係話真係咁好味啫, 我寧願返去食雞飯, 或者返Siam食紅豬仔魚旦粉好過!

食完之後我地就想行過去Siam Square度食青木瓜沙律, 雖然響bkk真係通街都係, 但係當你見到d烏繩已經食咗頭淡湯, 同埋佢地又加d生蟹, 就連我依d咁為食嘅人都唔敢食!
但係當去到Siam Square果間專買店, 真係嚇死人, 多人多到要排好好好長龍, 所以... 算喇, 唯有放棄啦! 跟住我地就上番Siam Centre逛吓, 嘩, 都係2年冇去, 變得好犀利, 靚咗潮咗好多! 之後我地就去咗Siam Paragon睇"爸爸", 因為佢有成半層都係賣"爸爸", 咩牌子都好, 而且仲要係有passport就有5% discount!! 都幾好架... 於是我就開始埋頭苦幹地睇呀試呀, 而好好彩counter中間有幾張好舒服嘅梳化, 龍少就當然唔會執輸霸番張等吓瞓吓! 不過我都算唔話得, 等我買好之後, 我帶番龍少去買泳褲! 嘩, speedo d泳褲全部8折, 而且d款都唔差, 所以龍少都簡得好開心~ 最後佢買咗條小小charm嘅boxer型泳褲, 都幾好睇架!之後我地就去返Siam Square食晚飯! 其實我地係想去新假期書仔介紹果間"Seefah"平民泰菜, 但係唔知點解, 去到硬係覺得入去就會俾人揾笨嘅感覺, 加上都唔覺有本地人去食.....?! 所以都係去過另一間 - S&P. S&P係咩? 響泰國有好多分店架, 仲有埋bakery同急凍食品! 由於之前有好多blog友介紹過, 所以我地一開始都係抱住個試吓無妨嘅心態去食, 而且我又叫錯嘢食... 事緣我想食泰式濕炒河, 咁佢個menu有2項嘅英文係一樣嘅, 都係"fried rice noodle with chickren", 我問個泰仔2者有咩分別, 佢響度指指點點... 我地都唔知佢做咩
! 所以到最後唯有點指兵兵, 求其指咗一個俾佢囉! 龍少就叫咗一客蟹肉炒飯set, 跟一碟泰式香腸沙律! 開頭以為係普通嘢, 點知一試, d炒飯好香, 又多蟹肉, 夠哂火喉, 簡單d講 - 好味; 個沙律好清, d香腸唔似我地平時食果d咁, 就連洋蔥都好甜, 真係好好味! 好喇, 跟住到我果客黎到, 點知竟然會係我最憎嘅"杰撻撻"醬汁+炸過嘅麵... 真係有d唔知點算! 都唔知點解我成日都中蕉! 去日本食拉麵, 叫個野菜拉麵, 佢都可以整個"杰撻撻"醬汁去撈d野菜, 真係好核突!!! 龍少話同我交換食, 但係我唔想唔鐘意嘅嘢就俾哂佢, 所以都係自作自受番! 不過一食, 咦, 又ok喎! 其實都幾好味架, d味道仲拍得住hk嘅大酒樓架. 不過我對d汁有偏見啫~
由於份量好細, 我地食完之後, 想過去紅豬仔度食20babt但好好味嘅魚旦粉
, 點知... 收緊鋪!!! 嘩, 真係幾傷心吓~ 不過龍少為咗"tum"番我, 就帶我去Suam Lum Night Bazzar度坐摩天輪! 一去到就見到個好靚好大嘅摩天輪喇, 我地就第一時間去坐! 100babt一位, 都ok啦! 其他果d摩天輪好浪漫, 依個係刺激架?! 因為佢轉得好快好快好快... 真係有小小暈嘅感覺, 不過又好得意!
有得坐摩天輪真係好開心, 因為細細個都已經成日要大人帶我去玩! 之後我地當然又要去佢個露天food court度食嘢啦~ 依度d嘢食比其他food court較地道, 所以較多本地人去飲吓啤酒食吓小食! 係果度, 我終於可以食到恨咗好耐嘅青木瓜沙律, 同魚旦粉! 龍少問我想飲咩, 唔知點解我好突然咁想飲"楊桃汁", 其實都諗住點會好呢, 但係又俾龍少揾到喎, 好開心呀~ 雖然唔知佢點揾番黎, 但係真係要多謝龍少喇!!!!
7 Jan 07
訂閱: 張貼留言 (Atom)


text:
番到第二個星期,同同事0既交談機會不太多,不過好彩有阿don呢個好肯講公司野0既同事比較0岩傾,八到d野.
不出我所料,呢個post留唔到人,之前幾個月有幾個人做兩做就走.我係來頂winnie個位,佢下星期就走.佢跟開-既野將會由我同另一個fresh grad一齊跟,有d難度,大家都fresh,好多野都唔係好知.
manager samuel冇讀過大學,唔知係咪因為咁佢對住一班u grad 0既手下都冇架子,又唔怕煩?佢老婆係診所護士,剛剛生左bb.剛畢業拍著samuel比較平易近人0既supervisor都幾好,if拍著好似有線 gigi咁0既變態婆就pk.
今個星期首嘗番夜滋味.番夜同番早都幾大分別.番早冇咩學生來,冇咩人serve,基本上可準時收工.番夜好多學生,又要拉車仔過第二條街0既課室送notes,好彩得我一個女仔,應該唔使我去.都係果幾個fresh grad過去,有階級觀念.尋晚第一次過去幫手做evaluation,第一次就lai野,班學生話上星期已經做左,唔使做.第二次果個阿sir似乎係新來,以為係同佢做evaluation,我入到去佢以為我係學生,叫我take a seat,繼續講書. d學生叫我去吹佢,同佢講野佢又講英文,仲以為佢唔識中文,原來佢以為佢要speak eng all the time.
雖然好快個department得番我一個女仔,不過我又唔係好受著目.又冇靚仔,冇so.聽don講之前一直想請女,但d女interview表現唔好.
終於掌握左部廿幾萬0既super 影印機點用.冇野真係勁,可以自己釘埋.
anyway,遲d winnie走左要咩重飛,有d緊張.
我幾時先可以好似winnie咁quit左呢份搵份好d 0既呢?


text:
2013年3月30日 星期六
三儍襲東京 day 5 30/3/2013
今日我哋就要返香港,所以要爭取時間,由於得半日,為咗慳時間,所以只響池袋活動.一早起身執好哂行李就摷醒3位少爺起身梳洗食早餐,搞掂哂就落lobby book埋去機場嘅巴士再出去行街.第一站係超市,我哋買咗大量零食同好靚嘅士多啤梨做手信,返酒店放低之後再行藥房,買護膚品化妝品同等等;終於夠鐘等到百貨公司開門喇,第一時間行西武,用咗唔夠半個鐘買咗銀包同手袋,仲要平香港幾百蚊,滿足!
由於要撘點幾嘅shuttle出機場,我哋要好趕咁返酒店,極速整理好行理就上車,好彩無留低是旦一件行李或其中一個細路.個幾鐘嘅車程之後終於到咗成田機場,我哋check in咗之後仲有好多時間先上機,所以先食午餐.求其入咗一間食天婦羅嘅餐廳食飯,哈!估唔到有驚喜喎!d嘢唔算貴之餘仲幾好食.食飽飽之後再行街,居然俾我見到某女裝牌子做8折,比響東京買更平,唔駛講緊係即掃啦,happy shopping 之後係時侯上機返香港啦,日本,我哋好快番嚟㗎!
張貼者: jacqueline 於 上午3:16 沒有留言:
2013年3月29日 星期五
三傻襲東京 day 4 29/3/2013
嗚嗚⋯張SD card 唔見咗,所以day 4 ,5嘅遊記得番少量大少部相機影,好有王家衛風格嘅相咋!請見諒!
一早起身食完早餐就出發去今個trip另一重點 – 鐵路博物館.鐵路博物館位於崎玉県,但由池袋出發都好方便,只係半個鐘頭嘅車程就到.去到博物館雖然未夠鐘開門,但已經好好人等陣入場.博物館準時10點鐘開門,我哋買咗入場卷入咗場之後就第一時間跑去拎駕駛小火車嘅予約卷(整理卷),但已經去到下晝兩點半,換言知如果我地想玩揸小火車就要等多4個幾鐘.
響哩幾個鐘我地就參觀下日本唔同型號嘅火車,仲坐咗微縮版嘅小火車,大少二少響playground玩到咁上下我哋多開始有d肚餓,所以就響博物館嘅便當店買咗幾個便當,去咗其中一架陳列嘅火車去吃午餐.
d便當其實都幾好味,不過最唔好就係凍嘅,而且分量偏少,價錢都唔平.食完午餐我哋就繼續參觀,周圍行下睇下,終於到2點,我哋就去揸小火車嘅counter買飛,等咗一陣就有得玩喇.小火車嘅控制好簡單,只係控制開車,車速同停車,但對大少嚟請已經好好玩,至於二少⋯都係做乘客算啦.由於我哋有三張整理卷,所以可以俾大少玩多一次,話咁快就玩完,我哋就去咗博物館嘅精品店買咗d紀念品,之後就離開嘞.
下一站完定係去outlet血併,但因為車程問題,再加上大家都已經好攰所以決定取消.我哋先番酒店休息一陣,再去秋葉原𣿬合埋朋友就去食飯,不過想食嗰間餐廳居然話已經唔入客,唯有去和民食算數.
今晚係最後一晚響東京,食完飯已經好夜,但因為覺得硬係未行夠,所以我哋繼續夜遊池袋,行24小時都開嘅藥房同激安店,買夠就番酒店執行理同休息嘞.(day 4 完)
張貼者: jacqueline 於 上午3:10 沒有留言:
2013年3月28日 星期四
三儍襲東京 day 3 28/3/2013
一早起身梳洗完就出發,見時間仲早,先到酒店附近嘅超市行個圈,超市係新開,由酒店行過去只係五分鐘路程,雖然無Sunshine City附近嘅西友咁大,但勝在方便同新淨,行完我哋就出發去上野,先嘆個靚早餐,再𣿬合埋朋友就到上野恩賜公園賞櫻.
原本我哋行程無賞櫻呢項,不過今次嚟東京撞正提早開花,而且呢段時間仲係滿開,唔睇櫻花似乎嘥咗,所以決定加插賞櫻.上野公園係熱門賞櫻地點,去到已經人頭湧湧,我哋慢慢行,邊行邊映相,行到咁上就到涉谷食飯.
午餐我哋去渉谷嘅美登利食壽司,一如以住美登利都係咁長龍,排咗半個鐘之前終於有得食嘞.我哋點咗set,包括茶碗蒸,蟹膏沙律,味噌湯同壽司,d嘢好好味,分量亦好多,飽到攬住個肚走.
食飽咗最好就係行街 shopping,今日最大目標就係去買鞋,行咗涉谷幾間大型百貨公司,終於買到心頭好,仲要兩對咁多!行咗一陣見個肚有空位,係時候食甜品.我哋去咗上次嗰間牛奶雪糕專門店食雪糕,不過唔知係咪太多人買整唔切,所以d雪糕無咁滑,仲有d溶溶地.
食完雪糕就繼續行街,由涉谷行去原宿途中有個小公園,裏面有幾棵開得好靚嘅櫻花樹,入去行咗陣再繼續行街,行完裏原宿再行我最鐘意嘅 Laforet,最後只係用咗半個鐘就掃咗唔少靚衫.
行完街街係時候抖抖,我哋搭metro番池袋,先去東武百貨樓下嘅蛋糕店買蛋糕,再返酒店放低d戰利品,休息一陣就出去食晚飯.今晚去磯丸水產食燒海解鮮,雖然唔算好平,不過真係好好味.食完番酒店沖好涼再食埋好好味嘅蛋糕就瞓嘞!
張貼者: jacqueline 於 上午2:53 沒有留言:
2013年3月27日 星期三
三儍襲東京 day 2 27/3/2013
玩完已經點幾,係時候食lunch,今餐我哋去ぽムの樹食蛋包飯,d蛋包飯真係好好味,蛋皮又嫩又香又多汁,而且價錢又唔貴,食飽就去行街街.
原本plan咗去 Toyota 嘅 Megaweb睇車,不過出面大風大雨又涷,而且 Decks 同附近好多嘢行,所以決定更改行程,行下街算數.我哋行咗台場嘅懷舊商店街,西松屋買咗d bb用品,就撘 Metro嘅臨海線轉JR到東京站行東京駅一番街.
到東京駅一番街最主要係去Miffy shop,不過可惜Miffy d用品啱睇唔啱駛,所以浄係買咗少少糖果就算.反而之後響Tomica shop,收獲都幾豐富,兩位少爺行到唔捨得走.
張貼者: jacqueline 於 上午2:48 沒有留言:
2013年3月26日 星期二
三儍襲東京 day1 26/3/2013
餓咗2年,我家三少出埋世,終於可以去東京玩啦.出發前好多人都覺得不可思議,因為兩個大人帶住三個細路去旅行似乎好高難度,但我哋實在太想去旅行喇,又想去睇下為食二少不斷食食食嘅樣,所以心口掛個勇字,出發!
我哋一早出發,去到機場check in 咗之後就先食個早餐,再慢慢行過登機閘口預備上機,之前預備咗個玩具喼比俾二少,佢超開心,拉住個喼四圍行,去到邊拉到邊,哈!又估唔到佢咁有責任心,幾時都記得個喼喎!
話咁快就上機,我哋第一項挑戰嚟喇:要同時handle一大一小bb再加一個細路響take off 同 landing 時坐定定唔扭計;四個鐘嘅機程乖乖哋留響自己嘅位度唔搔擾到人.好彩三儍都好合作,全程都無乜扭計,食完就瞓,瞓醒就玩,話咁快就到東京喇.
到埗後因為有bb,所以可以極速地行priority line過海關,拎行李.到咗入境大堂先拎咗張無乜用嘅 free wi-fi card,再用香港予先買定嘅limousine換票証去counter換到池袋,雖然我哋趕到撘3點25分嗰班車,但可惜架車得番2個位,唔夠我一家5口坐,所以迫住坐下一班遲半個鐘嘅車.
都唔知好彩定唔好彩,下一班車好少人坐,我哋可以坐得好舒服,但唔好彩嘅係勁塞車,足足要3個幾鐘先塞到出池袋.我哋嚟緊5日會住池袋 Metropolitan Hotel,亦即係limousin 嘅總站,雖然貴少少但勝在唔駛推住d行李週街行兼且可以加床,我哋check in咗,上房放好行李就會合早一步到東京嘅朋友出去.原先想去行Akachan買dbb用品同尿片呢幾日用,但因為太塞車而失哂予預算,結果只有去咗Sunshine City嘅玩具反斗城買嘢,再去埋附近嘅西友買早餐小食生果返酒店響用.
買完嘢係時候要食嘢,因為大家都好攰,所以只係響應酒店附近嘅和民解決,雖然只係和民,但日本嘅始終好味d,食飽就返酒店,三儍沖完涼就已經瞓哂,我哋響享用完甜品都休息啦!
張貼者: jacqueline 於 上午2:34 沒有留言:
2013年2月6日 星期三
bb都旅行-其他注意事項
清潔衛生
沖涼 - 同小朋友,尤其係比較細嘅小朋友去旅行,另一個難題就係安排點同小朋友沖涼,可以有以下安排:
2. 沖好涼嘅大人坐響度,除好衫就交bb比沖好涼嘅大人抱住沖涼,另外一個人就從旁協助
3. bb沖完涼就由協助者拎毛巾同bb抹身,抱走bb出去床上著衫著片
安全
沖涼 - 同小朋友,尤其係比較細嘅小朋友去旅行,另一個難題就係安排點同小朋友沖涼,可以有以下安排:
- 年齡較大已經識企嘅可以用花灑淋浴,不過要響屋企試咗小朋友唔驚先
- 未識企既,如果酒店有浴缸嘅可以用浴缸同小朋友沖涼.不過建議先消毒咗個浴缸先好同用,因為執房d人有機會一條步抹完廁所再抹浴缸.可以先用酒精濕紙巾抹下個浴缸或者用個噴霧嘴嘅小樽裝d酒精,去到酒店噴吓個浴缸,酒精揮發咗之後就消毒完畢
- 如果唔介意拎又唔怕煩嘅可以用旅行吹氣浴盆,不過留意吹氣浴盆比較細,只係啱d細bb.另外,可以用小型吹氣水池代替浴盆.
- 如果酒店只得花灑而無浴缸的話,未識企嘅bb都可以用花灑淋浴,都係嗰句,最好先響屋企試過無問題先.方法係:
2. 沖好涼嘅大人坐響度,除好衫就交bb比沖好涼嘅大人抱住沖涼,另外一個人就從旁協助
3. bb沖完涼就由協助者拎毛巾同bb抹身,抱走bb出去床上著衫著片
- 某d酒店會可以借用bb浴盆,可以向入住酒店查詢.用之前都係最好先消毒
- 酒店房通常都會長開冷氣,同小朋友沖涼記得先熄咗冷氣先,以免沖完涼未著得切衫凍親小朋友
一般衛生
- 常備消毒濕紙巾或酒精,以便隨時消毒雙手
- 飛機升降可能令到小朋友嘅耳仔有d唔舒服,甚至有d痛,解決方法係大d嘅小朋友可以俾粒糖佢食,bb可以食奶/喝水/食奶咀,總之有吸啜吞咽嘅動作就可以
- 尿片通常要自己帶,不真係唔記得拎的話飛機上通常都有少量供應,有需要可以機員求助
- 開奶熱水可以問機員拎(不過我通常都自備)
- 大d既小朋友嫌悶可以厚臉皮d問機員攞fun pack,因為有訂兒童餐就通常連埋fun pack,機員無派可能唔記得.fun pack裏面通常有d填顏色,貼貼紙等小遊戲,可以比小朋友解悶
- 如果打算用自己bb車去到閘口先比職員,就一定要問清一落機響閘口係響行李帶定係響行李帶拎bb車.親身試過無問清楚結果要兩頭滕搵bb車,徙咗唔少時間
安全
- 要小心小朋友玩得開心得濟走失咗,要無時無刻留意小朋友做緊乜
- 安排節目要量力而為,以免樂極生悲
張貼者: jacqueline 於 上午8:47 沒有留言:
標籤: bb都旅行
bb都旅行-飲食篇
同小朋友去旅行,最煩就係同佢安排飲食,下面有少少經驗可以同大家分享吓:
年齡較大既小朋友
使用方法:1..將需要份量己奶粉入落袋到
奶樽餐具處理
年齡較大既小朋友
- 之前講過,如果小朋友夠大,可以唔需要特別預備食物,同大人一齊食嘢,體驗唔同地方食的文化,不過行程安排就要遷就小朋友,去d啱佢哋口味又衛生嘅地方用膳.如果可以的話帶少少乾糧去,萬一d嘢口味唔啱或者小朋友肚餓係上嚟都有d嘢食頂吓肚
- 唔好嫌麻煩嫌重,一定要帶支蒸餾水去溝當地水比小朋友飲,以免水土不服
- 儘量避免食街邊嘢,要小心飲食,小朋友響旅行其間腸胃炎係件好麻煩嘅事
- 如果有早晚飲奶嘅習慣,可以轉飲鮮奶,不過條件係響出發前試過而腸胃又適應
要食奶嘅bb
餵人奶
- 如果餵人奶就最方便,有媽媽就有奶,不過要留意唔係度度都有育嬰室(至少飛機就無),所以有心理準備要響公眾地方餵奶,帶條餵奶巾去就萬無一失
- 出發前最好打聽下目的地邊度有育嬰室,上forum問人或者去當地大型百貨公司嘅網站睇下有無有關設備都可以
- 如果未試過用餵奶巾或者未試過響公眾地方餵奶就要出發前練習吓,費事到時bb要食奶又一時搵唔到育嬰室會好哩hea
- 媽媽記得要飲多d水同爭取時間休息,確有足夠嘅奶比bb食,如果bb有補開奶的話就要帶埋奶粉奶樽去
餵奶粉
- 除非你可以肯定去到目的地會買到你小朋友食開嘅奶粉,否則一定要帶足夠,甚至多幾餐奶粉去,儘量避免去到先撲奶粉
- 開奶嘅水就如上述所講,帶支蒸餾水去溝當地水再用嚟開奶,一下子用哂當地嘅水會怕小朋友唔適應
- 雖然旅行奶樽同奶粉袋唔平,但係會幫到你拎少同洗少好多嘢,而且又衛生,不妨考慮使用:
奶粉袋:
我用開嘅奶粉袋 日本百貨公司有得買
使用方法:
step1 step 2 step 3
2.除去自動黏貼膠紙,摺好袋口,再用附 開奶時送貼紙貼好奶粉袋,可以響貼紙上寫上奶粉份量
3.撕開貼紙就可以倒d奶粉出嚟
旅行奶樽:
我用開嘅旅行奶樽,已經有個圓型奶咀, 要另外配即棄奶袋使用,響bb用品店有得賣. 如果想用返自己用開嘅奶咀,肥樽就咁拎落去就fit,瘦樽要另加個adapter,如圖:
(註:哩隻旅行奶樽已經無adapter賣,如果用瘦樽就要考慮用另外牌子)
用旅行奶樽嘅好處係奶樽內膽係即棄奶袋,用完抽個內膽出嚟掉,個奶樽基本上無掂過d奶,淨係個奶咀會污糟.下一餐先佩番個乾淨奶咀同新內膽就得,換言之出街可以淨係帶一個樽,足夠嘅即棄奶袋同所需餐數嘅咀就得,返到酒店就淨係消毒奶咀同清潔一下個奶樽就ok
使用方法:
step1 step2 step3
1.放入即棄奶袋
2.倒入需要份量嘅水開奶,水份量可以睇返樽身刻度
3.使用後抽起用過嘅即棄奶袋棄置
2.倒入需要份量嘅水開奶,水份量可以睇返樽身刻度
3.使用後抽起用過嘅即棄奶袋棄置
要食固體食物嘅bb
- 要食固體食物嘅就要記得帶私家餐具,因為唔係度度都有得借用
- 如果要食米糊可以用更上面提過嘅奶粉袋,將米粉一包包pack好,食先倒出嚟開奶食
- 如果行程時間鬆動嘅可以帶旅行電飯煲去煲粥仔(我自己就試過),可以響出發前預先將d米用攪伴機打碎,去到酒店臨瞓前用水浸住d米第二朝起身就開 始煲,煲一陣就好綿好靚,臨出門口之前放入暖壼,午餐時仲會暖;如果大d要餸的話我會去當地買雞蛋同番茄,因為快熟好味又有營養,材料又易處理,放埋落去 一齊煲就得
- 如果bb唔鐘意食粥,個煲仲可以用嚟煲通粉/字母粉被bb食,通粉我會揀家X牌嗰隻,唔落味粉去煲,好快煲熟.不過要記得湯同粉要分開裝如果唔係食個陣會林哂,好難食
- 如果嫌煲粥麻煩又或者行程緊密唔容許煲粥,可以考慮買baby food俾小朋友食,不過原則係先響出發前先試食,小朋友接受而又無不良反應先好帶去旅行
- 市面有d一包包嘅粥賣,啱d唔肯食baby food但未食到大人嘢,又唔想帶個煲去煲粥嘅小朋友食.響日式超級市場有售
- 另外有做法係加滾水同米入暖壼焗過夜,第二朝會變做粥,不過我未試過唔知係咪真係work,而且會淨係得白粥,無餸俾小朋友
- 如果全日出去玩,我嘅做發係午餐食自己煲嘅粥仔/粉麵,晚餐係食baby food/包裝粥.盡量每餐食唔同嘅嘢,就算全部都食baby food都食d唔同嘅味,等bb有新鮮感,唔駛咁悶
- 有心理預備小朋去旅行會因生理習慣改變又或者太多新奇事物sidetrack,令到bb飲食習慣改變,變得唔肯食你預備好嘅食物,所以要有兩手準備,有食開奶嘅就要預多幾餐奶,如果小朋友唔食固體食物都有奶頂肚;大d嘅飲果汁鮮奶食麵包都ok
- bb 車可以充當height chair,方便比小朋友坐定定餵食
- 小朋友用過嘅奶樽同食具返到酒店後一定要徹底清潔,所以有關用品如冼潔液,奶樽擦等就要按個人需要而攜帶
- 如果bb仲細,奶樽食具仍然需要消毒就千祈唔好懶,要照樣消毒,可以考慮用消毒葯片浸.用個大嘅密實袋裝,將要消毒嘅物件放入去,再加適當份量嘅水同葯片浸,浸完再過滾水就ok,我去咁多次旅都係用呢個方法消毒奶樽食具
- 如果旅程租住apartment hotel而酒店又有提供微波爐,可以考慮使用微波爐消毒袋消毒
張貼者: jacqueline 於 上午8:43 2 則留言:
標籤: bb都旅行
訂閱: 文章 (Atom)


text:
呢個世界上總會有啲其煩無比,但你同佢又唔係熟到值得俾佢煩嘅人.
仲記得幾年前喺MSN遇過呢類人,話說當時我開咗MSN之後行開咗,呢個人咁啱走嚟hi我,佢見我冇答,之後連續send咗五,六個(唔記得exactly幾多個,總之有多冇少)message俾我,內容包括「hi」(again),「here?」,「busy?」同埋來電震動等等.重點係我只不過係離開咗三分鐘,去咗個洗手間.冇應就梗係行開咗或者busy緊架啦,同埋我只不過係行開咗三分鐘,你話我三個鐘都係online mode但又唔應你就話啫,更何況人哋要唔應你的話,你send一百個嘅下場都係一樣架啦.
WhatsApp嘅情況仲堪虞,無限上網嘅普及令到某啲人覺得你廿四小時都應該作好覆message嘅準備.情況同MSN大同小異,叫完你見你唔覆又會繼續send嘢過嚟,如果見到你「last seen」個時間update咗就仲大鑊,會怪你做乜睇咗唔覆,講到你好似千古罪人,非接受死刑不可咁.
明明只係撩水吹,咩事搞到仲urgent過死人冚樓咁?其實我當時可唔可以係同朋友食緊飯,趕緊出門口,返緊工,或者係瞓緊覺,所以先至冇作出即時回應?
呢類人之所以chur得咁交關,全賴一班無時無刻,唔理場合都拎住部電話撳撳撳嘅人將佢哋縱壞晒.
其實我真係唔明白,好地地約出嚟食餐飯,點解要拎住部電話不停撳?老實講,如果話有其他約會要處理,行開講個電話,或間中覆一,兩個message,我絕對理解,但成餐飯都開住個WhatsApp,甚至開埋Facebook睇updates兼留言,其實有冇考慮到其他朋友嘅感受?成餐飯要其他人望住你撳電話,會唔會有啲唔尊重?定係expect成檯人都係拎住部電話Facebook送飯?咁唔駛出嚟啦,各自各買外賣返屋企,開住個電視望住部電話咪得囉,駛鬼特登搵個好地方坐好啲,食好啲咩!
人類之間嘅感情靠溝通維繫,最切實嘅溝通方法莫過於面對面嘅交流,如果有呢個機會都唔把握,反而停留喺虛擬世界入面,我敢講發達嘅科技會將人類嘅關係拉到最疏離.定還是你只係在乎Facebook上面有幾多個「like」?
適當嘅時候放低電話,會發現呢個世界有更多比WhatsApp吹水同Facebook開心share更有意義嘅人同事等住你去欣賞,等緊你去做.


text:
體重與身高
今期沒有機會上個磅, 所以唔知實際重量, 但憑平時莎拉抱佢既感覺, 已Feel到佢重量應該有進步. 而身高方面, 莎拉自己粗略度過, 好似有78cm, 比上個月高咗啦. 好多人見到陶寶B都話佢唔似11個月大, 因為佢真係身長, 唔通陶寶B會變成老積仔, OH NO, 莎拉唔要呀!!! 所以而家有機會返而會俾陶寶B著多啲BB裝, 即係啲包住PatPat既style, 因為遲啲再大啲, 就唔再有size著到架啦. 懷念小時候既陶寶B呢.
依然保持住2餐固體, 3餐奶及1次水果. 不過呢個月開始覺得陶寶B識得揀嘢食, 特別係水果方面, 因為以前佢細個時都會食牛油果及木瓜, 但係而家真係掂都唔掂, 水果就最like食啤利, 藍莓及香蕉, 即係話甜味重啲既水果至食, 真係激C. 莎拉見佢出咗都有8隻牙仔啦, 諗住比佢試吓食Pasta及麵包, 點知陶寶B通通都唔Like, 陶寶B你唔係鐘意食軟飯呀?!!! 唔好做軟飯王好喎.
-呢一個月真係進步神速, 月頭都仲見到陶寶B爬得好慢好唔順, 但到咗月尾, 就已經爬得好快, 三爬兩撥就已經由廳既一面爬到去另一面, 真係快到呢.
-暫時都仲未識講嘢, 連"媽媽"及"嗲嗲"既音都未聽過, 不過莎拉覺得陶寶B係古惑B嚟架, 因為每次對住陶寶B講佢既壞話, 陶寶B好似識聽咁, 望住我地係度笑.
-另一樣莎拉最開心既就係識得"錫錫"呢個指令, 不過都要睇陶寶B既心情先得, 當攰及扭計就一定唔會做, 不過話就話係"錫錫", 不過陶寶B係用頭碰你個頭就當係"錫錫", 好攪笑.
-已經自己可以扶住物件企, 仲開始見到佢放手, 嘗試唔扶住自己企, 暫時都係只可以hold住幾秒啦.
-極度鐘意跳跳跳, 係網床度不斷跳, 好似跳彈床咁
作息時間
開始發現陶寶B愈來愈早瞓覺, 由之前10:30餵奶瞓覺改為而家10:00, 不過有時瞓到半夜可能會醒一醒, 之後就可能要"暗一暗". 其實佢早瞓啲都好架, 咁樣莎拉同謝菲就可以多少少私人時間早自己嘢.
健康
感恩呢個月平平安安, 身體沒有大問題, 係試過有一晚痾水, 不過都係一次, 之後就一切正常. 希望陶寶B Keep住呀, 做個健康快樂大baby!


text:
三色椒炒帶子
蒸白灼蝦
冬菇髮菜蠔豉燜排骨 - 冬菇同髮菜真係好鹹呀 我初初以為係我熱氣添 原來家姐都覺得鹹
炒黃芽白
粉葛鯪原豬橫脷湯
日本蘋果 + 火龍果
( 7-FEB-2014 FRI )
終於要番工喇 不過第一日番工係星期五 咁 d 時間都過得好快嘅 番多日又放假真係唔錯 ~
早餐食奶油多 又加咗 $2 好多餐廳都會喺新年之後加價架 ~
番到菇場忙呀 因為要做 report 所以最花時間呢 ~
今日有 lunch box 我 d 同事都覺得好出奇 呵呵 ~
忙到 4 點半 咁做完即 send out report 比同事啦 點知佢話做咩 send 比佢 2 月份係 partner 做架喎 嘩 真係晴天霹靂啦 原來係白做 只怪自己睇嘢唔清楚啦 不過我覺得唔係我做就唔好 send 埋比我啦 ~
今晚里奧大人食 Annual Dinner 所以我番媽咪屋企食飯 好在媽咪尋日打比我咋 如果唔係我都唔記得話比媽咪知去佢屋企食飯添 ~
7 點開飯 家姐一入屋除鞋就比利是我同媽咪呀 駛唔駛咁心急呀 哈哈 ~
家姐話上次同糟糟行 Log-on 時 家姐見到 Line 公仔 就即刻停低自己睇呀 佢話本身有個係熊大件衫寫住 happy birthday 但佢地話呢個得意 d 不過我都覺得拎住扎花得意 d 唔知以為佢送比情人添 哈哈
食完飯之後 家姐不停係咁食甜嘢 我話唔好再食食食啦 佢話今晚媽咪煮 d 嘢好鹹 所以要不停食甜嘢喎 但今晚 d 餸真係好鹹 我食慣濃味嘢都覺得鹹 上次淡今次鹹 真係出去食好過 大家都唔駛辛苦呢 正衰女包 哈哈 ~
8 點 45 分走喇 番到屋企即開機洗衫 之後就沖涼休息喇 ~
里奧大人差唔多 11 點先番到屋企 都算早架喇 因為佢老闆好鍾意唱歌 前年佢就係唱幾首歌先抽獎 如是者係咁唱係咁抽 搞到好夜先喺大陸走得 不過里奧大人話今晚 6 點抽獎抽到 10 點 好在唔係又唱住抽 唔係就慘 今晚佢地基本上係人人有獎 里奧大人都抽到 $1,000 開心開心 ~
睇多陣電視就瞓喇 都已經 11 點 45 分 我聽日要番工咋 唔係繼續睇呢 ~


text:
炒麵 / 八爪魚球 @ 匠工房秀吉 - 勁想食八爪魚球 不過今次麻麻地噃
黑椒牛肉飯 ( 加大 ) @ pepper lunch - 里奧大人加多 $5 做加大餐 咁都要 $47 真係越食越貴 之前係送埋汽水都好似係 $3x 依家連最好味嘅辣椒醬都無埋 無哂靈魂啦 同埋每食一次加一次錢 份量又小咗 汽水又無埋 咁我覺得又唔係咁值 lu
( 17-NOV-2013 SUN )
隔離單位之前生咗 BB 但佢就無喺屋企坐月 所以係無 BB 聲 之後佢地番到屋企 真係晚晚都有 BB 喊聲架 9 點幾實喊 總之周不時聽到喊聲 咁都覺得無咩嘢嘅 但尋晚就慘喇 依家無開冷氣瞓嘛 所以唔會關門 個 BB 喊到差唔多 2 點呀 搞到我無覺好瞓 嗚嗚 依家真係到我喊喇 ~
要番教會嘛 所以 10 點起身 好在起身果下又唔係好辛苦 ~
因為要買拖版 咁就行遠小小食早餐 當新環境都唔錯 哈哈 其實有時都會喺度食 tea 嘅 但就真係好小喺度食早餐囉 ~
食完就番屋企沖涼 抖陣就番教會喇 崇拜完畢之後就坐巴士出旺角 因為里奧大人想買相機鏡頭 感恩買到呀 ~
買完都 2 點半 里奧大人話開始有 d 餓 咁去雲桂香食米線喇 ~
我嘅豬軟骨小鍋米線 ( 小辣 ) - 唔辣 但好酸 慘 @@
里奧大人嘅紫菜豬腩肉米線 ( 小辣 )
去埋花園街行下 比我買到個斜揹袋 留番去旅行用最好 可以將個袋放喺前面 安全 d 咁呢 但如果將背囊揹喺前面 我覺得辛苦 因為背囊會裝好多嘢家嘛 阻住視線 睇唔到想買 d 咩 哈 ~
之後買多個環保袋就走喇 開始有 d 熱 因為條花園街真係好多人行呢 ~
坐 van 仔番屋企 又可以洗多機衫喇 天氣都好乾燥 唉 我仲係好飽 所以熨 2 機衫當做運動 ~
黑色 $3,300 但銀色居然要 $3,500 所以要黑色 買埋保護鏡 $200 之後有本記事薄送喎
拎出黎用都咪話唔驚 哈
大紅唇 @@
搞掂哂都 6 點幾 咁諗住去 Unilqo 買嘢 所以去 Piago Food Court 食嘢 因為我勁想食八爪魚丸呀 ~
又係飽到呢 所以要行下 Piago 同 Unliqo 之後再行 MP 同百佳 喺百佳買咗 d 生果 因為香蕉好平呀 之後番屋企喇 ~
沖完涼就 hea 過喇 睇陣電視 好快又 11 點 lu 又要瞓啦 ~


text:
2015年1月9日 星期五
蠔油燜鮑魚腩肉 + 青紅蘿蔔豬骨湯 ( 9-JAN-2015 )
( 9-JAN-2015 FRI )
話咁快又星期尾 lu 真係好喇 可以抖下 ~
早餐又又食芝腿治烘底 今次先似烘底嘛 ~
菇場又忙忙地 太心急做反而變咗做慢咗 頭先搵個 file 搵咗幾次 以為唔見咗 勁驚啦 原來係唔同公司名 所以搵咗幾次之後 要等自己冷靜下先再搵 好在搵到 ~
Lunch 出去食 行陣就番菇場喇 好熱咁 ~
放工即走 lu 今日所有超市特價買 Tempo 廁紙都係 $99 / 3 條 所以去 Taste 睇下 不過無貨囉 咁啱里奧大人打黎話已經喺九龍塘 咁我都番屋企 lu 如果係以前 走到天腳底都要買到呀 哈 ~
里奧大人話想食 pizza 因為我之前話好想食 不過我話唔食喇 媽咪煮咗 d 餸同湯比我地 咁食埋先啦 今餐就咁蒸熱就得 所以 6 點半就搞掂喇 哈 ~
是日懶餐 - 蠔油燜鮑魚腩肉 + 青紅蘿蔔豬骨湯
蠔油燜鮑魚腩肉 - 叫媽咪唔好再整雞比我食 佢係都要整 但我覺得佢係記得囉 因為佢尋晚就咁講話整咗鮑魚腩肉 無提過話有雞 肯定係知道我唔鍾意有雞啦 不過算啦 我唔食 里奧大人都可以食呢 ~
青紅蘿蔔豬骨湯 ~ 今次媽咪用豬筒骨煲湯 一開個盒蓋都知 d 湯好肥 因為 d 湯係凝結咗 媽咪呢期煲 d 豬骨湯都係咁 飲完好滯 所以我都同媽咪講話下次 d 湯咁肥 唔駛比我 之後佢話飲唔到就倒咗去 我話妳咁辛苦煲 我又咁辛苦拎 咁掉咗去不如妳唔好煲仲好啦 真係唔明咩心態囉 有 d 暈 ~
搞掂哂都係 7 點幾 實在太好喇 如果平時係咁就好 lu ~
里奧大人做公司嘢 我就熨 2 機衫 之後佢做完就幫手熨衫 其實仲未熨完 但想去徑步囉 所以 8 點半就出去徑步喇 ~
今晚無咩風 所以徑咗半個鐘就番屋企 lu 沖完涼就睇陣報紙 之後再睇 "上班族楚漢誌 " 講公公同呂雉一齊跳舞 諗番起以前果 part 好感人呀 喊到我呢 好耐無睇劇睇到喊喇 今晚仲喊咗 2 次 因為 "來生不做香港人" 瀟灑同美行分手果 part 又係好感人 ~
差唔多 11 點 45 分先瞓 希望聽朝唔好眼腫啦 哈哈 ~
標籤: 肥在家煮食篇
訂閱: 張貼留言 (Atom)


text:
多謝大家賞臉嚟到我嘅生日會
生日會完左之後
mami好有心機幫我整左個禮物陣
我知道唔係每一年都會搞生日會架
去到小學 mami就唔再幫我搞生日會呢
呢d相將會係我最美好嘅回憶
仲有mami送嘅花花
我唔客氣喇 (見唔見到mami連草草汽球都搬埋返屋企 ~_~")
講返我同mami嘅生日正日
每年九月一都係 開學日
今年居然係星期六 mami決定去個短線旅行
去旅行社一睇 就睇中左個清遠嘅旅行團
我去邊都冇所謂 最緊要有得訓酒店
yeah 出發喇!
之前帶大家去完歐洲
今次去返個近d嘅地方 中國嘅清遠
一早六點幾就到左火車站
準備去落馬洲喇
今次就熱鬧咯
我同四大長老一起去反呀
有四大長老同daddy mami陪我去旅行
今個生日真係超級開心呀
到左落馬洲站
一出去就係福田口岸
好多旅行團都喺度集合呢
話咁快就上晒車
我同mami就喺咁睇出面嘅風景
mami指比我睇 原來國內買餸會幫襯呢d流動販賣車
由福田到清遠要坐三個鐘車
我就好醒 即刻訓覺
嫲嫲好錫我呀 佢全程抱住我
中間停左個中途站
公公去左買手信
呢樽仁面係佢深愛嘅手信之一
佢話好耐冇食過喎
但daddy mami見都未見過
過左中途站
我地好快到清遠
第一個check point係去醫肚
到左飯店
呢度個門口好多走地雞架
仲有好多雞旦tim
好cute嘅矮仔可樂
嚟到清遠都係食雞架喇
呢碟脆皮雞一般啫 都唔夠香港d雞咁好味
d腩就ok
仲有鴨呀
食雞都食到飽
可以去第一個景點lu
我地上晒車
佢地都仲掛住傾
快d啦 嫲嫲婆婆 ....
到左第一個景點
金雞岩 ~ 每個清遠旅行團都會到嘅地方
天氣都好好....好得滯 好好好熱
一入門口見到有得買豆腐花同鴕鳥旦!!!!
國內直係咩都有得賣
無啦啦喺呢個地方賣鴕鳥旦?
Don Don都好聽話掛左個觀光證
向一間寺廟進發
初初覺得間廟冇咩特別
估唔到金雞岩最特別嘅時就喺呢間廟內
因為大家都好熱
所以我地首先去仙洞
點解? 因為仙洞裡面好涼架喎
唔信? 入去試下先
哇 真係好涼爽呀!
好難相信間廟內會有個仙洞
而入左仙洞又真係好涼爽喎
同外面炎熱嘅天氣成一個反比


text:
其實我都算係一個老煙民,自從出嚟做就開始食煙,煙齡有九十幾年喇.開始食煙係因為覺得自己大個仔嘞,可以做大個仔先做得嘅.其實嗰時只係貪得意,食得唔多,一包煙可以食成幾日.後來愛上咗打牌就大鑊嘞,打親牌就煙駁煙,一晚可以煲成三包煙.有一次打完牌,發覺個喉嚨損晒,於是就的起心肝戒煙.嗰次都算成功架,足足有幾年冇食,直至轉咗工.
新公司同事個個都係煙鏟,而且又又鍾意飲酒,一個禮拜幾晚歡樂時光.大家都知啦,煙同酒根本係分唔開嘅,所以咪食番囉.除咗飲酒,班同事仲鍾意打牌,結果就越食越犀利.
以前好好架,喺office都可以食煙,當然只可以喺自己房食啦.後來公司搬咗,改晒做open office,而且仲全面禁煙,就唯有出後樓梯食.喺後樓梯食煙都有好處架,通常都係埋幾個煙鏟同事一齊去,順便講吓是非,都不知幾過癮!
到後來政府推行不吸煙運動,室內全面禁煙,就開始覺得好冇癮嘞.飲酒唔食得,唱K唔食得,連打牌都唔食得,咁仲有乜人生樂趣?於是兩年前又的起心肝戒煙,不過為咗留番條後路,只係戒買唔戒食.最初嗰兩個禮拜真係好難頂,成日心思思.後來堅持咗兩個月,都係頂唔順,就約咗個煙鏟朋友出嚟,我請佢食飯,佢請我食煙.戒咗兩個月再食番,嗰種感覺真係正,直頭係「久旱逢甘雨,他鄉遇故知」!
自從再食番之後,心裏面一直有條刺,硬係覺得自己冇理由戒唔到嘅,跟住就開始咗一連串嘅戒煙行動嘞.我會定一個特別嘅日子俾自己戒煙,好似元旦咁.元旦衰咗就定喺農曆新年,再衰咗就情人節,情人節都衰埋就清明節.如是者,勞動節,端午節,七一回歸,中秋節,十一國慶,重陽節,次次都衰晒,結果兩年內咪戒咗十幾次煙囉.最長嗰次戒咗兩日,最短就只係兩粒鍾.你地知啦,而家周街都係便利店,梗有一間喺左近,要買煙真係話咁易,結果一心思思咪走落街買囉.
啱啱做咗個統計,2010年買煙就用咗萬幾蚊.財爺又就嚟公布財政預算案嘞,煙草稅肯定會勁加.如果一包煙賣到成五十蚊,你話有乜可能再食得起?今次冇得傾,一定要戒架嘞,總之不成功便成仁!
話時話,其實呢篇係一路食住煙寫架!哈哈,加價前梗係要入定貨做儲備啦!


text:
今次基本各方面係比前兩作神好多.
角色升COOP變得更重要,有支援能力,而呢D有D係RPG基本有(交替角色),亦有D係強化.
時間變得更唔夠用,比以前有更多活動,而自由活動時間又少左(要預告狀,改變迷宮認知多一兩日)
好既地方同大家覺得既差不多,講D唔同既感覺.
主角應該有無口之中最唔似無口,都睇得出性格,好多劇情都有對白.
其他角色比4淡既原因主要係4係以打倒同伴後加入,而佢地要面對自己既另一面,每個人都有自己煩惱要承擔既野,但5既龍司其實最路人,由頭到尾都無野承擔,佢只係好正常覺得做怪盜好玩,想一直玩落去既少年.
長鼻子今次最多劇情?而且特別,竟然係假既,今次雙子助手合一果幕好正!
不過4既佈局較正,由番長第一日入城,握手已經係.
迷宮真係以怪盜會去既地方都出哂,城堡,美術館,銀行,古墓,賭場,遊輪.
PERSONA︰今次D P有D失望,初期P除左杏同春之外都幾型,但進化之後,會長(變型金鋼?)明明轉圈用技好鬼型,龍司做咩係齊天大聖!?呢隻本身有開的,甘樣只係抽出黎,落基又係,比左明智用
塔羅牌︰真畫既好有今集既特色,但張張都好怪好邪惡,太陽曬死兩骸,死神斬左個頭,唔明點解女教皇手持咸書?
音樂方面個人都係鍾意3,4果種多D,今次ED聽得無FEEL
有D地方奇怪,應該仲有加強版︰
讶姐審判既支援係????,應該係有野
最後果到講主角同莎係升降機相遇好巧合,特別提呢到好怪
總覺明智果下係未死,雖然講左失去反應
認知世界︰呢點其實幾正,因為甘可以合理出現甘多迷宮,而且有D用日常現實既認知,貓變車果到係講唔知點解人會有甘既認知,所以佢變到(唔釋錯的話),應該係龍貓架車.銀行果到龍司叫佢拎秘密武器就話自己唔係多啦A夢
特別最後D人唔承認怪盜團,所以佢地消失.
唔係係自己留意左時事政治定真係D GAME加入多左政治?P5都好現實甘講,最後果到真係現實到無人有,大眾明知係錯,但只想唔洗理甘多,平平安安過日子就得,即使係錯,會死都無所謂,只想係呢個似自由非自由既牢裡
希望ATLUS快D出新作!


text:
2014年12月2日 星期二
18個月大語言能力
19 則留言:
BB學講野嘅時候最可愛回覆刪除回覆
我都覺^^刪除
我永遠都會記得佢唔標準發音既可愛之處
瞕瞕講野真係好叻!回覆刪除
最後啲發音好攪笑呢回覆
期待有一天能與他共同談天說地刪除
d發音真係好搅笑,如果無媽媽翻譯,我真係估唔到呀!!!!回覆刪除回覆
當瞕瞕講住同一樣野既次數多左,有時咁啱會配合埋d情境出現,加上佢本身亦不斷地調整緊d發音,我先知道佢講緊乜野,例如「哈糊」,原來係「開門」...但有d真係好難估,我到而家仲未聽得明,都係估估刪除
我覺得每個媽媽都係bb 嘅天生翻譯機, 只有媽媽聽到bb 講乜回覆刪除
蛇仔明又係, 佢講嘅嘢得我聽明, HAHAHA回覆
係呀, 所以瞕瞕每次BiLiBaLa時, 身邊的人就會問我: 佢講緊乜野呀?刪除
好似我有責任一定會聽得明咁, 哈哈哈
暲暲講嘢真係好叻好叻﹗最叻係唔怕生,會主動bilibala講嘢,無怕怕醜醜咁走咗先開聲回覆刪除回覆
一時時咋,佢怕醜架!刪除
O仔剛12個月大,開始逐步講野,真的讓人好開心的一個階段!回覆刪除回覆
到O仔再大少少,可以同你對話時,你會更開心!^^刪除
瞕瞕講嘢好叻呀!要奶奶仲識講"快D喎",哈哈!回覆刪除回覆
佢成日都命令我地做野ga >v<刪除
好羨慕瞕瞕咁唔怕生保呀!回覆刪除回覆
都會怕醜ga, 但男仔又比女仔好少少刪除
瞕瞕好可愛呀.....d bb 話真係好有趣,哈哈~~~回覆刪除
巨龍叫巧虎做「雅虎」,我每次聽到都笑左.....XD回覆
瞕瞕有個階段叫巧虎做「豆腐」,我笑到噴飯XD刪除
bb講野真係好可愛架! 你有冇錄低佢呀! 錄低佢感覺傳神d,將會睇番實好開心~~ ^^回覆刪除


text:
2014年7月9日星期三
(班蘭椰汁西米粟米糕)~附食譜
22 則留言:
妳真係好心機啦!我好鍾意食呢個甜品架,但又懶!回覆刪除回覆
我都好耐先整一次,摺盒仔真係好花時間刪除
我好鍾意食架.你摺得好靚,唔使用釘書釘.回覆刪除回覆
我唔用釘書釘怕食錯落肚,用膠紙都OK架刪除
您真係摺得好靚呀,但D班蘭葉越賣越貴,我唔捨得咁用呀;)回覆刪除回覆
呢度都買咗20蚊先有咁多咋,一條先摺到2個盒仔刪除
佩服! 我無咁好心機慢慢摺啲盒囉.回覆刪除回覆
真係要好有心機去摺盒仔架,煮就唔太難刪除
我同屋企人都中食哩個,但懶得整盒,次次都係買嚟食:P回覆刪除回覆
其實買仲平,不過我享受煮的過程刪除
摺盒仔真係好眼花 (lazy)回覆刪除回覆
如果LAZY就乜都唔使煮囉刪除
你摺得好四正.回覆刪除回覆
要花啲心思去摺架,摺成個鐘刪除
好味呀!!! 想食~.~回覆刪除
呢個簡直係嘥功夫甜品,整甜品唔難,摺班蘭葉先嘥功夫!回覆刪除回覆
好多時整甜品不是難,但係功夫多刪除
真係要好心機同耐性先摺得咁靚!回覆刪除
我都有整過哩個甜品, 嘻~但係就懶到成盤上!回覆
做甜品就要有心機及耐性刪除
朋友見過我地既聚會既相迫我一定要整比佢地食呀, 嘿嘿!!!回覆刪除


text:
四季薈 - My Garden My Seasons - My Garden
商戶搜索
服務詳情
評語 提交評語
當時見朋友post咗場地啲相都覺得okay,覺得佢哋有一站式服務,有得擺buffet,有露天地方可以證婚,連律師都包埋,其實都幾方便.
當初搵佢哋係直接去九龍塘嗰度搵佢哋,sell 我哋嗰位叫阿Faye,服務都好好,佢會介紹吓啲場地﹑又幫我哋邊日係好日子,見一切都唔錯就決定confirm.
Confirm咗之後阿Faye就pass我哋俾另一位同事跟,但可惜安排上就出咗啲問題.因為簽紙嘅時候係需要填一個人做“證婚人”,咁第一次check就放心佢哋填錯咗媽媽個名,咁我哋就re-send番個document俾佢.以為應該okay,但點知去到big day打開個document仍然都仲係錯!好彩最後都可以俾爸爸媽媽坐埋一齊場面先無咁尷尬.
另外就係如果可以又一個rehearsal就會好啲,當日佢同事都唔會話帶我哋行一次,而誓詞都無俾過我哋睇過,所以到讀既時候我就講錯咗~
當初sell既時候佢話個場係maximum容納到 180人,但係就冇同我講放咗180人係咩狀況,無提過我哋係原來有啲逼既.到咗差唔多到BigDay點知佢喺中間佢哋同事先同我講話180人個場會好逼,其實嗰時都無辦法,唯有要諗吓點就去解決.
呢間公司係婚展搵嘅,當時覺得佢地嘅場地好吸引:佢外型係白色嘅,好簡約,而且佢分別有室內同室外嘅場地,可以隨住天氣嘅變化轉內定外,交通都好方便.因為我地想要cocktail招呼朋友,所以冇考慮酒樓.佢嘅價錢都合適,佢仲有個合作嘅live band,係婚展果日都有被佢嘅音樂吸引,不過佢嘅package唔包,要額外加錢.
佢有個consultant,follow得好好,一直都有提點.結婚之前兩個月一直有用whatsapp溝通,所以follow得好好.朋友當日食都覺得好好食.
佢都有啲基本嘅佈置都好靚,同一開始落訂,睇場嘅時候都一樣.但因為我希望有啲個人化嘅佈置,所以我自己係deco方面都有準備少少,佢地都有幫手.
有個男仔叫Jimmy,佢好有交帶,交低俾佢做嘅野佢都有做哂,每次都有即時答覆.